June 2020 ~ SouthSoccers\n"ഒരു കളി, 178 ദിവസം" |കഥ-2| ആനപ്പറമ്പിലെ വേൾഡ് കപ്പ് സമർപ്പിക്കുന്ന | 'കാൽപ്പന്തിന്റെ 101 കഥകൾ' |\nJune 22, 2020 by SouthSoccers\nനിങ്ങളൊക്കെ ഫുട്‌ബോള് നന്നായി കളിക്കുന്നവരല്ലേ... ഒരു മല്‍സരം എത്ര മിനുട്ടാണ് എന്ന് കളി അറിയുന്നവരോട് ചോദിക്കുന്നത് അവരെ പരിഹസിക്കുന്നതിന് തുല്യമാണ്. 90 മിനുട്ടാണ് ഫുട്‌ബോള് മല്‍സരത്തിന്റെ ഔദ്യോഗിക സമയം. ചിലപ്പോള് ഇഞ്ച്വറി സമയമുണ്ടാവും. അത് ശരാശരി അഞ്ച് മിനുട്ട്. ഇനി നോക്കൗട്ട് മല്‍സരമാണെങ്കിലോ..? 90 മിനുട്ട് മല്‍സരം സമനിലയിലാണെങ്കില് 30 മിനുട്ട് അധികസമയം അനുവദിക്കും. അപ്പോഴും സമനിലയാണെങ്കില് ഷൂട്ടൗട്ട്. അവിടെയും റിസല്‍ട്ട് വന്നിട്ടില്ലെങ്കില് സഡന്‍ഡെത്ത് വരും. അങ്ങനെയാണ് മല്‍സരത്തില് തീരുമാനമുണ്ടാവുക. സമനിലയും അധികസമയവും ഷൂട്ടൗട്ടും പിന്നെ ഡസന്‍ഡെത്തുമെല്ലാം ചേരുമ്പോള് തന്നെ 140 മിനുട്ട്. അതായത്-രണ്ടര മണിക്കൂര്. പക്ഷേ നമ്മുടെ ഫുട്‌ബോള് ചരിത്രം നോക്കിയാല് രണ്ട് വലിയ മല്‍സരങ്ങളുണ്ട്. ഒരു മല്‍സരം ദീര്‍ഘിച്ചത് മൂന്നര മണിക്കൂറോളം. മറ്റൊരു മല്‍സരം ദീര്‍ഘിച്ചത് 178 ദിവസം. ആ കഥകളാണ് പറയാന് പോവുന്നത്- കേള്‍ക്കാന് റെഡിയല്ലേ...\nരണ്ടാം ലോക മഹായുദ്ധമെന്ന് കേട്ടാല് നമ്മുടെ മുന്നിലേക്ക് വരുന്ന രണ്ട് നഗരങ്ങള് ജപ്പാനിലെ ഹിരോഷിമയും നാഗസാക്കിയുമല്ലേ... പക്ഷേ യുദ്ധകാലത്ത് ഫുട്‌ബോള് പ്രേമികളെല്ലാം വലിയ വേദനയിലായിരുന്നു-കളികളെല്ലാം ഉപേക്ഷിക്കപ്പെട്ട സമയം. പല മൈതാനങ്ങളും യുദ്ധ വേദികളായ കാഴ്ച്ച. 1945 ലായിരുന്നല്ലോ യുദ്ധത്തിന് വിരാമമായത്. അതോടെ കളിമുറ്റങ്ങളും ഉണര്‍ന്നു. 1946 മാര്‍ച്ച് 30ന് ഇംഗ്ലണ്ടിലെ സ്‌റ്റേക്ക്‌പോര്‍ട്ടിലുള്ള വലിയ റഗ്ബി മൈതാനമായ എഡ്ഗിലി പാര്‍ക്കില് അക്കാലത്തെ രണ്ട് പ്രമുഖ ഇംഗ്ലീഷ് ക്ലബുകള് ഏറ്റുമുട്ടി. ആതിഥേയരായ സ്റ്റോക്ക് പോര്‍ട്ട് കൗണ്ടിയും ഡോണ്‍കാസ്റ്റര് റോവേഴ്‌സും. ഇംഗ്ലീഷ് പ്രീമിയര് ലീഗായിരുന്നില്ല കെട്ടോ. സെക്കന്‍ഡ് ഡിവിഷനുമല്ല. മൂന്നാം ഡിവിഷന് പോരാട്ടം. പക്ഷേ ആവേശത്തിന് കുറവുണ്ടായിരുന്നില്ല. ഇവര് തമ്മിലുള്ള ആദ്യ പാദ പോരാട്ടം 2-2 ലായിരുന്നു. ഏത് വിധേനയും വിജയിയെ കണ്ടെത്താന് നടന്ന രണ്ടാം പാദം 90 മിനുട്ട് പിന്നിട്ടപ്പോഴും 2-2 ല് തന്നെ. അതോടെ റഫറി 30 മിനുട്ട് എക്‌സ്ട്രാ സമയം അനുവദിച്ചു. ആ സമയത്തും സമനില. അക്കാലത്ത് ഇംഗ്ലണ്ടില് മാത്രം നിലവിലുണ്ടായിരുന്ന കീഴ്‌വഴക്കമായിരുന്നു ജയിക്കും വരെ കളി തുടരുക എന്നത്. അതായത് കളി അനിശ്ചിതമായി തുടരും. ആരാണോ ആദ്യ ഗോള് സ്‌ക്കോര് ചെയ്യുന്നത്, അവര് വിജയിക്കും. പില്‍ക്കാലത്ത് അംഗീകരിക്കപ്പെട്ട ഗോള്‍ഡന് ഗോള് ശൈലി പോലെ. അങ്ങനെ കളി തുടര്‍ന്നു. ആകാശത്ത് നിന്ന്് സൂര്യന് മറയാന് തുടങ്ങി. അപ്പോഴും ഗോളില്ല. 173- ാം മിനുട്ടില് സ്‌റ്റോക്ക് പോര്‍ട്ട് സിറ്റിയുടെ ലെസ് കോക്കര് പന്ത് പ്രതിയോഗികളുടെ വലയില് എത്തിച്ചിരുന്നു. അവര് ആഘോഷവും തുടങ്ങങിയപ്പോഴതാ റഫറി പറയുന്നു കളിക്കാരന് ഓഫ് സൈഡാണെന്ന്. ഫ്‌ളഡ്‌ലിറ്റ് സൗകര്യങ്ങള് ഇല്ലാത്തതിനാല് സന്ധ്യയായപ്പോള് കളി നിര്‍ത്തി. അന്ന് തന്നെ മറ്റൊരു റിപ്ലേ പോരാട്ടത്തിന് തീരുമാനമായി. എവിടെ കളി നടക്കണമെന്നതിന് ടോസിട്ടു. അതില് ഭാഗ്യം ഡോണ്‍കാസ്റ്ററിനായിരുന്നു. അങ്ങനെ മൂന്നാം പാദം. അതില് നാല് ഗോളിന് ഡോണ്‍കാസ്റ്റര് അനായാസം ജയിച്ചു. അപ്പോഴേക്കും മല്‍സരം പിന്നിട്ട സമയം കൂട്ടുകാര് ഓര്‍ത്തുനോക്കു....3മണിക്കൂര് 23 മിനുട്ട്...! ലോക ഫുട്‌ബോള് ചരിത്രത്തില് ഇത്രയേറെ സമയം ചെലവഴിച്ച ഒരു മല്‍സരം ഇന്നുമില്ല...\nഇതോടൊപ്പം നമ്മുടെ കേരളത്തിലെ രസമുള്ള അനുഭവം പറയട്ടെ. ഇവിടെ മുമ്പ് പ്രമുഖ ടീമുകളുടെ മല്‍സരങ്ങള് പലപ്പോഴും സമനിലകളായി മാറാറുണ്ടായിരുന്നു. അത് സംഘാടകരുടെ വേലയായിരുന്നുട്ടോ..... സംഘാടകര് റഫറിമാരെ സ്വാധീനിക്കും. പ്രമുഖരുടെ പോരാട്ടമാവുമ്പോള് കാണികള് നിറഞ്ഞെത്തും. ആദ്യ മല്‍സരം സമനിലയില് അവസാനിക്കുമ്പോള് അടുത്ത ദിവസം ഇതേ മല്‍സരം നടത്തും. അന്നും കാണികള് നിറഞ്ഞെത്തും. അങ്ങനെ സംഘാടകര്‍ക്ക്് കാശുണ്ടാക്കാം. ഈ കളി കച്ചവടത്തില് കളിക്കാര്‍ക്കും റഫറിക്കും കമ്മീഷന് നല്‍കിയിരുന്നൂട്ടോ.....\nആദ്യപകുതി 2019 ല്, രണ്ടാം പകുതി 2020 ല്\nഇനി ഏറ്റവുമധികം ദിവസമെടുത്ത മല്‍സരമാണ്....ആ ചരിത്രം നമുക്ക് അരികിലാണ് കെട്ടോ.... ഈ കോവിഡ് കാലത്ത്. സ്പാനിഷ് ലാലീഗ എന്ന് പറഞ്ഞാല് നിങ്ങളെല്ലാം ചാടിയെഴുന്നേല്‍ക്കില്ലേ. അവിടെ മെസിയുണ്ട്, കരീം ബെന്‍സേമയുണ്ട്, ഈഡന് ഹസാര്‍ഡുണ്ട്... അങ്ങനെ എല്ലാവരും ഇഷ്ടപ്പെടുന്ന സൂപ്പര് താരങ്ങളെല്ലാം കളിക്കുന്ന വലിയ ലീഗ്. ലാലീഗയുടെ സെക്കന്‍ഡ് ഡിവിഷനിലും സൂപ്പര് താരങ്ങളുണ്ട്. ഗംഭീര അങ്കങ്ങള് നടക്കാറുണ്ട്. 2019 ഡിസംബര് 15ന് ലാലീഗ സെക്കന്‍ഡ് ഡിവിഷനില് വലിയ മല്‍സരം. ആല്‍ബെസറ്റോ എന്ന ക്ലബും റയോ വലിസാനോ എന്ന ക്ലബും നേര്‍ക്കുനേര്. വലിസാനോയുടെ മൈതാനത്തായിരുന്നു അങ്കം. സ്‌റ്റേഡിയം നിറഞ്ഞ് കവിഞ്ഞ ജനക്കൂട്ടം. കളി തുടങ്ങി അല്‍പ്പം കഴിയുന്നതിന് മുമ്പ് തന്നെ വലിസാനോ ഫാന്‍സ് ബഹളം തുടങ്ങി. ആല്‍ബെസറ്റോ നിരയില് കളിക്കുന്ന ഉക്രൈനിയന് താരം റോമന് സോസുലിക്കെതിരെയായിരുന്നു ബഹളം. റോമന് വലത് പക്ഷ തീവ്രവാദിയാണെന്നും അദ്ദേഹം നാസി അനുകൂലിയാണെന്നുമെല്ലാമുളള മുദ്രാവാക്യങ്ങളുമായി സ്‌റ്റേഡിയത്തില് ഒന്നടങ്കം വലിയ ബഹളം. റോമന് മുമ്പ് വലിസാനോക്ക് കളിച്ച താരമായതിനാല് അദ്ദേഹത്തെക്കുറിച്ച് ആരാധകര്‍ക്ക്് വ്യക്തമായ ചിത്രമുണ്ടായിരുന്നു. ബഹളം തുടരുന്നതിനിടെ റഫറി ആദ്യ പകുതി അവസാനിപ്പിച്ചു. ആരാധകരോട് അടങ്ങാനും റഫറി നിര്‍ദ്ദേശം നല്‍കി. എന്നാല് ഒരു തരത്തിലും ആരാധകര് വഴങ്ങിയില്ല. അങ്ങനെ മല്‍സരം ആദ്യ പകുതിയില് അവസാനിപ്പിക്കാന് റഫറി തീരുമാനിച്ചു. ആ സമയത്ത്് മല്‍സരത്തില് ആരും സ്‌ക്കോര് ചെയ്തിരുന്നില്ല. അതിനിടെ ആല്‍ബെസറ്റോയുടെ എഡ്ഡി ഇസ്രാഫിലോവ് ചുവപ്പ് കാര്‍ഡില് പുറത്താവുകയും ചെയ്തിരുന്നു.\nരണ്ടാം പകുതി എന്ന് നടത്താനാവുമെന്ന ആശയകുഴപ്പത്തില് നില്‍ക്കവെയാണ് കോവിഡ് എന്ന മഹാമാരി വന്നത്. തുടര്‍ന്ന് ലോക്ഡൗണും പ്രഖ്യാപിക്കപ്പെട്ടു. കളികളെല്ലാം അവസാനിപ്പിക്കാനും തീരുമാനിച്ചതോടെ സെക്കന്‍ഡ് ഡിവിഷനിലെ ഈ പോരാട്ടം അപൂര്‍ണമായി നിന്നു. കോവിഡില് മല്‍സരങ്ങള് നീണ്ട് പോയി. ഒടുവില് സ്പാനിഷ് ഫുട്‌ബോള് അസോസിയേഷനും സര്‍ക്കാരും കാണികളില്ലാതെ ഫുട്‌ബോള് പുനരാരംഭിക്കാന് തീരുമാനിച്ചപ്പോള് ആദ്യം നടത്തിയത് ഈ മല്‍സരമായിരുന്നു. അതായത് രണ്ടാം പകുതി. 2020 ജൂണ് ഒമ്പതിനായിരുന്നു പോരാട്ടം. 45 മിനുട്ട് മാത്രമായി അങ്കം തുടര്‍ന്നപ്പോള് ആല്‍ബെസറ്റോ നിരയില് പത്ത് പേര് മാത്രം. ഗ്യാലറി ശൂന്യമായത് കൊണ്ട് ബഹളമില്ല. ലൂയിസ് അഡ്വിന്‍സുല നേടിയ ഗോളില് വലിസാനോ ജയിച്ചു കയറിയപ്പോള് പിറന്നത് വലിയ ചരിത്രം.\n178 ദിവസം കൊണ്ടാണ് ഈ മല്‍സരം പൂര്‍ണമായത്. ഇങ്ങനെ ഒരു മല്‍സരവും ചരിത്രത്തില് ഇല്ല.\nPosted in ANAPPARAMBILE WORLD CUP, FC Kerala, IM VIJAYAN, ISL, KERALA, Kerala Blasters, KeralaFootball, Kovalam FC, KPL / No comments / Read More / Edit\nPosted in indian team, KBFC, KERALA, Kerala Blasters, kerala football, KeralaFootball, KPL, malayalam, SOUTHSOCCERS, sunil chhtri, vp sathyan, yellow army / No comments / Read More / Edit\nPosted in IndianFootball, KBFC, KERALA, Kerala Blasters, kerala football, KeralaFootball, Kovalam FC, KPL, malayalam, SOCCER, sunil chhtri / No comments / Read More / Edit\nJune 18, 2020 by zubair\nഈ വർഷം ബഹ്‌റൈനിൽ വെച്ചു നടക്കുന്ന U16 AFC ചാമ്പ്യൻഷിപ്പിന് ഗ്രൂപ്പ് നിർണ്ണയം കഴിഞ്ഞു. ഇന്ത്യ ഗ്രൂപ്പ് സിയിലാണ് ഉൾപെട്ടിട്ടുള്ളത്. ഉസ്‌ബൈകിസ്താൻ, ഓസ്ട്രേലിയ, ദ: കൊറിയ എന്നിവയാണ് ഇന്ത്യയുടെ മറ്റു എതിരാളികൾ.\nഗ്രൂപ്പ് എ യിൽ ആതിഥേയരായ ബഹ്‌റൈനിനോടൊപ്പം ഖത്തർ, ഇറാൻ, ഉത്തര കൊറിയ എന്നിവരും ഗ്രൂപ്പ് ബിയിൽ യു എ ഇ, യെമൻ, ഒമാൻ താജകിസ്താൻ എന്നിവരും, ഗ്രൂപ്പ് ഡിയിൽ ചൈന, സൗദി, ജപ്പാൻ, ഇൻഡോനേഷ്യ എന്നിവരുമാണ് മത്സരിക്കുന്നത്. ഈ ടൂർണമെന്റിന്റെ സെമി ഫൈനലിസ്റ്റുകൾക്ക് 2021ൽ പെറുവിൽ വെച്ചു നടക്കുന്ന U17 ലോകകപ്പിന് യോഗ്യത നേടാനാകും. കഴിഞ്ഞ തവണ ക്വാർട്ടറിൽ ദ: കൊറിയയോട് നമ്മുടെ ഇന്ത്യൻ ടീം പൊരുതിത്തോൽക്കുകയായിരുന്നു. ഇത്തവണയും ബിബിയാനോ ഫെർണാണ്ടസ് തന്നെയാണ് കൗമാരപ്പടയുടെ പരിശീലകൻ. ഇന്ത്യൻ ടീം യോഗ്യത മത്സരങ്ങളിൽ ബഹ്റൈനിനെയും തുർക്ക്‌മെനിസ്ഥാനെയും അഞ്ചു വീതം ഗോളുകൾക്ക് തോൽപ്പിക്കുകയും ഉസ്‌ബൈക്കിസ്ഥാനെ സമനിലയിൽ തളക്കുകയും ചെയ്തിരുന്നു. കാത്തിരിക്കാം കുട്ടിക്കടുവകളുടെ പ്രകടങ്ങൾക്കായി.\nസൗത്ത് സോക്കേഴ്സ് മീഡിയ വിംഗ്.\nJune 16, 2020 by SouthSoccers\nസ്പോർട്സും കൃഷിയും തമ്മിൽ എന്താ ബന്ധം.. കേൾക്കുമ്പോൾ അത്ഭുതം തോന്നിയേക്കാം.. പക്ഷെ ഞങ്ങളുടെ കേരളത്തിൽ സ്പോർട്സും കൃഷിയും തമ്മിൽ വൻ അന്തർധാരയാണുള്ളത്. ഒരു തുണ്ട് ഭൂമി പോലും കൃഷിചെയ്യാൻ ലഭിക്കാതെ / അല്ലെങ്കിൽ കൃഷിക്ക് ഉപയോഗിക്കാൻ സാധിക്കാതെ നിൽക്കുമ്പോൾ കേരളത്തിൽ സ്റ്റേഡിയങ്ങളും സ്പോർട്സ് കോംപ്ലക്സുകളും കൃഷിക്ക് എന്ത് കൊണ്ട് ഉപയോഗിച്ചുകൂടാ എന്ന വിപ്ലവാത്മകമായ ആശയമാണ് ഉരുത്തിരിഞ്ഞു വന്നിട്ടുള്ളത്. ഐഡിയ കൊടുത്തതോ..? കേരളത്തിന്റെ കായിക വികസനം മാനം മുട്ടെ ഉയർത്തിയ ശേഷം ബാക്കിയുള്ള ഊർജ്ജം കൃഷിയുടെ വികസനത്തിനായി ചിലവഴിക്കാൻ തീരുമാനിച്ച സാക്ഷാൽ കേരള സ്പോർട്സ് കൗൺസിൽ.\nപയ്യനാട് സ്റ്റേഡിയം നാശോന്മുഖമായി കിടക്കുന്നു, കളികൾ ഇല്ല എന്നൊക്കെ കായിക പ്രേമികൾ വിലപിക്കുമ്പോൾ അവിടം വൃക്ഷലതാതിഫലമൂലാതികൾ കൊണ്ട് അലങ്കരിക്കാൻ ഒരുങ്ങുകയാണ് സ്പോർട്സ് കൗൺസിൽ. പയ്യനാട് സ്റ്റേഡിയത്തിലെ പാർക്കിങ് ഏരിയ, ഇൻഡോർ സ്റ്റേഡിയം, നീന്തൽകുളം എന്നിവ പണിയാൻ ഉദ്ദേശിച്ചിട്ടുള്ള സ്ഥലത്തു വാഴകൃഷി നടത്തി നൂറു മേനി കൊയ്യാൻ ഒരുങ്ങുകയാണ് അധികൃതർ. ഒരു നല്ല കായികഭാവി ഭിക്ഷ ചോദിക്കുന്ന സ്ഥലത്തു സുഭിക്ഷകേരളം പദ്ധതിയാണ് നടത്താൻ ഉദ്ദേശിച്ചിട്ടുള്ളത്.ഈ ആഹ്ലാദകരമായ വാർത്ത ഇതുവരെ സ്പോർട്സ് കൗൺസിൽ നിഷേധിച്ചിട്ടില്ല എന്നാണ് അറിവ്...\nഎന്തായാലും ഈ തീരുമാനത്തെ കായിക പ്രേമികൾ ഇരു കയ്യും നീട്ടി സ്വീകരിക്കണം എന്നാണ് എനിക്ക് പറയാൻ ഉള്ളത്.തൃശ്ശൂർ കോർപറേഷൻ സ്റ്റേഡിയത്തിൽ വെണ്ടയും അമരയും കോഴിക്കോട് പാവലും പടവലവും കോട്ടപ്പടിയിൽ പയറും മുളകും ചീരയും മറ്റിടങ്ങളിൽ നെൽകൃഷി മുതൽ കുരുമുളക് വരെ കൃഷി ചെയ്യണം. പറ്റിയാൽ അക്വാട്ടിക് കോംപ്ലെക്സിലെ നീന്തൽകുളങ്ങൾ മീൻ വളർത്തലിന് വിട്ടു കൊടുക്കണം.. നാട്ടിലെ ഗവ: സ്‌കൂളുകളിലെ ഗ്രൗണ്ടുകൾ റബ്ബർ കൃഷിക്ക് അനുയോജ്യമായി മാറ്റണം. അങ്ങിനെ കാർഷിക രംഗത്തുള്ള സ്വയം പര്യാപ്തത പെട്ടെന്ന് കൈ വരിക്കണം.. കായിക രംഗം നശിച്ചു നാറാണക്കല്ലു പിടിച്ചാലെന്താ നമുക്ക് കൃഷി നടത്താലോ. ഐ എം വിജയൻ ഗ്രൗണ്ട് ഉഴുതു മറിക്കുന്നതും പി ടി ഉഷ ഞാറു നടുന്നതും പി യു ചിത്ര കള പറിക്കുന്നതുമൊക്കെ ഫോട്ടോ എടുത്തു ഒരു മാർക്കറ്റിങ്ങും നടത്താം.\nഅല്ല സാറമ്മാരെ ഒരു ചോദ്യം..പ്രളയങ്ങളിൽ നാശ നഷ്ടങ്ങൾ നേരിട്ട ഒറിജിനൽ കർഷകർക്ക് അർഹിച്ച ധനസഹായങ്ങൾ നൽകിയോ.. കായിക താരങ്ങൾക്ക് ജോലിയും വീടുമൊക്കെ വാഗ്ദാനം ചെയ്തിരുന്നത് പൂർത്തിയായോ.. ഇതൊക്കെ എന്തെങ്കിലും ചെയ്തിട്ട് പോരേ ഇന്നാട്ടിലെ സ്റ്റേഡിയങ്ങളിൽ കൃഷി നടത്തുന്നത്.. ആദ്യം മണ്ണിൽ പണിയെടുത്ത് തളരുന്ന കർഷകരെ സഹായിക്കാൻ ശ്രമിക്കണം. ഒപ്പം അവശത അനുഭവിക്കുന്ന കായിക രംഗത്തെ ഒന്ന് കൈപിടിച്ച് ഉയർത്തണം. ഇത് പട്ടിയൊട്ട് പുല്ല് തിന്നുകേമില്ലപശുവിനെക്കൊണ്ട് തീറ്റിക്കത്തുമില്ല എന്ന് പറഞ്ഞ ഗതിയായല്ലോ എന്റെ കായിക പരമ്പര ദൈവങ്ങളെ.. എന്തായാലും നമ്മുടെ കായിക രംഗത്തെ 'വളർത്താൻ' ഇത്രേം നല്ല ഐഡിയകൾ കണ്ടു പിടിക്കുന്ന സ്പോർട്സ് കൗൺസിൽ തലവന്മാരെ പൊന്നാട അണിയിപ്പിച്ച് ആദരിക്കണം. എന്നിട്ട് കൃഷി നടത്തുന്ന സ്റ്റേഡിയത്തിൽ നിർത്തിയാൽ കൃഷി നശിപ്പിക്കുന്ന ക്ഷുദ്ര ജീവികളും പറവകളുമൊക്കെ കണ്ടം വഴി ഓടിക്കൊള്ളും.. കണ്ടറിയാം കേരള കായികരംഗമേ നിനക്ക് എന്ത് സംഭവിക്കുമെന്ന്...\nNB: ഇനി ഇതിൽ പലരുടെയും ന്യായീകരണങ്ങളും മറ്റും വരാനുണ്ട്. അതു കൂടിയായാൽ പൂർത്തിയായി. കേരള സംസ്ഥാനത്തെ ഏത് തരിശുഭൂമിയിലും നിങ്ങൾ കൃഷി ഇറക്കിക്കൊള്ളൂ.. എതിർപ്പില്ല.. ഈ സ്റ്റേഡിയങ്ങളെയും അനുബന്ധ സ്ഥലങ്ങളെയും ഒന്ന് ഒഴിവാക്കിക്കൂടെ എന്നൊരു അപേക്ഷ മാത്രമേ ഉള്ളു.\n📝അബ്ദുൾ റസാക്ക് സൗത്ത് സോക്കേഴ്സ്\nPosted in ck vineet, FOOTBALL, gkfc, i leage, indian football, Indian Super League, indian team, kerala football, kerala premier league, kfa, malayalam, South Soccers, SOUTHSOCCERS, ubaid ck / No comments / Read More / Edit\nJune 15, 2020 by SouthSoccers\nഒരിടവേളക്ക് ശേഷം സെക്കന്റ് ഡിവിഷൻ ഐ ലീഗ് പുനരാംഭിക്കാൻ സാധ്യത ഉള്ളതായി റിപ്പോർട്ടുകൾ.എട്ടു ടീമുകൾ പങ്കെടുക്കുന്ന നോകൗട്ട് ടൂർണമെന്റിനാണ് അഖിലേന്ത്യാ ഫുട്ബോൾ ഫെഡറേഷൻ തയ്യാറെടുക്കുന്നത്. ഐ ലീഗ്, ഐ എസ് എൽ ടീമുകളുടെ റിസർവ് ടീമുകളെ ഒഴിവാക്കി മറ്റു പ്രൊഫെഷണൽ ടീമുകളാണ് മത്സരിക്കുന്നതത്രെ. ലഭ്യമായ വിവരങ്ങൾ അനുസരിച് ഗ്രൂപ്പ് എയിൽ നിന്ന് ഗർവാൾ എഫ്‌സി, ലോൺസ്റ്റർ കശ്മീർ എഫ്‌സി, രാജസ്ഥാൻ എഫ്സി എന്നിവരും ഗ്രൂപ്പ് ബിയിൽ നിന്ന് മുഹമ്മദൻസ്, ഭവാനിപുർ എഫ്സി എന്നിവരും ഗ്രൂപ്പ് സിയിൽ നിന്ന് എഫ് സി കേരള, അര എഫ്‌സി, ബാംഗ്ലൂർ യുണൈറ്റഡ് എന്നിവരും മത്സരിക്കും.\nജേതാവിന് അടുത്ത വർഷത്തെ ഐ ലീഗ് എൻട്രിയാണ് ലഭിക്കുക. എന്തായാലും ഒരിടവേളക്ക് ശേഷം ഇന്ത്യൻ മണ്ണിൽ ഫുട്‍ബോളിന്റെ ആരവങ്ങൾ ഉയരുമ്പോൾ കേരളത്തിന്റെ പ്രതിനിധികളായി എഫ്‌സി കേരളയും മത്സരിക്കുന്നുവെന്നത് ഏറെ ശ്രദ്ധേയമായ വിഷയമാണ്.മികച്ച പ്രകടനം കാഴ്ചവെക്കാനായാൽ അടുത്ത സീസണിൽ ഗോകുലത്തിനോടൊപ്പം എഫ് സി കേരളയും ഐ ലീഗിൽ പന്തു തട്ടുമെന്ന് പ്രത്യാശിക്കാം.\nനോകൗട്ട് ടൂർണമെന്റ് ആയതു കൊണ്ട് തന്നെ മികച്ച പ്രകടനം കാഴ്ചവെക്കാൻ സാധിക്കുമെന്നാണ് ചെമ്പടയുടെ ആരാധകർ വിശ്വസിക്കുന്നത്. പൊതുവായ ഒരു വേദിയാകും മത്സരത്തിന് തിരഞ്ഞെടുക്കുക എന്നാണ് അറിയാൻ സാധിച്ചത്. കൂടുതൽ വിവരങ്ങൾ അഖിലേന്ത്യാ ഫുട്ബോൾ ഫെഡറേഷൻ വാർത്താകുറിപ്പായി പുറത്തു വിടുമെന്നാണ് കരുതുന്നത്.\nPosted in FC Kerala, i leage, I League, I-league, ILeague, indian football, international football, jithin M.S, KERALA, kerala premier league, KPL, malayalam, manjappada / No comments / Read More / Edit\nPosted in AFC, AFC CUP, AIFF, FOOTBALL, indian football, indian team, IndianFootball, international football, NEWS, SOCCER, South Soccers, SOUTHSOCCERS, U17 WOMEN WORLD CUP, Women League, Women’s League, World Cup / No comments / Read More / Edit


ഉള്‍ക്കാഴ്ച ജി പി രാമചന്ദ്രന്: ഉസ്താദും ഉസ്താദ് ഹോട്ടലും\nPosted by G P RAMACHANDRAN at 9:20 AM\nമലപ്പുറത്ത് ഒടുവില് നിയമസഭാ സീറ്റിന്റെ വര്‍ദ്ധനവ് ഉണ്ടായത് ജനസംഖ്യയില് ഉണ്ടയ വര്‍ദ്ധനവിന്റെ ഫലമാണ് എന്ന് ഇതെഴുതിയ ആള്‍ക്ക് അറിയാഞ്ഞിട്ടാണോ? തെക്കന് കേരളത്തില് കുട്ടികളുടെ എണ്ണം കുറയ്ക്കുവാന് ശ്രദ്ധിക്കുമ്പോള് മൂന്ന് കുട്ടികള് ഉണ്ടാകുന്നത് ഇവിടെ ഒരു പതിവ് ആയി മാറിയിരിക്കുന്നു. ജനസംഖ്യ സംബന്ധിച്ചുള്ള പുതിയ കണക്കുകള് ഒന്ന് പരിശോധിക്കൂ സാര്. മുസ്ലിമിനെ അപമാനിക്കുവാന് ശ്രമിക്കുന്നു എന്ന നിരീക്ഷണം ലേഖകന്റെ മനോവൈകല്യത്തിന്റെ ബാക്കിപത്രമാകാം ഇത്തരം നിരീക്ഷണങ്ങള്.\nതന്നെ വിലക്കിയവര്‍ക്ക് അഭിനയ മികവിലൂടെ വീണ്ടും വീണ്ടും മറുപടി നല്‍കിക്കൊണ്ടിരിക്കുന്ന തിലകന്റെ കഥാപത്രം മനസ്സില് മായാതെ നില്‍ക്കുന്നു. ദുല്‍ഖറും നന്നായി അഭിനയിച്ചിരിക്കുന്നു.\nഉസ്താദ് ഹോട്ടലിലെ അമ്മായി പാട്ട് അരോചകമാണെങ്കിലും ചിത്രം സാധാരണ പ്രേക്ഷകരെ സംബന്ധിച്ച് സംതൃപ്തി നല്‍കുന്നതാണ്. ദിലീപിന്റെ ചിത്രങ്ങളിലെ പതിവ് ദ്വയാര്‍ഥപ്രയോഗങ്ങളോ ന്യൂജനറേഷന് ചിത്രങ്ങളിലെ അവിഹിത അസ്ലീലമോ ഇല്ലാതെ കുടുമ്പസമേതം ആസ്വദിക്കുവാന് ആകുന്നു.\nപട്ടാ‍പകല് ബസ്റ്റാന്റില് സംസാരിച്ചു നിന്നതിനു ഒറ്റപ്പാലത്തിനടുത്ത് പത്തിരിപ്പാലയില് ന്യൂനപക്ഷ വിഭാഗത്തില് പെടുന്ന സദാചാര ഭീകരന്മാര് ഒരു പെണ്‍കുട്ടിയേയും ആണ്‍കുട്ടിയേയും മര്‍ദ്ധിക്കുകയും പെണ്‍കുട്ടിയെ തങ്ങളുടെ താവളത്തില് തടഞ്ഞുവെക്കുകയും ചെയ്യുന്ന കാലത്ത് തട്ടത്തിന് മറയത്തും അതു പോലെ ഉസ്താദ് ഹോട്ടലും പ്രേക്ഷകനില് എത്തിക്കുവാന് ആകുന്നു എന്നതിനു അത്തരം ചിത്രങ്ങളുടെ പിന്നണിക്കാരെ അഭിനന്ദിക്കുന്നു.\nമുസ്ലിംങ്ങലെ പിന്തുണയ്ക്കാനെന്ന വ്യാജേന വര്‍ഗീയത ചൊറിഞ്ഞിളക്കുന്ന ഇത്തരം എഴുത്തുകളാണ് ബ്ലോഗുകളുടെ ശാപം. രാമചന്ദ്രന്റെ ഉദ്ദേശം എന്തായാലും താങ്കള്‍ക്ക് മുസ്ലിം പശ്ചാത്തലത്തെ കുറിച്ച് ജീവിത രീതിയെകുറിച്ച് ഒരു ചുക്കും അറിയില്ലെന്ന് മനസ്സിലായി. സിനിമയിലെ ഗൃഹനാഥന് ഒക്കെ ഞമ്മടേത് തന്നെ എന്ന് പറയുമ്പോള് ചിരിക്കുന്നത് ഹിന്ദു തീവ്രവാദികളാണെന്നുള്ള കണ്ടെത്തല് നടത്തിയ താങ്കള് കാണികളില് ഈ ഹിന്ദുക്കളെ എങ്ങനെയാണാവോ തിരിച്ചറിഞ്ഞത്? (ഏയ് ആരീതിയിലായിരിക്കില്ല;D)\nമുസ്ലിങ്ങളുടെ പെണ്ണുകാണലൊക്കെ സാദാ സിനിമയില് കാണുമ്പോലെയാണെന്ന് വിചാരിച്ചോ? പുറമെ ആധുനികത വാരിപ്പുതയ്ക്കുമ്പോഴും അകമെ തികഞ്ഞ യാഥാസ്തിതികത പാലിക്കുന്ന മുസ്ലിം സമുദായത്തെക്കുറിച്ച് എന്തറിഞ്ഞിട്ടാണ് ഇങ്ങനെയൊക്കെ എഴുതുന്നത്?\nഇങ്ങനെയൊക്കെ പൊട്ടത്തരം എഴുതും മുന്‍പ് പരിചയമുള്ള ഏതെങ്കിലും മുസ്ലിമിനോട് അവരുടെ ചുറ്റുപാടുകളെ കുറിച്ച് ചോദിക്കുന്നത് സ്വയം പരിഹാസ്യനാകാതെ സഹായിക്കും. പിന്നെ അന്‍വര് അഷീദ് ഒരു യാഥാസ്തിതിക മുസ്ലിം കുടുംബത്തില് നിന്നാണ് വന്നിരിക്കുന്നതെന്നോര്‍ക്കുക.\nഅമ്മായിയും മരുമകനും തമ്മിലുള്ള അവിഹിത ബന്ധത്തെ സൂചിപ്പിക്കുന്നുപോലും സിനിമയിലെ പാട്ട്! മനസില് incest മോഹങ്ങള് കൊണ്ട് നടക്കുന്നവര്‍ക്ക് അങ്ങനെയും കണ്ടെടുക്കാനാവുമായിരിക്കും.\n@A.K. Saiber അപ്പ ചുരുക്കത്തില് കൂട്ടുകാരന് പറഞ്ഞു വരുന്നത്,ഞമ്മന്റെ കാര്യം ഞമ്മ നോക്കിക്കോളാം എന്നാണല്ലേ? അഞ്ജലീ മേനോന് ഞമ്മളെ പറ്റി അറിയില്ല, അന്‍വര് റഷീദ് യാഥാസ്ഥിതികന് ആയതു കൊണ്ട് പുള്ളിക്ക് പടമെടുക്കാം, രാമചന്ദ്രന് ആണെങ്കില് ഞമളെ ഒട്ടും തന്നെ അറിയില്ല. പിന്നെ അറിയണമെങ്കില് കൂട്ടുകാരന് പറയുന്ന മറ്റേ രീതി തന്നെ അവലംബിക്കണം അത്രേ (സീരിയസ് ആയിട്ട് ചോദിക്കുവാ, അതല്ലാതെ വേറെ രീതിയില് ഒന്നും അറിയാന് പറ്റില്ലാ?). പശ്ചാത്തലത്തെ കുറിച്ചും ജീവിത രീതിയെ കുറിച്ചുമൊക്കെ പഠിക്കാന് നാഷണല് ജിയോഗ്രാഫിക്ക്കാര് തന്നെ വേണം, വര്‍ഷങ്ങള് നീണ്ട പഠനവും ഒടുക്കം പിഎച്ച്ഡി യും കിട്ടിയാലേ അതൊക്കെ പറ്റൂ, അതിനു പ്രത്യേക രീതി കളും ഉണ്ട് എന്നൊക്കെ തരത്തിലുള്ള ഇടുങ്ങിയതും അടഞ്ഞതുമായ കാഴ്ചപാടുകള്, അന്ടമാനിലെ സെന്റിനെല് ദ്വീപിലുള്ള ആദിവാസികളെ മനസിലാക്കാന് ഇത്രയും ബുദ്ധിമുട്ടില്ലല്ലോ കൂട്ടുകാരാ. ചിന്താഗതികള് വിശാലമാക്കൂ, മതങ്ങള് വന്നിട്ട് ഒരു 3000 കൊല്ലമായി കാണും, അതിനു മുന്നേ ഏതാണ്ട് നാലു ലക്ഷം വര്‍ഷങ്ങളോളം മുമ്പേ ആഫ്രിക്കയില് രൂപം കൊണ്ട്, അവിടെ ജീവിച്ചു ഏതാണ്ട് 70000 കൊല്ലം മുമ്പ് ആഫ്രിക്കയില് നിന്ന് പോന്നവരല്ലേ നമ്മുടെ ആദിപിതാക്കന്മാര്, പല ദേശങ്ങളില്, പല കാലാവസ്ഥകളില് തമ്പടിച്ചു രൂപങ്ങളിലും മറ്റും മാറ്റങ്ങള് വന്ന ഇപ്പോള് പലതരം "മതങ്ങളുടെ" പിടിയിലായ മാനവരാശിയുടെ ഇങ്ങേ തലമുറക്കാരല്ലേ നാം. സമയം കിട്ടുമ്പോള് ഈ ലിങ്കിലൂടെ ഒന്ന് കണ്ണോടിക്കൂ. Atlas of Human Journey\nചേട്ടനെന്താണവോ പറഞ്ഞുവരുന്നത്? രാമചന്ദ്രനെഴുതിയതും ഞാനെഴുതിയതും ഒന്ന് മനസ്സിരുത്തി വായിച്ചിട്ട് കമന്റെഴുതു.\nഎന്റെ കാഴ്ചപ്പടിന് നേർ വിപരീതം എഴുതി അത് എന്റെ തലയിൽ കെട്ടി വയ്ക്കാൻശ്രമിക്കുന്നതെന്തിന്?\nചുറ്റുപാടുകളെ പഠിക്കാൻ നാഷണൽ ജിയോഗ്രാഫിയിലൊന്നും പോണ്ട, തുറന്ന മനസ്സുണ്ടായാൽ മതി.\nരാമചന്ദ്രൻ ആദ്യമായൊന്നുമല്ലല്ലൊ ഇങ്ങനെയെഴുതുന്നത്.\nതാലിബാന് ഇരകള് നടത്തിയ ആക്രമണത്തില് മലാലയെന്ന പെണ്‍കുട്ടി മരണത്തോട് മല്ലടിക്കുന്നു. അത് ആര്.എസ്.എസ്സോ അമേരിക്ക്ന് സാമ്രാജ്യത്വമോ സയണിസ്റ്റുകളോ അല്ല നടത്തിയത്. അതുകൊണ്ടു തന്നെയാകണം ഇവിടെ ഒരുത്തനും പ്രതിഷേധവുമില്ല.\nലോകമെന്നും ആ പെണ്‍കുട്ടിക്ക് വേണ്ടി പ്രാര്‍ഥിക്കുന്നു ആക്രമണത്തില് പ്രതിഷേധിക്കുന്നു.\nകേരളത്തിലെ റ്റി.പി വധത്തിലായാലും അന്താരാഷ്ട്രതലത്തില് നടന്ന മലാല ആക്രമണത്തില് ആയാലും പ്രതിഷേധിക്കാത്തത് രണ്ടു കൂട്ടരും വേണ്ടപ്പെട്ടവര് ആയതിനാല് ആണോ?\npls visit my website and support me. Its all about malayalam cinema


പായിപ്പാട് അതിഥി തൊഴിലാളികളെ ഇളക്കിവിടാന് ആസൂത്രിത ശ്രമമുണ്ടായി: മുഖ്യമന്ത്രി – malabarinews.com\nതിരുവനന്തപുരം: പായിപ്പാട് അതിഥി തൊഴിലാളികളെ ഇളക്കിവിടാന് ആസൂത്രിത ശ്രമമുണ്ടായതായും കൊറോണ പ്രതിരോധ പ്രവര്‍ത്തനങ്ങളില് കേരളം നേടിയ മുന്നേറ്റം താറടിച്ചു കാണിക്കാനുള്ള ശ്രമമായേ ഇതിനെ കാണാന് സാധിക്കൂയെന്നും മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് പറഞ്ഞു. ഒന്നോ അതിലധികമോ ശക്തികള് ഇതിനു പിന്നില് പ്രവര്‍ത്തിച്ചതായാണ് പ്രാഥമികമായി മനസിലാക്കുന്നത്. ഇവരെ കണ്ടെത്താന് പോലീസിന് നിര്‍ദ്ദേശം നല്‍കിയിട്ടുണ്ട്.\nഅതിഥിത്തൊഴിലാളികള് കഴിയുന്ന ക്യാമ്പുകളുടെ പൊതുമേല്‍നോട്ടം ജില്ലാ കളക്ടര്‍മാര്‍ക്ക് നല്‍കിയിട്ടുണ്ട്. ജില്ലാ പോലീസ് മേധാവി, ജില്ലാ ലേബര് ഓഫീസര് എന്നിവരടങ്ങിയ സമിതിയാവും പരിശോധന നടത്തുക. അതിഥിത്തൊഴിലാളികളെ തെറ്റിദ്ധരിപ്പിച്ച സംഭവത്തില് ഒരാളെ അറസ്റ്റ് ചെയ്തിട്ടുണ്ട്. തൊഴിലാളികളെ തെറ്റിദ്ധരിപ്പിക്കുന്ന വ്യാജപ്രചാരണം നടത്തിയ മലപ്പുറം സ്വദേശികളായ രണ്ടു മലയാളികളെയും പിടിച്ചിട്ടുണ്ട്. വ്യാജവാര്‍ത്ത പ്രചരിപ്പിക്കുന്നവര്‍ക്ക് തക്കതായ ശിക്ഷ നല്‍കും.\nചില ക്യാമ്പുകളില് ആള്‍ക്കാരുടെ എണ്ണം കൂടുതലാണ്. ഇവര്‍ക്ക് ആവശ്യമായ സൗകര്യം ഒരുക്കും. അതിഥി തൊഴിലാളികള് കഴിയുന്ന സ്ഥലങ്ങളില് ടിവി സൗകര്യം ലഭ്യമാക്കും. വാര്‍ത്തയും വിനോദ പരിപാടികളും കാണാന് ഇതിലൂടെ സൗകര്യം ഒരുക്കും. പായിപ്പാട് അതിഥി തൊഴിലാളികളെ താമസിപ്പിക്കുന്നതിന് പിന്നിലും ഒരു കച്ചവട രീതിയുണ്ട്. സാധാരണ താമസിപ്പിക്കാന് പറ്റാത്തയിടത്തുവരെ വാടക വാങ്ങി താമസിപ്പിക്കുന്നു. അതിഥി തൊഴിലാളികള്‍ക്ക് മാന്യമായ താമസം ഒരുക്കണമെന്നതാണ് സര്‍ക്കാര് നിലപാട്. ജോലിയില്ലാത്ത സാഹചര്യത്തില് അവര് മുഴുവന് സമയവും താമസസ്ഥലത്തുണ്ടാവും. അപ്പോള് അതനുസരിച്ചുള്ള സൗകര്യം താമസിക്കുന്നിടത്ത് വേണമെന്ന് മുഖ്യമന്ത്രി പറഞ്ഞു. അവര് പറഞ്ഞ രീതിയിലുള്ള ഭക്ഷണം നല്‍കുന്നതിന് ആവശ്യമായ നടപടി സ്വീകരിച്ചിട്ടുണ്ട്. സംസ്ഥാനത്ത് 5278 ലേബര് ക്യാമ്പുകള് പ്രവര്‍ത്തിക്കുന്നുണ്ട്.\nക്യാമ്പുകള് സന്ദര്‍ശിച്ച് അതിഥി തൊഴിലാളികളുടെ ക്ഷേമം അന്വേഷിക്കുന്നതിന് ഹിന്ദി ഭാഷ അറിയാവുന്ന ഹോം ഗാര്‍ഡുകളുടെ സേവനം വിനിയോഗിക്കും. അതിഥി തൊഴിലാളികളുടെ ക്ഷേമത്തിനായി സര്‍ക്കാര് സ്വീകരിച്ച നടപടികള് സംബന്ധിച്ച് ഹിന്ദി, ഒറിയ, ബംഗാളി ഭാഷകളില് പ്രചാരണം നടത്തും. അതിഥി തൊഴിലാളികളുടെ ബുദ്ധിമുട്ടുകള് അറിയിക്കാന് സംസ്ഥാനതലത്തില് കണ്‍ട്രോള് റൂം ആരംഭിക്കും.\nകോവിഡ് 19ന്റെ സാഹചര്യത്തില് കടുത്ത വെയിലത്ത് നിന്ന് പോലീസ് ജോലി ചെയ്യേണ്ട സ്ഥിതിയാണ്. ഇവരുടെ ജോലി സമയം, ആരോഗ്യം എന്നിവ നിരീക്ഷിച്ച് ആവശ്യമായ സുരക്ഷാ സംവിധാനങ്ങള് ഒരുക്കുന്നതിന് സായുധ സേന എ. ഡി. ജി. പിയെ ചുമതലപ്പെടുത്തി. സാഹചര്യം വിലയിരുത്തി കൈക്കൊള്ളേണ്ട പരിശോധന രീതി സംബന്ധിച്ച് എല്ലാ ദിവസവും എസ്. എം. എസിലൂടെ നിര്‍ദ്ദേശം നല്‍കും. തിങ്കളാഴ്ച റോഡില് തിരക്ക് വര്‍ദ്ധിച്ചതായാണ് കാണുന്നത്. ഇക്കാര്യത്തില് പോലീസ് കൂടുതല് കര്‍ക്കശമായി ഇടപെടുമെന്ന് മുഖ്യമന്ത്രി പറഞ്ഞു.\nPrevious PostPrevious നിരോധനാജ്ഞ ലംഘിച്ചതിന് മലപ്പുറം ജില്ലയില് 38 കേസുകള്\nNext PostNext എം.കെ.എച്ച് ആശുപത്രി അടിയന്തിര രോഗികളെ പരിചരിക്കാന് വിട്ടുനല്‍കും തിരൂരങ്ങാടി മുസ്ലീം ഓര്‍ഫനേജ് കമ്മറ്റി


ചാലക്കുടിയില് പട്ടാപ്പകല് ഗുണ്ടാ ആക്രമണം - Janayugom Online\nHome / News / Kerala / ചാലക്കുടിയില് പട്ടാപ്പകല് ഗുണ്ടാ ആക്രമണം\nഅക്രമികള് തകര്‍ത്ത വാഹനം\nചാലക്കുടിയില് പട്ടാപ്പകല് ഗുണ്ടാ ആക്രമണം\nPosted on June 17, 2019, 7:17 pm\nചാലക്കുടി: നാടിനെ നടുക്കി ചാലക്കുടിക്കടുത്ത് പോട്ടയില് പട്ടാപ്പകല് ഗുണ്ടകളുടെ വിളയാട്ടം. അലവി സെന്ററിനടുത്ത് പുലരി നഗര് കോമ്പാറക്കാരന് ഔസേഫിന്റെ വീടിന് നേരെയാണ് ഗുണ്ടാ ആക്രമണമുണ്ടായത്. ഉച്ചയ്ക്ക് ഒന്നരയോടെയായിരുന്നു അഞ്ചോളം പേരടങ്ങുന്ന മുഖം മൂടി ധരിച്ച ഗുണ്ടാ സംഘം വീട് ആക്രമിച്ചത്.\nജി ഐ പൈപ്പുകളുമായെത്തിയ സംഘം ഗൃഹനാഥനായ ഔസേഫിനെ മര്‍ദ്ദിച്ചവശനാക്കിയ ശേഷം വീടും വീട്ടുപകരണങ്ങളും തല്ലിത്തകര്‍ക്കുകയായിരുന്നു. വീടിന്റെ ജനല്‍ച്ചില്ലുകള് മുഴുവന് തകര്‍ത്ത സംഘം പോര്‍ച്ചില് പാര്‍ക്ക് ചെയ്തിരുന്ന കാര്, പിക് അപ് വാന്, ബുള്ളറ്റ് എന്നിവയും അടിച്ചു തകര്‍ത്തു. ഔസേഫും ഭാര്യ റോസിലിയും മാത്രമാണ് ഈ സമയത്ത് വീട്ടിലുണ്ടായിരുന്നത്. ഇവരുടെ മകന് ജാക്‌സണെ അന്വേഷിച്ചാണ് സംഘം എത്തിയത്.\nബഹ്‌റിനില് ജാക്‌സണിനൊപ്പം ജോലി ചെയ്യുന്ന തൃശൂര് സ്വദേശിയായ അനില് എന്നയാളുടെ നേതൃത്വത്തിലായിരുന്നു ആക്രമണം നടത്തിയതെന്ന് റോസിലി പറഞ്ഞു. ജാക്‌സണ് ജോലി ചെയ്യുന്ന കമ്പനിയില് അനിലും ജാക്‌സണും നിക്ഷേപം നടത്തിയിരുന്നെന്നും സ്ഥാപനത്തിന്റെ മാനേജിംഗ് ഡയറക്ടര് പണവുമായി മുങ്ങിയെന്നും വീട്ടുകാര് പറഞ്ഞു. അനിലിന് നഷ്ടമായ പണം ജാക്‌സണ് നല്‍കണമെന്നാവശ്യപ്പെട്ട് ഒരു വര്‍ഷം മുന്‍പ് അനില് വീട്ടിലെത്തി ഭീഷണിപ്പെടുത്തിയിരുന്നു. ഇതിന് തുടര്‍ച്ചയായാണ് ആക്രമണമുണ്ടായതെന്നാണ് പരാതി.\nആക്രമണത്തിന് ശേഷം വീട്ടില് സ്ഥാപിച്ചിരുന്ന സി സി ടി വി ക്യാമറ യൂണിറ്റും സംഘം എടുത്തു കൊണ്ടു പോയിട്ടുണ്ട്. ആക്രമണത്തില് പരിക്കേറ്റ ഔസേഫിനെ ചാലക്കുടിയിലെ സ്വകാര്യ ആശുപത്രിയില് പ്രവേശിപ്പിച്ചു. ചാലക്കുടി പോലീസ് കേസെടുത്ത് അന്വേഷണമാരംഭിച്ചു.\nകിട്ടുമ്മാവന് ഷഷ്ഠിപൂര്‍ത്തി; പുല്‍ക്കൂട്ടിലെ ആ ജനനം വിവരിച്ച് യേശുദാസന്\nബൈപ്പാസ് ഉദ്ഘാടനം അല്‍പ്പസമയത്തിനകം; മോഡി കേരളത്തിലെത്തി\nഷോളയാര് ഡാം തുറന്നേക്കും: ജാഗ്രത പാലിക്കണമെന്ന് മുന്നറിയിപ്പ്


സ്രഷ്ടാവിന്റെ പരമ്പരയില് ഒരാള് | chintha\nസ്രഷ്ടാവിന്റെ പരമ്പരയില് ഒരാള്\nമനുഷ്യന്റെ ചിന്തയും ഭാവനയും സ്വാതന്ത്ര്യത്തിലേക്കുള്ള വാതായനങ്ങളാണു്. ഈ സരളവും ഹൃദ്യവുമായ സംഗതി എം. ഗോവിന്ദന് മലയാളികളോടു പറഞ്ഞു. മനുഷ്യന് ഇന്നോളം നിര്‍മ്മിച്ചതൊക്കെയും സ്വാതന്ത്ര്യത്തിന്റെ സ്‌മാരകങ്ങളായി നമ്മുടെ മുന്നിലുണ്ടു്. സ്ഥാപനങ്ങളായിത്തീര്‍ന്ന അവയെ പുണര്‍ന്നുകഴിഞ്ഞുകൂടുന്നതിലല്ല, അവ സൃഷ്ടിച്ച മനുഷ്യന്റെ സര്‍ഗ്ഗാത്മകതയെ ഉള്‍ക്കൊണ്ടു് മുന്നോട്ടുപോകുന്നതിലാണു് സ്വാതന്ത്ര്യത്തിന്റെ അഥവാ മാനുഷികതയുടെ മുദ്രയുള്ളതു്. മനുഷ്യചരിത്രം കാണിച്ചുതരുന്ന പാഠം അതാണു്. സിദ്ധികളില്‍നിന്നു് സാദ്ധ്യതകളിലേയ്‌ക്കു് മുന്നേറുക. മതങ്ങളും കലയും ശാസ്‌ത്രവും ചിന്തയും സമ്പാദിച്ച മാനുഷികമൂല്യങ്ങള് പുനരവലോകനം ചെയ്‌തും പുതുക്കിയും കൂടുതല് മാനവികവും സദാചാരപരവും ധാര്‍മ്മികവുമായ ഒരു ലോകത്തെ നിര്‍മ്മിക്കേണ്ടിയിരിക്കുന്നു; അതിന്റെ സൃഷ്ടികര്‍ത്താക്കളാകേണ്ടതും സൃഷ്ടിയായിപ്പരിണമിക്കേണ്ടതും തങ്ങള് തന്നെയാണെന്ന ബോധ്യത്തോടെ. മൂല്യങ്ങളുടെ സ്രഷ്ടാവായ മനുഷ്യനാണു് പരമമായ മൂല്യം എന്ന ബോധ്യമാണിതു്. സ്വാതന്ത്ര്യം പാപമാണെന്നു വിശ്വസിക്കുകയും ചിന്തയ്‌ക്കും ഭാവനയ്‌ക്കും കടിഞ്ഞാണിടണമെന്നു വാദിക്കുകയും ചെയ്യുന്ന മതാത്മകപ്രത്യയശാസ്‌ത്രങ്ങള്‍ക്കും മറ്റു് അധികാരരൂപങ്ങള്‍ക്കും അതിനുള്ള വഴി കാണിച്ചുതരാനാവില്ല. എന്നാല്, മനുഷ്യന്റെ ചിന്താശക്തിക്കു് അതിനുള്ള കഴിവുണ്ടു്. അരനൂറ്റാണ്ടുകാലം ഗോവിന്ദന് മലയാളികളോടു സംസാരിച്ചതിന്റെ പൊരുളും ബലവും അതായിരുന്നു.\nപൂജാവിഗ്രഹങ്ങളും പൂജാരിമാരും ഭക്തന്മാരും ചേര്‍ന്ന ലോകം സ്വര്‍ഗ്ഗത്തിലേയ്‌ക്കുള്ള പാതയൊരുക്കുമെന്നു് വിശ്വസിക്കുകയും പഠിപ്പിക്കുകയും ചെയ്യുന്ന പ്രത്യയശാസ്‌ത്രങ്ങളെ ഗോവിന്ദന് സംശയിക്കുകയും മൂര്‍ച്ചയുള്ള ചോദ്യങ്ങള്‍കൊണ്ടു നേരിടുകയും ചെയ്‌തു. ആരുടെ ചേരിയില് എന്നു് ചോദിച്ചു വിരട്ടുന്നവരോടു് അദ്ദേഹം മനുഷ്യന്റെ ചേരിയില് എന്നു പ്രതിവചിച്ചു. അവിടെ നിന്നില്ല; അല്‌പം ചിന്തിച്ചാലെന്തു് എന്നു തിരികെ ചോദിക്കുകയും ചെയ്‌തു. സന്ദര്‍ഭവശാല്, കുഴക്കുകയും വേദനിപ്പിക്കുകയും ലജ്ജിപ്പിക്കുകയും ചെയ്യുന്നതായി ഈ ചോദ്യം. നീ `മനുഷ്യ'നെ കൊല്ലരുതു് എന്നു് താക്കീതുചെയ്‌തുകൊണ്ടാണു് ഈ ചോദ്യംചെയ്യല് പരിസമാപ്‌തിയിലെത്തിയിരുന്നതു്. ഇതിനു വിപുലമായ വിവക്ഷകളാണുണ്ടായിരുന്നതു്. മനുഷ്യനെക്കുറിച്ചുള്ള ദര്‍ശനം അതിനു പിന്‍ബലമായുണ്ടായിരുന്നു. ആധുനികതയില് പ്രചരിപ്പിക്കപ്പെട്ട വിഭാഗീയവും അധികാരപരവും നിരാകരണപ്രവണവുമായ അരഗന്‍റു് ഹ്യൂമനിസമായിരുന്നില്ല അതു്. എം. എന്. റോയി തെളിച്ചെടുത്ത സമഗ്രമനുഷ്യന്റെ ദര്‍ശനവുമായാണു് അതിനു് ചാര്‍ച്ച.. സ്ഥലകാലങ്ങളില് ആണ്ടുപടര്‍ന്ന വേരും പുതിയ ആകാശത്തില് പടര്‍ന്ന ശാഖകളുമുള്ള ഒരു സങ്കല്‌പമായിരുന്നു ഗോവിന്ദനു് മനുഷ്യന്. അതില് സര്‍വ്വത്ര വ്യാപിച്ച ഒരു തത്വമായി ഗോവിന്ദന് സ്വാതന്ത്ര്യത്തെ സങ്കല്‌പിക്കുകയും ചെയ്‌തു.\nമനുഷ്യന്റെ സൃഷ്ട്യുന്മുഖസ്വാഭാവവുമായി ഇണക്കിയാണു് സ്വാതന്ത്ര്യത്തെ ഗോവിന്ദന് മനസ്സിലാക്കിയതു്. നിര്‍മ്മാണശക്തിയുടെ വിത്തും അതിനു വിടരാനുള്ള പരിസരവും ആ സങ്കല്‌പനത്തില് സമ്മേളിക്കുന്നു. വ്യക്തിയിലുള്ള ഒരു ഊന്നല് ഗോവിന്ദന്റെ സ്വാതന്ത്ര്യചിന്തകളിലുണ്ടു്. മനുഷ്യന്റെ സാമൂഹികസ്വഭാവത്തെ നിരാകരിക്കുന്നു എന്നു് ഇതിനര്‍ത്ഥമില്ല. സമഷ്ടി വ്യക്തിയ്‌ക്കു പുറത്തു് ഒരെതിര്‍ധ്രുവമായി നിലകൊള്ളുന്ന സംഗതിയല്ല. വ്യക്തിയില്‍പ്രകാശിക്കേണ്ടതും വ്യക്തിയുടെ അനുഭവമായിത്തീരേണ്ടതുമാണു് സ്വാതന്ത്ര്യമെന്ന ഭാവം. കലയും രാഷ്ട്രീയവുമൊക്കെ സുന്ദരമായിത്തീരുന്നതു് ഈ മൂല്യത്തെ സാക്ഷാത്‌കരിക്കുമ്പോഴാണു്. അപ്പോള് അതിനു സര്‍ഗ്ഗാത്മകം എന്നു വിശേഷണമാവാം. നവീനത എന്നും അതിനെ കുറിക്കാം. അധികാരം എന്ന മനോരോഗമാകുന്നു അതിന്റെ എതിരി. പരിണാമത്തിന്റെ പാതയില് മൃഗതലത്തില് വിരമിക്കാതെ മനുഷ്യനിലേക്കു കടന്നുവന്ന ആധിപത്യപ്രവണതയാണതു് എന്നു ഗോവിന്ദന് പറയും. ദൈവത്തോടൊപ്പം - തിരുമേനിമാരോടും പുരോഹിതന്മാരോടും ഒപ്പവും - അതുണ്ടു്. അധികാരത്തിന്റെ രൂപകമായാണു് ദൈവത്തെ ഗോവിന്ദന് കണക്കാക്കിയതു്. മനുഷ്യനിലേക്കു് ദൈവത്തെ പകര്‍ത്തുമ്പോള് ഈ വ്യാധിയുടെ സംക്രമണമാണു് സംഭവിക്കുന്നതു്. മനുഷ്യന് മനുഷ്യനായിരിക്കേണ്ടതിനു്, പറുദീസയില്‍നിന്നു് പിടിച്ചുവാങ്ങിയ സര്‍ഗ്ഗാത്മകതയെ കെടാതെ കാക്കുന്നതിനു് അധികാരത്തില്‍നിന്നു് ഓടിയകലേണ്ടതുണ്ടെന്നു് അദ്ദേഹം കരുതി.\nമനുഷ്യന് എന്ന മൂല്യത്തെ വിശാലതയോടെ മനസ്സിലാക്കേണ്ടതുണ്ടു് എന്നായിരുന്നു ഗോവിന്ദന് കരുതിയതു്. നാളെയെക്കുറിച്ചു ഭാവനചെയ്യാനും ജിജ്ഞാസയോടെ അന്വേഷിക്കുവാനും ഒക്കെ പ്രേരണയായിത്തീരുന്നതിനു് അതാവശ്യമാണു്. മാനുഷികമൂല്യങ്ങളെ മുന്‍നിറുത്തിയുള്ള വിവേകപൂര്‍ണ്ണമായ വിചാരരീതിയുടെ അനിവാര്യത അങ്ങനെ വന്നുചേരുന്നു. ഗോവിന്ദന്റെ രീതിശ്ശാസ്‌ത്രം അതായിരുന്നു. ഇതല്ലാതെ വേറെയും വഴികളുണ്ടു്; ചെത്തി വെടിപ്പാക്കിയ വഴികള്. മനുഷ്യനെ പ്രഭുവായോ അടിമയായോ കല്‌പിച്ചു് വന്ധ്യമായ ഉത്തരങ്ങളിലേക്കു നയിക്കുന്നവ. അരഗന്‍റു് ഹ്യുമനിസവും ആന്റിഹ്യുമനിസവും ഈ വഴിത്താരകളിലൂടെയാണു് ചരിച്ചതു്; ചരിച്ചുകൊണ്ടിരിക്കുന്നതു്. ആണയിട്ടുറപ്പിക്കാവുന്ന മട്ടിലുള്ള ഉത്തരങ്ങളുമായി ജീവിക്കുന്ന തരക്കാരെപ്പറ്റി ഗോവിന്ദന് എഴുതിയതു് ഈ മാര്‍ഗ്ഗഭേദങ്ങളെപ്പറ്റിയുള്ള അറിവോടെയാണു്. മൂല്യങ്ങളുടെ സ്രഷ്ടാവും പ്രയോക്താവും മാത്രമല്ല മാനദണ്ഡവും മനുഷ്യനാകുന്നു.\nമനുഷ്യനെ അടിമയായി സങ്കല്‌പിക്കുന്ന പഴയ മതചിന്തയുടെ തിരിച്ചുവരവാണു് അധികാരോന്മുഖവും സമഗ്രാധിപത്യപരവുമായ ആധുനികപ്രത്യയശാസ്‌ത്രങ്ങളില് ഗോവിന്ദന് കണ്ടതു്. ആ അര്‍ത്ഥത്തില് പുതിയ മതങ്ങളാണവ. അവയില്‍നിന്നു് വിമുക്തമായി ചിന്തയുടെ തലത്തില് മാനവതാവാദപരമായ ഒരു പാതയില് മുന്നോട്ടുപോവുന്നതിലൂടെ ആധുനികത സര്‍ഗ്ഗാത്മകമായി പൂര്‍ത്തീകരിക്കേണ്ടതുണ്ടു് എന്നു് അദ്ദേഹം വിശ്വസിച്ചു. അതിന്റെ പ്രാഥമികമായ പടി മാനസികമായ പരിവര്‍ത്തനമാണു്. മനുഷ്യനെന്ന മൂല്യത്തെ പരമപ്രധാനമായി സങ്കല്‌പിക്കുന്ന ഒരു വിചാരരീതിയുടെ സാക്ഷാല്‍ക്കാരം. ഇത്തരമൊരു ദാര്‍ശനികവിപ്ലവത്തെ സാധ്യമാക്കേണ്ടതു് ബുദ്ധിജീവികളാണു്. മനുഷ്യന് ഒരു സാംസ്‌കാരികജീവിയാകയാല് സംസ്‌കാരത്തിന്റെ മണ്ഡലത്തിലാണു് മാറ്റങ്ങള് പ്രാഥമികമായി സംഭവിക്കേണ്ടതു്. സാമ്പത്തികവും സാമൂഹികവുമായ മാറ്റങ്ങള് അതിനൊത്തും പിന്തുടര്‍ന്നും സംഭവിക്കേണ്ടതാണു്. ഉന്നതമായ മൂല്യബോധത്തിന്റെ അഭാവത്തില് സംഭവിക്കുന്ന അധികാരപരമായ അഴിച്ചുപണിയലുകള് വിപ്ലവമെന്നൊക്കെ വിളിക്കപ്പെട്ടേക്കാമെങ്കിലും അതിന്റെ ഗതി ശോഭനമായിരിക്കാനിടയില്ല. ചരിത്രം നല്‍കുന്ന പാഠവും മറ്റൊന്നല്ല.\nഇത്തരത്തിലുള്ള ഒരു മാനവികവീക്ഷണത്തോടെ ഗോവിന്ദന് എഴുതുകയും പറയുകയും ചെയ്‌തു; തെല്ലു നിരാശയോടെയും അതിലേറെ ശുഭാപ്‌തിവിശ്വാസത്തോടെയും. സ്വാതന്ത്ര്യം, സോഷ്യലിസം, ജനാധിപത്യം, മാര്‍ക്‌സിസം, കമ്മ്യൂണിസം, ഫാസിസം, മുതലാളിത്തം, മതങ്ങള്, ദൈവത്തെയും പുരോഹിതനെയും അനിവാര്യമാക്കുന്ന മതാത്മകസ്ഥാപനങ്ങള്, അധികാരത്തിന്റെ മാസ്‌മരികമായ പ്രലോഭനങ്ങള്, മനുഷ്യന്റെ ചിന്താശക്തി, മാനുഷികമൂല്യങ്ങള്, ബുദ്ധിജീവികള്, കല, ശാസ്‌ത്രം, മിത്തു്, യുക്തി, മനുഷ്യവര്‍ഗ്ഗത്തെ മുന്നോട്ടു നയിച്ച സര്‍ഗ്ഗാത്മകത...ഗോവിന്ദന്റെ പ്രമേയങ്ങള് ഇതൊക്കെയായിരുന്നു. ആധുനികതയില് തെഴുത്ത മാനുഷികമൂല്യങ്ങളോടായിരുന്നു ഗോവിന്ദനു് ആഭിമുഖ്യം. എന്നാല് അതു് അടഞ്ഞു് ആധുനികതയോടുള്ള അന്ധമായ ആരാധനയായിത്തീരാതിരിക്കുവാന് അദ്ദേഹം നിതാന്തജാഗ്രത പുലര്‍ത്തി. ഇതരങ്ങളെ കല്‌പിക്കുകയും അവയ്‌ക്കുനേരെ വാതിലുകള് കൊട്ടിയടയ്‌ക്കുകയും ചെയ്യുന്നതിലൂടെ ആന്ധ്യം വരിക്കുന്നതിലെ സാംസ്‌കാരികമായ ആത്മഹത്യയെക്കുറിച്ചു് അദ്ദേഹത്തിനു് തികഞ്ഞ ബോധ്യമുണ്ടായിരുന്നു. മതവും കലയും രാഷ്ട്രീയവും ഉള്‍പ്പെടെയുള്ള സാംസ്‌കാരികധാരകള് തമ്മിലുള്ള സംവാദത്തിലൂടെ മാനുഷികമൂല്യങ്ങളെ മുന്‍നിര്‍ത്തുന്ന സംസ്‌കാരത്തിന്റെ സര്‍ഗ്ഗാത്മകമായ ഒരു ഗതിക്രമത്തെ നിര്‍ധാരണം ചെയ്യാനാവുമെന്നു് അദ്ദേഹം കരുതി. ഈ മൂല്യപരമ്പരയില് സ്ഥാനപ്പെടുത്താവുന്നതും അടിയുറപ്പിക്കാവുന്നതുമാണു് അദ്ദേഹത്തിനു് ജനാധിപത്യവും സോഷ്യലിസവും. അവയ്‌ക്കു് ചിന്താപരമായ പശ്ചാത്തലമൊരുക്കുന്നതിനുള്ള പ്രതിബദ്ധമായ അന്വേഷണങ്ങളായിരുന്നു ഗോവിന്ദന്റെ ധൈഷണികയത്‌നങ്ങള്.\nധാര്‍മ്മികമൂല്യങ്ങളും ആധുനികതയും തമ്മിലുള്ള നാഭീനാളബന്ധം തിരിച്ചറിയപ്പെടാതെ പോകുന്നതാണു് ഒരു ദുരന്തം. അങ്ങനെ ആധുനികത വന്ധ്യമായിത്തീരുന്നു. മുമ്പു പറഞ്ഞ, `അരഗന്‍റു് ഹ്യൂമനിസ'മാണു് അതിന്റെ ഫലം. മധ്യയുഗമതാന്ധതയില്‍നിന്നു് ഗുണപരമായി വ്യത്യാസമൊന്നും അവകാശപ്പെടാന് കഴിയാത്ത പുതിയ തിയോളജിയും പ്രഭുത്വവാഴ്‌ചയുമാണു് അതു് മുന്നോട്ടു വെയ്‌ക്കുന്നതു്. പുതിയ പ്രഭുത്വം കൂടുതല് ശക്തവും സൂക്ഷ്‌മവുമാണു്. ബലപ്രയോഗത്തിന്റെ സൂക്ഷ്‌മമായ ഉപാധികള് വികസിപ്പിക്കപ്പെട്ടിരിക്കുന്നു. മുതലാളിത്തവും ഫാസിസവും കമ്മ്യൂണിസവും ഈ മുഷിഞ്ഞ ആധുനികതയുടെ മുരടന് സന്തതികളാകുന്നു. അധികാരമുള്ളവനും ഇല്ലാത്തവനും അനിവാര്യമായ സാമൂഹികക്രമങ്ങളാണു് അവ ആദര്‍ശമാക്കുന്നതു്. ബലം തന്നെയാകുന്നു അവയുടെ നീതി. ബലവാനായ ദൈവം സത്യംസത്യമായി പുനരുത്ഥാനംചെയ്‌തു് രാജാവായി ജീവിക്കുന്നു. രക്തസാക്ഷി മരിക്കുന്നില്ല എന്ന മുദ്രാവാക്യം ആധുനികതയിലെ ഈ വിപര്യയത്തെ അവലംബിച്ചു് സാര്‍ത്ഥകമാകുന്നു.\nയുദ്ധങ്ങളിലൂടെയും അധികാരത്തിന്റെ പല പ്രകാരത്തിലുള്ള കടന്നുകയറ്റങ്ങളിലൂടെയും ആധുനികകാലം സാക്ഷാത്‌കരിച്ചതും ഉദാഹരിച്ചതും ഈ പിന്‍മടക്കത്തെയാണു്. ശക്തിപൂജാപരമായ ഈ അപയാനത്തെ മറികടക്കാനുള്ള വിവേകപൂര്‍വ്വകമായ ശ്രമങ്ങള് ഉണ്ടാകാത്തപക്ഷം മനുഷ്യവംശത്തിന്റെ ഭാവി ഇരുണ്ടു പോവുകയേയുള്ളൂ. യുക്തികൊണ്ടു നേടിയതൊക്കെയും യുക്തിയിലുള്ള അന്ധവിശ്വാസംകൊണ്ടു് കൈമോ ശം വന്നേയ്‌ക്കും. മനുഷ്യന് വികസിപ്പിച്ച യന്ത്രങ്ങള്‍ക്കും മറ്റു് ഉപകരണങ്ങള്‍ക്കും അതിനു തടയിടാനാവില്ല. അവയെ വിവേകപൂര്‍വ്വം, മനുഷ്യവംശത്തിന്റെ പൊതുവായ താല്‌പര്യങ്ങളെ മുന്‍നിര്‍ത്തി കൊണ്ടുനടക്കാന് സാധിക്കണം. മുമ്പു സൂചിപ്പിച്ചതുപോലെ, മനുഷ്യന്റെ മനോമണ്ഡലം വേണ്ടമട്ടില് പുനസ്സംഘടിപ്പിക്കപ്പെട്ടാലേ അതിനു സാധിക്കുകയുള്ളൂ. സാംസ്‌കാരികതലത്തില് ഇനിയും മുന്നോട്ടുപോയി മനുഷ്യന് പൂര്‍ത്തിയാക്കേണ്ടിയിരിക്കുന്ന നവോത്ഥാനപ്രക്രിയയിലേക്കാണു് ഇതു വിരല്‍ചൂണ്ടുന്നതു്. മൂല്യങ്ങളുടെയും ആശയങ്ങളുടെയും മണ്ഡലത്തില് കലാകാരനും ചിന്തകനും ബുദ്ധിജീവിയും ചെയ്യുന്ന തൊഴിലുകൊണ്ടു് സാധ്യമാക്കേണ്ട ബോധോദയമാണു് നവോത്ഥാനത്തിന്റെ കാതല്. ആധുനികതയുടെ പൂര്‍ണ്ണത ആസ്വാദനീയമായിത്തീരുന്നതിനു് ഇതു് അനിവാര്യമാണു്.\nമനുഷ്യന്റെ സാംസ്‌കാരികവികാസം നവോത്ഥാനങ്ങളിലൂടെയാണു് സാധ്യമായതെന്നു് ഇന്ത്യയുള്‍പ്പെടെയുള്ള സംസ്‌കാരങ്ങളുടെ ചരിത്രം കാണിച്ചുതരുന്നുണ്ടു്. സാംസ്‌കാരികവും രാഷ്ട്രീയവുമായ മാറ്റങ്ങളെ സംബന്ധിച്ചിടത്തോളം ആശയങ്ങളുടെ ഭൗതികതയെയും പ്രാഥമികതയെയും മനുഷ്യന്റെ കര്‍തൃനിഷ്‌ഠമായ വശത്തെയും അറിഞ്ഞാദരിക്കുന്ന ഒരു ചരിത്രവീക്ഷണമാണിവിടെയുള്ളതു്. മനുഷ്യന്റെ സാമൂഹികകര്‍തൃത്വം ബന്ധങ്ങളാല് നിര്‍വ്വചിക്കപ്പെടുന്നതും ചരിത്രപരവുമാണെന്നതുകൊണ്ടു് സ്വന്തമെന്നുപറയാന് ഒന്നുമില്ലാത്ത, യാതൊരു സ്വാച്ഛന്ദ്യവുമില്ലാത്ത ഒരു എന്റിറ്റിയാണു് മനുഷ്യനെന്നുവെക്കാന് കൂട്ടാക്കാത്തവര്‍ക്കേ ഈ വീക്ഷണത്തോടു പൊരുത്തപ്പെടാന് കഴിയുകയുള്ളൂ. അത്തരം സമീപനം അശാസ്‌ത്രീയമായിപ്പോകുമെന്നു ഭയക്കുന്ന ആന്റിഹ്യൂമനിസ്റ്റുകളെയും ശാസ്‌ത്രദൈവത്തിന്റെ പുരോഹിതരും വിശ്വാസികളുമായ യാന്ത്രികഭൗതികവാദികളെയും സംബന്ധിച്ചിടത്തോളം പൊറുക്കാവുന്നതോ പൊറുപ്പിക്കാവുന്നതോ അല്ല ഇതു്.\nസദാചാരത്തിന്റെയും ധാര്‍മ്മികതയുടെയും പൈതൃകവുമായി ബന്ധിപ്പിച്ചു് ആധുനികത മുന്നോട്ടുവെച്ച മാനവികതയുടെ മൗലികാദര്‍ശങ്ങളെ വിപുലീകരിച്ചും വിമര്‍ശനാത്മകമായി സൂക്ഷ്‌മവത്‌കരിച്ചുംകൊണ്ടു് അവയുടെ സര്‍ഗ്ഗാത്മകതയും സംവാദാത്മകമായ തുറസ്സും നിലനിര്‍ത്താന് കഴിയുമോ എന്നതാണു് വര്‍ത്തമാനത്തിന്റെ വെല്ലുവിളി. ഇന്നോളം ഉണ്ടായ, അഥവാ, മനുഷ്യന് ഉണ്ടാക്കിയ ഒരു ചിന്താപദ്ധതിയും സാമൂഹികക്രമവും അവസാനവാക്കല്ല എന്നു ചിന്തിക്കാന് കഴിയുന്നില്ലെങ്കില്, വിപ്ലവകരമായ ആ നേട്ടങ്ങള്‍തന്നെ തടവറകളായിത്തീരുന്നതാണു്. ഇനിയും കൂടുതല് മുന്നോട്ടു് എന്നതാവണം മുദ്രാവാക്യം. സര്‍വ്വജ്ഞഭാവവും സംതൃപ്‌തഭാവവും മാനുഷികമല്ല; സംതൃപ്‌തഭാവം മണ്ണുണ്ണികളുടെ ഭാവമാണു് എന്നു് ഗോവിന്ദന് എഴുതുന്നുണ്ടു്. ഉയര്‍ന്ന സാമൂഹികബോധമുള്ള, സംസ്‌കാരസമ്പന്നനായ, നവീനസൗന്ദര്യബോധമുള്ള ധാര്‍മ്മികമനുഷ്യനായി പരിവര്‍ത്തിക്കുക എന്നതിനെയാണു് പുരോഗതി എന്നതുകൊണ്ടു് ഗോവിന്ദന് കുറിക്കുന്നതു്. ഭൗതികസാഹചര്യങ്ങളില് മനുഷ്യനുണ്ടാക്കുന്ന പുരോഗതിക്കൊപ്പം മൂല്യബോധവും വികസിക്കേണ്ടതുണ്ടു്. അതുണ്ടാവുന്നില്ലെങ്കില് പരിഷ്‌കാരങ്ങളുടെ നടുവില് പ്രാകൃതമായ വാസനകള് നയിക്കുന്ന മനുഷ്യനായി അയാള് കാലഹരണപ്പെട്ടേയ്‌ക്കും. അതു സംഭവിക്കാതിരിക്കണമെങ്കില് മാനുഷികമൂല്യങ്ങളില്‍നിന്നു വെളിച്ചം സ്വീകരിക്കുകയും അവയെ വളര്‍ത്തുകയും ചെയ്യുന്ന മനുഷ്യര് ബോധപൂര്‍വ്വം പെരുമാറേണ്ടതുണ്ടു്. ചിന്തിക്കുവാന് തയ്യാറാകേണ്ടതുണ്ടു്. ചിന്തയുടെ അന്ത്യം മനുഷ്യന്റെ തന്നെ അന്ത്യമാകുന്നു: വ്യക്തിയും സാമൂഹ്യമനുഷ്യനും സ്രഷ്ടാവുമായ മനുഷ്യന്റെ മരണം.\nജനാധിപത്യപരമായ സാമൂഹികക്രമമാണു് ഗോവിന്ദന്റെ ചിന്തകളുടെ ചക്രവാളം. എന്താണു ജനാധിപത്യം? ഗോവിന്ദന്‍ചിന്തയില് അതു് ഏതെങ്കിലും വ്യവസ്ഥയോ ചട്ടക്കൂടോ അല്ല. മറിച്ചു്, മനുഷ്യന്റെ മൗലികഭാവമായ സ്വാതന്ത്ര്യത്തിനു് അനുസൃതമായ ജീവിതരീതിയും സദാചാരപരവും ധാര്‍മ്മികവുമായ ജീവിതസമീപനവുമാണു്. മാനുഷികമൂല്യങ്ങളുടെ ഗണത്തിലാണു് അതിനു സ്ഥാനം. അധികാരം അതിനു വിരുദ്ധമായ കെട്ട ഭാവമാണു്. അധികാരത്തെ സേവിക്കുമ്പോള് മനുഷ്യന് മാനുഷികതയോടു വിടപറയുകയാണു്. സര്‍ഗ്ഗാത്മകതയ്‌ക്കു്, സ്വാതന്ത്ര്യത്തിന്റെ പ്രകടനത്തിനു് എതിരാണതു്. അധികാരരാഷ്ട്രീയത്തിനു് ഈ വിവേകമില്ല. മനുഷ്യനെ പ്രജയായി, രണ്ടാമതു മാത്രം പരിഗണിക്കേണ്ടതായി നിര്‍വ്വചിച്ചെടുക്കുന്ന ഭരണകൂടമുള്‍പ്പെടെയുള്ള സ്ഥാപനങ്ങള് അവകാശങ്ങളുടെയും ഉത്തരവാദിത്തങ്ങളുടെയും കണക്കില് മനുഷ്യസ്വാതന്ത്ര്യത്തെ അധികാരത്തോടു് പൊരുത്തപ്പെടുത്തുകയാണു് ചെയ്യുന്നതു്. അതു് മനുഷ്യനും മനുഷ്യന്റെ ജൈവികമായ പ്രവണതകള്‍ക്കും എതിരായി മര്‍ദ്ദനോപകരണങ്ങളായി മാറുന്നു. മനുഷ്യനെന്ന മൂല്യത്തെ നിരാകരിക്കുന്നു. ചിന്താശേഷി നശിച്ചിട്ടില്ലാത്ത മനുഷ്യര്, വിപ്ലവബോധമുള്ളവര് അതിനോടു് ഏറ്റുമുട്ടുക സ്വാഭാവികം. എന്നാല് ഈ ഏറ്റുമുട്ടലിന്റെ പ്രചോദനം നവീനമായ മൂല്യബോധമല്ലെങ്കില് അധികാരത്തിന്റെ നീരാളിപ്പിടുത്തത്തില്‍പ്പെട്ടുപോവുകയായിരിക്കും ഫലം. അധികാരിയായിത്തീരുക, അധികാരത്തിന്റെ വക്താക്കളോ ചാവേറുകളോ ആയിത്തീരുകയെന്ന ദുര്‍വ്വിധി. ഭരണത്തെ ലക്ഷ്യമാക്കുന്ന രാഷ്ട്രീയപ്രവര്‍ത്തനത്തിന്റെ അനിവാര്യമായ ദുരന്തമാണിതു്. ഇതില്‍നിന്നു് വിമുക്തമായ രാഷ്ട്രീയം മനുഷ്യനെ, ജനതയെ അഭിമുഖീകരിക്കുന്നതും മൂല്യങ്ങളെ സംബന്ധിച്ച അവബോധത്താല് നയിക്കപ്പെടുന്നതുമാകും. `രണ്ടു സിമ്പലുകള്' എന്ന ഉപന്യാസത്തില് അദ്ദേഹം പവര് പോളിറ്റിക്‌സു് / സോഷ്യല് പോളിറ്റിക്‌സു് എന്നു് ദ്വന്ദ്വകല്‌പന നടത്തുന്നുണ്ടു്. സോഷ്യല് പോളിറ്റിക്‌സായിരുന്നു ഗോവിന്ദന്റെ രാഷ്ട്രീയം. അതു് രാഷ്ട്രീയമൂല്യങ്ങളെ ധാര്‍മ്മികതയോടിണക്കുന്ന അന്വേഷണങ്ങളായിരുന്നു; വാക്കു് അതായിത്തന്നെ പ്രവൃത്തിയാകുന്നു എന്ന ആത്മവിശ്വാസമുള്ള എഴുത്തായിരുന്നു; ജീവിതത്തോടു് ചേര്‍ത്തുവെയ്‌ക്കാന് ആഗ്രഹിച്ച സദാചാരമായിരുന്നു. പേരുചൊല്ലി സംബോധന ചെയ്യാന് ആരെയും അനുവദിക്കുന്ന, സമഭാവനയില് ഉറച്ച പെരുമാറ്റമായിരുന്നു. സാഹോദര്യമായിരുന്നു. അന്യന്റെമേല് അധികാരത്തിന്റെ വടിചുഴറ്റാതെ ജീവിക്കാന് കഴിയണം എന്ന സ്വപ്‌നവും കഴിയുമെന്ന യാഥാര്‍ത്ഥ്യവും ഗോവിന്ദന്റെ ജീവിതത്തില് പൊരുത്തപ്പെട്ടുനിന്നു.\nശക്തമായ രാഷ്ട്രീയാഭിമുഖ്യത്തോടെ പൊതുജീവിതമാരംഭിച്ച ആളാണു് ഗോവിന്ദന്. എന്നാല് അതിവേഗം അതില്‍നിന്നു് പിന്‍വാങ്ങി അദ്ദേഹം കലയുടെയും സാംസ്‌കാരികപ്രവര്‍ത്തനത്തിന്റെയും സര്‍ഗ്ഗാത്മകതയില് അഭയം നേടി. അപ്പോഴും പൂര്‍വ്വാശ്രമത്തിലേക്കു് ഉല്‍ക്കണ്‌ഠയോടെ അദ്ദേഹം ഉറ്റുനോക്കിക്കൊണ്ടിരുന്നു. സമകാലികരാഷ്ട്രീയത്തിന്റെ സാംസ്‌കാരികമായ ശൂന്യതയിലേക്കു്, രോഗബാധിതാവസ്ഥയിലേക്കു്, മാനവികതയ്‌ക്കു് എതിരായ അതിന്റെ വ്യതിയാനത്തിലേക്കു്, അധികാരോന്മുഖതയിലേക്കു്, മതമായിത്തീരുന്ന പരിണതിയിലേക്കു്, സ്ഥാപനമായിത്തീരുന്നതിലേയ്‌ക്കു് ഖേദത്തോടെ അദ്ദേഹം കണ്ണുകള് പായിച്ചു. രാഷ്ട്രീയവും സാന്മാര്‍ഗ്ഗികതയും തമ്മില് ഉണ്ടാവേണ്ട ദൃഢബാന്ധവത്തെപ്പറ്റി നിരന്തരം അദ്ദേഹം ഓര്‍മ്മപ്പെടുത്തിക്കൊണ്ടിരുന്നു. സോഷ്യലിസമെന്നാല് പ്രാഥമികമായും ഒരു സദാചാരമൂല്യമാണെന്നു് ഗ്രഹിക്കേണ്ടതുണ്ടെന്നു് ശാസ്‌ത്രീയവും ഉട്ടോപ്പിയനുമായ സോഷ്യലിസത്തെക്കുറിച്ചു് ക്ലാസ്സെടുക്കുന്നതില് വ്യാപൃതരായിരുന്ന ഗുരുരൂപങ്ങളോടു് അദ്ദേഹം പ്രതിവാദം ചെയ്‌തു.\nഗാന്ധിയന് രാഷ്ട്രീയത്തിനു് ആധാരമായ മതാത്മകത ഫാസിസത്തിന്റെ വെടിമരുന്നാണു് എന്നു് ഉറച്ചപ്പോഴും ധാര്‍മ്മികതയുമായുള്ള അതിന്റെ ഇണക്കത്തെ ഗോവിന്ദന് ആദരവോടെ കണ്ടു. ഗാന്ധിയുടെ മതം മനുഷ്യത്വഹീനമായ ബ്രാഹ്മണിസത്തില്‍നിന്നു് ഊര്‍ജ്ജം ആവാഹിക്കുന്നതായിരുന്നില്ല എന്ന തിരിച്ചറിവും അദ്ദേഹത്തിനുണ്ടായി. ഗാന്ധിയുടെ രാഷ്ട്രീയം ഭരണകൂടത്തെ മുന്‍നിര്‍ത്തിയുള്ളതായിരുന്നില്ല. ജനസമൂഹങ്ങളുടെ സാംസ്‌കാരികമായ സ്വാച്ഛന്ദ്യത്തില് ഊന്നുന്ന ഒന്നായിരുന്നു. അധികാരത്തെ അവിശ്വസിക്കുന്ന ഈ അംശത്തെ ഗോവിന്ദന് തന്റെ ചിന്തയുടെ തിളക്കങ്ങളില് ചേര്‍ത്തു. ഗാന്ധിക്കെതിരായി മനസ്സു കടുപ്പിച്ചുകൊണ്ടു് ധൈഷണികജീവിതമാരംഭിച്ച ആളാണു് ഗോവിന്ദന്. ആധുനികതയെ നിരാകരിക്കുകയും മതപരമായ ആത്മീയതയില് അഭയം തേടുകയും ചെയ്യുന്ന ഗാന്ധിയോടു് ഒരുനാളും അനുരഞ്‌ജനപ്പെടുവാന് ഗോവിന്ദനായതുമില്ല. അവിടെയൊക്കെ റോയിയുടെ മാര്‍ഗ്ഗമാണു് ഗോവിന്ദനു പത്ഥ്യമായിത്തോന്നിയതു്. എങ്കിലും, ധാര്‍മ്മികതയും രാഷ്ട്രീയവുമായുള്ള ഇണക്കങ്ങളെപ്രതി ഗാന്ധി ഗോവിന്ദന്റെ ഹൃദയത്തിലുണ്ടു്. ഇന്ത്യയുടെ സാംസ്‌കാരികവും രാഷ്ട്രീയവുമായ പരിതോവസ്ഥയെക്കുറിച്ചു് എഴുതുമ്പോഴൊക്കെ ഗാന്ധി ഒരു രൂപകമായി കടന്നുവന്നുകൊണ്ടേയിരുന്നു. ഗാന്ധിയുടെ ജീവിതദുരന്തമായിരുന്നു ഗോവിന്ദനു് ഇന്ത്യയുടെ രാഷ്ട്രീയദുരന്തം. ഗാന്ധിയുടെ മരണം ഗാന്ധിയുടെ ജീവിതത്തിന്റെ സാര്‍ത്ഥകത പ്രഖ്യാപിക്കുന്നുണ്ടു് എന്നദ്ദേഹം കണ്ടു. എന്താണു ഗാന്ധി ഗാന്ധിയുടെ ജീവിതമല്ലെങ്കില്? എന്താണു ഗാന്ധിയുടെ ജീവിതം അദ്ദേഹത്തിന്റെ മരണമല്ലെങ്കില്? അദ്ദേഹം ചോദിച്ചു. ഗാന്ധിയുടെ ദുരന്തം ആത്മാവില് ഏറ്റുവാങ്ങുന്നതിനാവശ്യമായ ഒരു ``ട്രാജികു് സെന്‍സു്'' യുവതലമുറയില് വെളിച്ചം പരത്തിയെങ്കില് എന്നദ്ദേഹം പ്രത്യാശിച്ചു. സദാചാരത്തിന്റേതും ധാര്‍മ്മികതയുടേതുമായ ആഴത്തിലുള്ള ഒരു തലത്തില് റോയിയെപ്പോലെ ഗോവിന്ദന് ഗാന്ധിയോടു് രാജിയായി. വാസ്‌തവത്തില്, ഗാന്ധിയില് ധാര്‍മ്മികത മതത്തിന്റെ മേല്‍വിലാസത്തില് പ്രചരിച്ച അഹിംസ പോലുള്ള തത്വങ്ങളായിരിക്കുമ്പോള് റോയിമാര്‍ഗ്ഗത്തില് ചരിച്ച ഗോവിന്ദനു് അതു് ആധുനികതയില്‍നിന്നും ഉള്‍ക്കൊള്ളുന്ന പാഠങ്ങളായി എന്നേ വ്യത്യാസമുള്ളൂ. ഗാന്ധിയും റോയിയും ഇങ്ങനെയൊരു മേഖലയില് വന്നു് മുഖാമുഖം നില്‍ക്കുന്നതിനെക്കുറിച്ചു് ജയപ്രകാശു് നാരായണന് എഴുതിയതു് ഗോവിന്ദന് ഉദ്ധരിക്കുന്നുണ്ടു്. അര്‍ത്ഥഗര്‍ഭമായ ഒരു സംഗതിയാണിതു്.\nആധുനികതയെ പാശ്ചാത്യസംസ്‌കാരമായും ഹിംസാത്മകമായും കാണുന്ന ഗാന്ധിയുടെ വീക്ഷണം ഗോവിന്ദനു സ്വീകാര്യമായില്ല. ആധുനികത മുന്നോട്ടുവെച്ച ജനായത്തരാഷ്ട്രീയമൂല്യങ്ങള് മനുഷ്യവംശം ആര്‍ജ്ജിച്ച സാംസ്‌കാരികമൂല്യപരമ്പരയുടെ ഭാഗമാണെന്നുകാണാന് അദ്ദേഹത്തിനു പ്രയാസമില്ല. സാങ്കേതികപുരോഗതിയെ മനുഷ്യവംശത്തിന്റെ നേട്ടമായി കരുതി സ്വീകരിക്കുന്നതു് ആവശ്യമാണെന്നുതന്നെ അദ്ദേഹം കരുതി. ബുദ്ധമാര്‍ഗ്ഗത്തിലും ക്രിസ്‌തുദര്‍ശനത്തിലും ആണ്ടുകിടക്കുന്ന ഗാന്ധിയുടെ ഉറവുകളില്‍ച്ചന്നു് ഐക്യപ്പെടുകയായിരുന്നു ഗോവിന്ദന്. അവിടെയൊക്കെ ആധുനികമാനവികതയുടെ കിനിവുകളാണു് അദ്ദേഹം കണ്ടതു്. ആധുനികതയെ കൊളോണിയലിസത്തിന്റെയും വ്യാവസായികമുതലാളിത്തത്തിന്റെയും അര്‍ത്ഥതലങ്ങളിലേക്കു ചുരുക്കിക്കാണുന്നതു് അന്യായമാണെന്ന റോയിയുടെ തിരിച്ചറിവു് ഗോവിന്ദന് പങ്കിട്ടു. മൂല്യങ്ങള്‍ക്കു് അതിന്റെ സ്രോതസ്സുകളില്‍നിന്നു വിട്ടു നില്‌പുണ്ടു്, അര്‍ത്ഥങ്ങളുണ്ടു്, ഗതിക്രമമുണ്ടു്- ഈ തിരിച്ചറിവു് എപ്പോഴും ഗോവിന്ദനു വഴികാട്ടിയിരുന്നു. ആധുനികതയെ ഏകപക്ഷീയവും പ്രമാണിത്തപരവുമായ ലോകവീക്ഷണമായി കണ്ടു് നിരാകരിക്കുന്നതിനു പകരം അതിന്റെ തുറസ്സുകളെ മുന്‍നിറുത്തി മാനവികമായ മൂല്യധാരകളുടെ തുടര്‍ച്ചയില് ഉള്‍ക്കൊണ്ടതിനാല് ഗാന്ധിയന് നിഷേധത്തെയും കടന്നുപോകാന് അദ്ദേഹത്തിനു പ്രയാസമുണ്ടായില്ല.\nമിത്തും കലയും മതവും\nമനുഷ്യവംശത്തിന്റെ പൊതുവായ പൈതൃകത്തിന്റെ ഭാഗമായിരിക്കുന്ന ഒന്നിനെയും അതിരിട്ടുതിരിക്കാനോ മുദ്രകുത്തി അസ്‌പൃശ്യത കല്‌പിച്ചു് മാറ്റിനിര്‍ത്താനോ ഗോവിന്ദന് സന്നദ്ധനായില്ല. സാംസ്‌കാരികവൈവിധ്യങ്ങളെ നിരാകരിക്കുകയും പ്രാമാണ്യം ഭാവിക്കുകയും ചെയ്യുന്ന കൊളോണിയലിസത്തിലെ സാംസ്‌കാരികബലപ്രയോഗത്തെ വെറുക്കുന്നതിന്റെ ഭാഗമായി ആധുനികതയെ ഒന്നാകെ തള്ളിപ്പറയുന്നതു് നിരര്‍ത്ഥകമാണു്. സംവാദമാണു് അവിടെയും സ്വീകാര്യമായ വഴി. വിവേചനബുദ്ധിയോടെ സ്വീകരിക്കേണ്ടവയെ നിര്‍ണ്ണയിച്ചെടുക്കുവാനും സ്വീകരിക്കുവാനും സാധിക്കേണ്ടതുണ്ടു്. പൊള്ളയും നിരര്‍ത്ഥകവുമായ ദേശാഭിമാനവും മറ്റും ഇതിനു് വിഘാതമായിക്കൂട. മറിച്ചുള്ള സമീപനം, സംസ്‌കാരത്തിന്റെ വികാസചരിത്രം പരിശോധിക്കുമ്പോള് തികഞ്ഞ മൗഢ്യമാണെന്നേ കാണുവാന് കഴിയൂ. പാശ്ചാത്യം, പൗരസ്‌ത്യം എന്ന വേര്‍തിരിവിനെക്കുറിച്ചും മതത്തെ സംബന്ധിച്ചും ഗോവിന്ദന് പുലര്‍ത്തുന്ന വീക്ഷണത്തില് ഇമ്മട്ടിലുള്ള വിവേകം പ്രവര്‍ത്തിക്കുന്നതു കാണാം. തനതായ പാരമ്പര്യത്തില് വേരുകളുറപ്പിക്കണമെന്നു കരുതുമ്പോഴും ഇതരസംസ്‌കാരങ്ങളുമായുള്ള സജീവമായ സംവാദം ആരോഗ്യകരമാണെന്നു് അദ്ദേഹം കണ്ടു. പാരമ്പര്യവും ആധുനികതയും തമ്മിലുള്ള സമന്വയസാക്ഷാത്‌കാരമാണു് ബുദ്ധിജീവികളുടെ വഴി എന്നദ്ദേഹം പറയുന്നുണ്ടു്.\nദൈവ-പുരോഹിതകേന്ദ്രിതമായ മതാത്മകചിന്ത അധികാരപരമായ പ്രത്യയശാസ്‌ത്രമാണെന്നു നിനയ്‌ക്കുമ്പോഴും മതം പ്രചരിപ്പിച്ച സാന്മാര്‍ഗ്ഗികമൂല്യങ്ങള് തിരസ്‌കാര്യമാണെന്നു കരുതിക്കൂടെന്നു് അദ്ദേഹം താക്കീതു നല്‍കുന്നുണ്ടു്. മതത്തിന്റെ മാനുഷികതലങ്ങളെയും അദ്ദേഹം കണക്കിലെടുക്കുന്നു. പ്രതീകനിര്‍മ്മാണം മാനുഷികമാകുന്നു. അതു് മറ്റു മാനുഷികമൂല്യങ്ങളെന്നപോലെ നമ്മുടെ സാംസ്‌കാരികമായ സമ്പാദ്യമാകുന്നു. മനോമണ്ഡലത്തിലേക്കുള്ള താക്കോലുകളാകുന്നു. മതവും കലയും യോജിക്കുന്ന മിത്തുകളുടെ ലോകമാണതു്. മതങ്ങളുടെ നിലനില്‌പു് മിത്തുകളിലൂന്നിയാണു്. കലകളുടെ ആധാരവും മിത്തുകളാണു് എന്നു ഗോവിന്ദന് കണ്ടു. മിത്തുകളില്‍നിന്നു മിത്തുകള്. കലയില്‍നിന്നു കല. കലയുടെയും സാഹിത്യത്തിന്റെയും ചരിത്രത്തില് അങ്ങനെയൊരു ഗതിക്രമമാകുന്നു ഗോവിന്ദന് കണ്ടെടുത്തതു്. ആശയങ്ങളില്‍നിന്നു് ആശയങ്ങള് കിളുര്‍ക്കുക്കുകയും, ആശയങ്ങള് ഭൗതികലോകത്തെ അഴിച്ചുപണിയുകയും ചെയ്യുന്നതായി ചരിത്ര ത്തില് കണ്ടെത്തുന്ന ഗോവിന്ദനു് അങ്ങനെയേ വ്യാഖ്യാനിക്കുവാന് സാധ്യമാവൂ. സംസ്‌കാരത്തിന്റെ നിയമങ്ങള് സാമ്പത്തികബന്ധങ്ങളില്‍നിന്നു് നിഷ്‌പാദിപ്പിക്കുവാന് ശ്രമിക്കുന്നതു് ശരിയാവുകയില്ലെന്നായിരുന്നു അദ്ദേഹത്തിന്റെ നിലപാടു്.\nമൂന്നു ഭാഗങ്ങളുള്ള ലേഖനപരമ്പരയുടെ ആദ്യഭാഗം. രണ്ടും മൂന്നും ഭാഗങ്ങള് തുടര്‍ന്നുള്ള ലക്കങ്ങളില് പ്രതീക്ഷിക്കുക.\nPrevious story: കുടിയിലെ കവിക്കൂട്ടം\nNext story: “ഞാന് യാത്രക്കാരനായ എഴുത്തുകാരനാണ്“\nബാക്കി ഭാഗങ്ങളും പ്രതീക്ഷിച്ചുകൊണ്ട്\nSubmitted by ബെന്നി (not verified) on Sun, 2007-06-03 17:43.\n“തത്വചിന്തയില് അനാവശ്യമായി സാഹിത്യ വെള്ളം ചേര്‍ത്തൊരു മനുഷ്യന്” - ഗോവിന്ദനെ പറ്റി ഓര്‍ക്കുമ്പോള് ആദ്യം കയറിവരുന്ന ചിന്തയാണിത്. ലേഖനത്തിന്റെ ബാക്കി ഭാഗങ്ങളും പ്രതീക്ഷിച്ചുകൊണ്ട്.......\nSubmitted by george (not verified) on Wed, 2011-05-11 21:10.\nവെള്ളത്തെ വീഞ്ഞാക്കിയവനെക്കുറിച്ച് നിങ്ങള് എന്തു പറയും?


സംസ്ഥാനത്ത് ഇന്ന് അതിതീവ്ര മഴയുണ്ടാകുമെന്ന് മുന്നറിയിപ്പ്, മൂന്ന് ജില്ലകളില് റെഡ് അലര്‍ട്ട് - Muvattupuzha news\nTuesday, June 22 2021, 10:09 am\nമൂവാറ്റുപുഴ ; സംസ്ഥാനത്ത് ഇന്ന് അതിതീവ്ര മഴയുണ്ടാകുമെന്ന് മുന്നറിയിപ്പ്, മൂന്ന് ജില്ലകളില് റെഡ് അലര്‍ട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട ജില്ലകളിലാണ് കേന്ദ്ര കാലാവസ്ഥ വകുപ്പ് റെഡ് അലര്‍ട്ട് പ്രഖ്യാപിച്ചിരിക്കുന്നത്. കടല് ക്ഷേഭത്തിനും കാറ്റിനും സാധ്യതയുള്ളതിലാണ് സംസ്ഥാനത്ത് അതീവ ജാഗ്രത മുന്നറിപ്പു നല്‍കി.\n24 മണിക്കൂറില് 204 മില്ലി മീറ്ററിന് മുകളിലുള്ള മഴ ലഭിക്കാനാണ് സാധ്യത. കോട്ടയം, ആലപ്പുഴ, ഇടുക്കി, എറണാകുളം ജില്ലകളില് ഓറഞ്ച് അലര്‍ട്ട് പ്രഖ്യാപിച്ചിട്ടുണ്ട്. തെക്ക് കിഴക്കന് അറബിക്കടലില് രൂപം കൊണ്ട ന്യൂനമര്‍ദ്ദം ഇന്ന് ശക്തമാകും.നാളെയോടെ അതിതീവ്രമാകും. ഞായറാഴ്ചയോടെ ന്യൂനമര്‍ദ്ദം ടൗടേ ചുഴലിക്കാറ്റാകും. ചുഴലിക്കാറ്റിന്‍റെ സഞ്ചാരപഥം കേരള തീരത്തോട് ചേര്‍ന്നായതിനാല്, കടല്‍പ്രക്ഷുബ്ധമായിരിക്കും. ശക്തമായ കാറ്റിനും സാധ്യതയുണ്ട്. മത്സ്യത്തൊഴിലാളികള് കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്. ദേശീയ ദുരന്തനിവാരണ സേനയുടെ9സംഘത്തെ വിവിധ ജില്ലകളിലായി വിന്യസിച്ചിട്ടുണ്ട്.\nസീ ഫോം ഇന്‍ഡസ്ട്രീസ് ഉടമ പൈങ്കുളം റാത്തപ്പിള്ളില് സീസ് ജോണ് നിര്യാതനായി\nകൂത്താട്ടുകുളത്ത് ബൈക്ക് നിയന്ത്രണംവിട്ട് മതിലിൽ ഇടിച്ച് ഒരാൾ മരിച്ചു.\nകീഴില്ലത്ത് പൈനാപ്പിൾ ലോഡുമായി വന്ന പിക്കപ്പ് വാൻ മറിഞ്ഞു.\nമേക്കടമ്പ് ഗവ എല് പി സ്‌കൂളില് ഹൈടെക് ക്ലാസ് മുറികള് ഉദ്ഘാടനം ചെയ്തു.\nഅശരണർക്ക് കൈത്താങ്ങായി വടക്കൻ മാറാടി മോർ ഗ്രിഗോറിയോസ് യാക്കോബായ സുറിയാനി പള്ളി


കേരളത്തില് ബുധനാഴ്ച്ച മോട്ടോര് വാഹന പണിമുടക്ക് | Malayalam UK\nകേരളത്തില് ബുധനാഴ്ച്ച മോട്ടോര് വാഹന പണിമുടക്ക്\nJanuary 18 12:08 2018 by News Desk 5\tPrint This Article\nതിരുവനന്തപുരം: ബുധനാഴ്ച്ച സംസ്ഥാനത്ത് മോട്ടോര് വാഹന പണിമുടക്ക്. പ്രട്രോള് ഡീസല് വില വര്‍ദ്ധനവില് പ്രതിഷേധിച്ചാണ് പണിമുടക്ക്. സ്വകാര്യ ബസ്, ഓട്ടോ ടാകസി, ചരക്ക് ലോറി, എന്നിവര് പണിമുടക്കിന്റെ ഭാഗമാകും. സംയുക്ത സംഘടനകളാണ് സമരം പ്രഖ്യാപിച്ചിരിക്കുന്നത്.\nനിലവില് ഡീസല് വില ലിറ്ററിന് 65 രൂപക്കും പെട്രോള് വില 75 രൂപക്കും മുകളിലാണ്. ഡീസല് വില ഉയര്‍ന്നതിനെ തുടര്‍ന്ന് സ്വകാര്യ ബസുകള് ഫെബ്രുവരി ഒന്ന് മുതല് അനിശ്ചിതകാല സമരവും പ്രഖ്യാപിച്ചിട്ടുണ്ട്. മറ്റു സംസ്ഥാനങ്ങളെ അപേക്ഷിച്ച് കേരളമാണ് പെട്രോള് ഡീസല് നിരക്കില് ഉയര്‍ന്ന വില ഈടാക്കുന്നത്.\nആഡംബരകാറിന്റെ നികുതി വെട്ടിപ്പുമായി ബന്ധപ്പെട്ട് മോട്ടോര്‍വാഹന വകുപ്പിന് നടി അമലാപോളിന്റെ മറുപടി\nഇനിമുതല് ലേണേഴ്‌സ് ഡ്രൈവര്‍മാര്‍ക്കും മോട്ടോര് വേയിലൂടെ വാഹനമോടിക്കാം; പുതിയ ഭേദഗതി ജൂണില് നിലവില് വരും; ലക്ഷ്യമിടുന്നത് കാര്യക്ഷമമായ ഡ്രൈവിംഗ് പഠനം\nവിറ്റു പോകാത്ത വാഹനങ്ങളുടെ നിര്‍മ്മിച്ച മാസവും വര്‍ഷവും മാറ്റിയെഴുതി വിൽപന നടത്തിയ കേരളത്തിലെ വിരുതൻമാരായ ഡീലർമാർ..\nദേശീയ പണിമുടക്ക് ഇന്ന് അര്‍ധരാത്രി മുതല്; ഹര്‍ത്താലല്ലെന്ന് തൊഴിലാളി സംഘടനകള്; കടകള് തുറക്കുമെന്ന് വ്യാപാര ഏകോപന സമിതി\nസ്മാര്‍ട്ട് മോട്ടോര്‍വേകള് എങ്ങനെ ഉപയോഗിക്കാം? പാലിക്കേണ്ട നിയമങ്ങള്; സ്മാര്‍ട്ട്‌വേകളുടെ പ്രവര്‍ത്തനരീതി പരിചയപ്പെടാം


jeeva Archives - BIGNEWSLIVE | Latest Malayalam News\nHome Tag jeeva\nസണ്ണി വെയ്നിന്റെ ആദ്യ തമിഴ് ചിത്രമായ 'ജിപ്സി'യുടെ ട്രെയിലര് അണിയറപ്രവര്‍ത്തകര് പുറത്തുവിട്ടു. ജീവയാണ് ചിത്രത്തിലെ നായകന്. സഖാവ് ബാലന് എന്ന രാഷ്ട്രീയക്കാരനായിട്ടാണ് സണ്ണി വെയ്ന് ചിത്രത്തിലെത്തുന്നത്. 2016 ...\nജീവയ്ക്ക് എതിരാളിയായി ഗോവിന്ദ് പത്മസൂര്യ; ‘കീ’ മിനി ട്രെയിലര് പുറത്തുവിട്ടു\nമലയാളികളുടെ പ്രിയപ്പെട്ട അവതാരകനും നടനുമായ ഗോവിന്ദ് പത്മസൂര്യയുടെ തമിഴ് ചിത്രമായ 'കീ'യുടെ മിനി ട്രെയിലര് അണിയറപ്രവര്‍ത്തകര് പുറത്തുവിട്ടു. ജീവ നായകനായ ചിത്രത്തില് വില്ലനായാണ് ഗോവിന്ദ് പത്മസൂര്യ എത്തുന്നത്. ...\nജീവയ്ക്ക് എതിരാളിയായി ഗോവിന്ദ് പത്മസൂര്യ! ‘കീ’ മേക്കിംഗ് വീഡിയോ പുറത്ത് വിട്ടു\nജീവ നായകനായി എത്തുന്ന ഏറ്റവും പുതിയ ചിത്രമാണ് 'കീ'. ചിത്രത്തില് കമ്പ്യൂട്ടര് ഹാക്കറായ കോളേജ് വിദ്യാര്‍ത്ഥിയുടെ വേഷത്തിലാണ് ജീവ എത്തുന്നത്. ചിത്രത്തില് ജീവയുടെ എതിരാളിയായി എത്തുന്നത് അവതാരകനായി ...


‘നിശബ്ദരായിരിക്കുന്നതാണ് കുറ്റകരം’- ബ്ലാക്ക് ലൈവ്‌സ് മാറ്റര് പ്രതിഷേധാഗ്നിയെ പിന്തുണച്ച് ഗൂഗ്ള്, യുട്യൂബ്, ആമസോണ്, നെറ്റ്ഫ്‌ളിക്‌സ് തുടങ്ങി സോഷ്യല് മീഡിയകളും • Suprabhaatham\nJune 1, 2020 | 2:38 pm IST\nവാഷിംഗ്ടണ്: അമേരിക്കയില് പൊലിസ് കഴുത്ത് ഞെരിച്ച് കൊലപ്പെടുത്തിയ ജോര്‍ജ് ഫ്‌ളോയിഡിന് നീതി ലഭിക്കണമെന്നാവശ്യപ്പെട്ട് നടന്നുകൊണ്ടിരിക്കുന്ന പ്രതിഷേധങ്ങളെ പിന്തുണച്ച് സാമൂഹിക മാധ്യമങ്ങളും. ട്വിറ്റര്, ഗൂഗിള് നെറ്റ് ഫഌക്‌സ്, ആമസോണ്, എച്ച്.ബി.ഒ തുടങ്ങിയവ പിന്തുണ പ്രഖ്യാപിച്ച് രംഗത്തെത്തി.\n‘ബ്ലാക്ക് ലൈവ്‌സ് മാറ്റര്’നിശബ്ദമായിരിക്കുന്നത് ഒരു കുറ്റമാണെന്നാണ് നെറ്റ്ഫ്‌ളിക്‌സ് ട്വീറ്റ് ചെയ്തത്. blacklivesmatter എന്ന ഹാഷ് ടാഗ് ഷെയര് ചെയ്താണ് ട്വിറ്റര് ഐക്യദാര്‍ഡ്യം പ്രഖ്യാപിച്ചത്. ട്വിറ്ററിന്റെ പേജിലെ പ്രൊഫൈലിന്റെ നിറം കറുപ്പാക്കുകയും ചെയ്തു.\nകറുത്ത വര്‍ഗ്ഗക്കാരൊടൊപ്പം ഞങ്ങള് ഒരുമിച്ച് നില്‍ക്കുന്നു എന്നായിരുന്നു ആമസോണ് പ്രതികരിച്ചത്. ഞങ്ങളുടെ സഹപ്രവര്‍ത്തകര്, കലാകാരന്‍മാര്, എഴുത്തുകാര്, കഥാകൃത്തുക്കള്,നിര്‍മാതാക്കള്, ഞങ്ങളുടെ പ്രേക്ഷകര് തുടങ്ങി വംശീയതക്കും അനീതിക്കുമെതിരായ പോരാട്ടത്തില് നിലകൊള്ളുന്ന എല്ലാവര്‍ക്കുമൊപ്പമാണ് ഞങ്ങള്. ആമസോണ് ട്വീറ്റ് ചെയ്തു.\nഞങ്ങള് വംശീയതയ്ക്കും കലാപത്തിനെതിരെയും നിലകൊള്ളുന്നു. ഞങ്ങളുടെ സമൂഹത്തിലെ അംഗങ്ങളുടെ വേദന ഞങ്ങളുടേതു കൂടിയാണ്\nഎന്നായിരുന്നു യൂട്യൂബിന്റെ പ്രതികരണം.\nസ്‌നേഹം കൊണ്ടോ ഭയംകൊണ്ടോ ഒരാള് അന്ധനാവില്ല, വേര്‍തിരിവാണ് ഒരാളെ അന്ധനാക്കുന്നതെന്ന ജെയിംസ് ബാള്‍ഡ്‌വിന്നിന്റെ വാചകം കടമെടുത്താണ് എച്ച്.ബി.ഒ പ്രതിഷേധത്തിന് പിന്തുണ പ്രഖ്യാപിച്ചത്.\nഗൂഗിള് തലവന് സുന്ദര് പിച്ചെയും കറുത്ത വംശജരുടെ പ്രതിഷേധങ്ങള്‍ക്ക് പിന്തുണ നല്‍കി രംഗത്തെത്തി. അമേരിക്കയിലെ ഗൂഗിള് യൂട്യൂബ് പേജുകളില് കറുത്തവര്‍ഗക്കാര്‍ക്കും വംശീയ സമത്വത്തിനും വേണ്ടി പിന്തുണ പ്രഖ്യാപിച്ചുകൊണ്ട് കറുത്ത റിബണ് പ്രദര്‍ശിപ്പിക്കുമെന്ന് അറിയിച്ചു.\nരോഷവും സങ്കടവും പേടിയും നിസഹായതയും അനുഭവിക്കുന്നവര്‍ക്ക് ഒപ്പം തങ്ങളുണ്ടെന്നും സുന്ദര് പിച്ചെ ട്വീറ്റ് ചെയ്തു.\nനിശബ്ദ പാലിക്കുന്നതാണ് കുറ്റകരം. ബ്ലാക്ക് ലൈവ്‌സ് മാറ്റര്- നെറ്റഫഌക്‌സ് ട്വീറ്റ് ചെയ്തു. ഞങ്ങള്‍ക്ക് ഒരു ഇടമുണ്ട്. കറുത്ത വര്‍ഗക്കാരായ ഞങ്ങളുടെ ജീവനക്കാരോടും നിര്‍മാതാക്കളോടും ഞങ്ങള്‍ക്ക് കടമയുണ്ട്. അവര്‍ക്കു വേണ്ടി സംസാരിക്കുക എന്ന കടമ- നെറ്റഫഌക്‌സ് ട്വീറ്റ് ചെയ്തു.


മുഖ്യമന്ത്രി കസേരയില് പിണറായി വിജയന് ഉണ്ടെങ്കില് മൂന്നു വര്‍ഷത്തിനിടയില് കേരളം ഉയര്‍ത്തെഴുന്നേല്‍ക്കും: കമല്‍ഹാസന് - themediasyndicate\nമുഖ്യമന്ത്രി കസേരയില് പിണറായി വിജയന് ഉണ്ടെങ്കില് മൂന്നു വര്‍ഷത്തിനിടയില് കേരളം ഉയര്‍ത്തെഴുന്നേല്‍ക്കുമെന്ന് തെന്നിന്ത്യന് സൂപ്പര്‍താരം കമല്‍ഹാസന്. ജാതിമതഭേദമന്യേ കേരള ജനതയെ ഒറ്റക്കെട്ടാക്കി നിര്‍ത്തി പ്രളയക്കെടുതിയില് നിന്നും കേരളത്തെ കൈപിടിച്ചുയര്‍ത്താന് പിണറായി സര്‍ക്കാരിനു കഴിഞ്ഞു. പ്രളയത്തില് കേരളത്തിന്റെ മുക്കാല്‍ഭാഗവും മുങ്ങിപ്പോയപ്പോഴും നമ്മള് അതിജീവിക്കും എന്ന് പറഞ്ഞ് ജനങ്ങളില് ആത്മവിശ്വാസം നല്‍കിയ മുഖ്യമന്ത്രിയെകണ്ടു പഠിക്കണം മറ്റു സംസ്ഥാനത്തുള്ള മുഖ്യമന്ത്രിമാര്. അതുകൊണ്ടുതന്നെ വെറും മൂന്നു വര്‍ഷത്തിനുള്ളില് കേരളം ഉയിര്‍ത്തെഴുന്നേല്‍ക്കുന്നത് കാണാമെന്നും കമല്‍ഹാസന് പറഞ്ഞു.\nതമിഴ്‌നാട്ടില് നടന്ന ഒരു പരിപാടിക്കിടെ നടന് പാര്‍ത്ഥിപന്റെ ചോദ്യത്തിന് മറുപടി പറയുന്നതിനിടയിലാണ് കമല്‍ഹാസന് കേരള മുഖ്യനേയും ജനതയെയും പുകഴ്ത്തി പറഞ്ഞത്. തമിഴ്‌നാട് മുഖ്യമന്ത്രിയായാല് ജനങ്ങള്‍ക്കായി എന്തു ചെയ്യുമെന്ന് പാര്‍ഥിപന് ചോദിച്ചപ്പോള് കമലഹാസന് ചൂണ്ടിക്കാണിച്ചത് കേരളത്തിലെ മുഖ്യമന്ത്രിയെത്തന്നെയായിരുന്നു. ഒരു വ്യക്തി മാത്രം വിചാരിച്ചാല് മാറ്റമുണ്ടാകില്ല പകരം കൂട്ടായ പ്രവര്‍ത്തനം ആവശ്യമാണ്.\n‘വെള്ളപ്പൊക്കത്തില് ഒട്ടുമുക്കാല് ഭാഗവും മുങ്ങിപ്പോയ കേരളത്തിലേക്ക് നോക്കൂ. അവര്‍ക്ക് വെറും മൂന്നു വര്‍ഷം കൊടുക്കുക, ഈ കെടുതിയില് നിന്ന് കേരളം ഉയര്‍ത്തെഴുന്നേല്‍ക്കുന്നത് കാണാം’ കമല്‍ഹാസന് പറഞ്ഞു. പിണറായി വിജയന് എന്ന ഒറ്റയാള് വിചാരിച്ചതുകൊണ്ടുമാത്രം ഒന്നും ചെയ്യാനാവില്ല പകരം ജനങ്ങളുടെ കൂട്ടായ്മയും വേണം. അവരെ ഒന്നിപ്പിക്കാന് പിണറായി സര്‍ക്കാരിനു കഴിഞ്ഞു. അവര് ഒരുമിച്ചാണ് പുനര്‍നിര്‍മാണത്തിനായി പ്രവര്‍ത്തിക്കുന്നത്. പിണറായി വിജയന് മികച്ച ഒരു രാഷ്ട്രീയ നേതാവാണ്. കുറച്ച് നിയമം കൊണ്ടു വന്ന്, കുറച്ച് ഉദ്യോഗസ്ഥരെ നിയമിച്ച് ചെയ്യാവുന്ന ഒരു വിഷയമല്ല ഇതെന്നും കമല്‍ഹാസന് ചൂണ്ടിക്കാട്ടി.\nകേരള ജനതയുടെ ഒത്തുരമയാണ് അന്യ സംസ്ഥാനങ്ങളില് നിന്നുപോലും അവര്‍ക്ക് സഹായം ലഭിച്ചത്. തമിഴ്‌നാട്ടില് നിന്നു പോലും നിരവധി പേര് കേരളത്തില് പോയി അവിടെയുള്ള ജനങ്ങളെ സഹായിക്കുന്നതു കാണുമ്പോള് അത്ഭുതമാണ് തോന്നുന്നത്. ഒരുപാടു പേര് അങ്ങനെ ചെയ്യുന്നുണ്ട്. കേരളത്തിലുള്ളതു പോലെയുള്ള ഒരുമ ഇവിടെയും വരണം, കമല്‍ഹാസന് പറഞ്ഞു.\nTags: കമല്‍ഹാസന്‍പിണറായി വിജയന്‍മുഖ്യമന്ത്രി കസേരയില് പിണറായി വിജയന് ഉണ്ടെങ്കില് മൂന്നു വര്‍ഷത്തിനിടയില് കേരളം ഉയര്‍ത്തെഴുന്നേല്‍ക്കും: കമല്‍ഹാസന്‍മൂന്നു വര്‍ഷത്തിനിടയില് കേരളം\nഓഖി ചുഴലിക്കാറ്റ്: മൂന്ന് മൃതദേഹങ്ങള്‍കൂടി കണ്ടെത്തി


UAE arrest rape case suspect | kasaragod native Interpol notice\nHomeNewsfeedഇന്റര്‍പോള് തിരഞ്ഞ പീഡനക്കേസ് പ്രതി യുഎഇയില് പിടിയിലായി; കേരള പോലിസ് കസ്റ്റഡിയില് വാങ്ങി\nഇന്റര്‍പോള് തിരഞ്ഞ പീഡനക്കേസ് പ്രതി യുഎഇയില് പിടിയിലായി; കേരള പോലിസ് കസ്റ്റഡിയില് വാങ്ങി\nNovember 20, 2021, 7:01 pm\nകാസര്‍കോഡ്: പീഡനക്കേസില് ഇന്റര്‍പോള് റെഡ് കോര്‍ണര് നോട്ടീസ് പുറപ്പെടുവിച്ച കാസര്‍കോഡ് സ്വദേശി യുഎഇയില് അറസ്റ്റിലായി. കലയറ അറയങ്ങാടി സ്വദേശി മുസഫറലി മടമ്പിലത്താണ് പിടിയിലായത്. പീഡനത്തിനു ശേഷം 2018ല് വിദേശത്തേക്ക് കടന്ന പ്രതിയെ യുഎഇ പോലിസാണ് പിടികൂടിയത്.\nതുടര്‍ന്ന് ഇന്ത്യന് കോണ്‍സുലേറ്റ് ഇടപെട്ട് ഡല്‍ഹിയില് എത്തിച്ച പ്രതിയെ ഹോസ്ദുര്‍ഗ് പോലിസ് കസ്റ്റിഡിയില് വാങ്ങി. ക്രൈംബ്രാഞ്ച് എഡിജിപിയുടെ മേല്‍നോട്ടത്തിലുള്ള അന്താരാഷ്ട്ര അന്വേഷണ ഏകോപന സംഘമാണ് പ്രതിക്കെതിരേ ഇന്റര്‍പോള് മുഖേന റെഡ് കോര്‍ണര് നോട്ടീസ് പുറപ്പെടുവിച്ചത്.\nUAE arrest rape case suspect\nPrevious articleയുഎഇയിലെ പുതിയ തൊഴില് നിയമം പ്രവാസി അനുകൂലം; വ്യവസ്ഥകള് അറിയാം\nNext articleകര്‍ഷക സമരം: ഇന്ത്യന് ജനതയുടെ വിജയമെന്ന് സോഷ്യല് ഫോറം\nmtp - December 9, 2021, 2:56 pm\nയുഎഇ യിൽ ഹൃദയാഘാതത്തെത്തുടർന്ന് പ്രവാസി മലയാളി മരിച്ചു\nSnk - December 9, 2021, 12:09 pm\nSnk - December 8, 2021, 5:28 pm


car and bike sale onahigh കാറിന്റെയും ബൈക്കിന്റെയും\nമുംബൈ: കാറിന്റെയും ഇരുചക്രവാഹനങ്ങളുടെയും ആഭ്യന്തരവില്‍പ്പന കഴിഞ്ഞമാസം റെക്കോര്‍ഡ് ഉയരത്തിലെത്തിയെന്ന് റിപ്പോര്‍ട്ട്. കാര് വില്‍പ്പനയില് 30 ശതമാനവും ഇരുചക്രവാഹനങ്ങളുടെ വില്‍പ്പനയില് 31 ശതമാനവുമാണ് വര്‍ധനവ് ഉണ്ടായിരിക്കുന്നത്.\nകഴിഞ്ഞവര്‍ഷം ജൂണില് രാജ്യത്തെ ആഭ്യന്തരകാര് വില്‍പ്പന 107 948 ആയിരുന്നത് ഇത്തവണ 1 41 184 ആയി ഉയര്‍ന്നു. ഇരുചക്രവാഹനങ്ങളുടെ വില്‍പ്പന 706 934 ആയിരുന്നത് 933 101 ആയി ഉയര്‍ന്നിട്ടുണ്ട്. വ്യാവസായിക വാഹനങ്ങളുടെ വില്‍പ്പനയിലും 44 ശതമാനത്തിന്റെ വര്‍ധനവ് രേഖപ്പെടുത്തിയിട്ടുണ്ടെന്ന് സൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്ച്ചറേഴ്‌സ് (സിയാം) കണക്കുകള് സൂചിപ്പിക്കുന്നു.


മതചിഹ്നം തിരഞ്ഞെടുപ്പിൽ ഉപയോഗിച്ചെന്ന് സ്വരാജ്; കെ.ബാബു അടക്കമുള്ളവർക്ക് നോട്ടിസ് - Bharath News Live\nകെ.ബാബു എംഎൽഎയുടെ തിര‍ഞ്ഞെടുപ്പു ഫലം റദ്ദാക്കി തന്നെ വിജയിയായി പ്രഖ്യാപിക്കണമെന്ന സിപിഎം നേതാവ് എം.സ്വരാജിന്റെ ഹർജിയിൽ എതിർ കക്ഷികൾക്കു ഹൈക്കോടതിയുടെ നോട്ടിസ്. കെ.ബാബു ഉൾപ്പെടെയുള്ളവർക്കാണ് നോട്ടിസ് അയച്ചിരിക്കുന്നത്. മതചിഹ്നങ്ങൾ ഉപയോഗിച്ച് തിരഞ്ഞെടുപ്പിനെ സ്വാധീനിച്ചു എന്നാണ് സ്വരാജിന്റെ ആരോപണം.\nജനപ്രാതിനിധ്യ നിയമം സെക്‌ഷൻ 123 പ്രകാരം ജാതി, മതം, സമുദായം തുടങ്ങിയവയുടെ പേരിൽ വോട്ടു ചോദിക്കുന്നതു നിയമവിരുദ്ധമാണ്. ഇതാണ് സ്വരാജ് നൽകിയിട്ടുള്ള ഹർജിയുടെ ആധാരം. തൃപ്പൂണിത്തുറ മണ്ഡലത്തിൽ സ്വരാജിനെതിരെ 992 വോട്ടുകൾക്കാണ് ബാബു ജയിച്ചത്. നേരത്തേ ശബരിമല വിഷയത്തിൽ സ്വരാജ് നടത്തിയ പ്രസംഗം മണ്ഡലത്തിൽ വ്യാപകമായി പ്രചരിച്ചിരുന്നു.


അമിതവേഗതയെ ചോദ്യം ചെയ്തു; ലോറി ഡ്രൈവര്‍ക്കും മകനും ക്രൂരമര്‍ദ്ദനം - News Bengaluru\nഅമിതവേഗതയെ ചോദ്യം ചെയ്തു; ലോറി ഡ്രൈവര്‍ക്കും മകനും ക്രൂരമര്‍ദ്ദനം\nBy nb bureau\t Last updated Feb 12, 2020 0\nബെംഗളുരു: അമിതവേഗതയെ ചോദ്യം ചെയ്ത ലോറി ഡ്രൈവറെയും മകനെയും ബൈക്കിലെത്തിയ എട്ടംഗ സംഘം മര്‍ദ്ദിച്ചു. മാറത്തഹള്ളിയില് താമസിക്കുന്ന രാജപ്പ,മകന് സോമശേഖര് എന്നിവര്‍ക്കാണ് മര്‍ദ്ദനത്തില് പരുക്കേറ്റത്. മാറത്തഹള്ളി മേല്‍പ്പാലത്തിലാണ് സംഭവം.\nകുടിവെള്ളവുമായി ഇരുവരും ലോറിയില് ബെംഗളുരുവിലേക്ക് പോകുന്ന വഴി യുവാവ് ഇവരുടെ വാഹനത്തിന് മുമ്പില് അപകടകരമായ രീതിയില് ബൈക്ക് ഓടിക്കുകയായിരുന്നുവെന്ന് ഇവര് ആരോപിച്ചു. രാജപ്പ ഇതിനെ ചോദ്യം ചെയ്തതോടെ യുവാവ് സുഹൃത്തുക്കളെയും വിളിച്ചുവരുത്തി ലോറി തടഞ്ഞ ശേഷം മര്‍ദ്ദിക്കുകയായിരുന്നു. ഇരുവരും നല്‍കിയ പരാതിയില് എച്ച്എഎല് പോലിസ് കേസെടുത്തു.\nപരസ്ത്രീ ബന്ധമെന്ന് സംശയം; ഭാര്യ ഭര്‍ത്താവിന്റെ മുഖത്തേക്ക് തിളച്ച എണ്ണ ഒഴിച്ചു\nയോഗോത്സവം 2020 ഫെബ്രുവരി 16ന്


മഞ്ഞുരുകുന്നു; ഉപരോധ രാജ്യങ്ങള് ഫുട്ബാള് കളിക്കാന് ഖത്തറിലേക്ക് – Middle East Chandrika Qatar\nദോഹ: ഖത്തറുമായി മഞ്ഞുരുക്കത്തിന്റെ സൂചനകള് നല്കി സഊദിയും യു എ ഇയും ബഹറൈനും. ഖത്തറില് നടക്കുന്ന അറേബ്യന് ഗള്‍ഫ് കപ്പ് ഫുട്ബാള് ടൂര്‍ണമെന്റില് മൂന്നു രാജ്യങ്ങളും പങ്കെടുക്കുന്നു. 2017 ജൂണ് 17ന് ഉപരോധം ഏര്‍പ്പെടുത്തിയതിന് ശേഷം ആദ്യമായാണ് ഈ രാജ്യങ്ങളിലെ ഫുട്‌ബോള് താരങ്ങള് ഖത്തറിലെത്തുന്നത്. അറേബ്യന് ഗള്‍ഫ് കപ്പ് ഫുട്‌ബോള് ഫെഡറേഷന്റെ അഭ്യര്‍ഥന മാനിച്ചാണ് ഖത്തറില് കളിക്കാന് തീരുമാനിച്ചതെന്ന് സഊദിയില് നിന്നുള്ള അറബ് ന്യൂസ് പത്രം റിപ്പോര്‍ട്ട് ചെയ്തു.\nഖത്തര്, ഒമാന്, കുവൈത്ത്, ഇറാഖ്, യമന് എന്നീ രാജ്യങ്ങളാണ് പങ്കെടുക്കുകയെന്ന് കരുതിയ ടൂര്‍ണമെന്റിലേക്ക് മൂന്ന് രാജ്യങ്ങള് കൂടി എത്തിയതോടെ ടീമുകളുടെ എണ്ണം എട്ടായി. ഉപരോധത്തിന് മുമ്പ് എട്ടു രാജ്യങ്ങളായിരുന്നു ഈ ടൂര്‍ണമെന്റില് കളിച്ചിരുന്നത്.\nകഴിഞ്ഞ തവണ കുവൈത്തില് നടന്ന മത്സരത്തിന് ശേഷം ഖത്തറിന് നറുക്കു വീണപ്പോള് മത്സരത്തില് അനിശ്ചിതത്വമുണ്ടായിരുന്നു. ഖത്തറിനെതിരെ അന്യായ ഉപരോധം ഏര്‍പ്പെടുത്തിയ രാജ്യങ്ങള് പങ്കെടുക്കുമോ എന്ന കാര്യത്തില് ഉറപ്പുണ്ടായിരുന്നു. അത്തരം അനിശ്ചിതത്വത്തിനാണ് ഇപ്പോള് വിരാമമായിരിക്കുന്നത്.\nഈ മാസം 24 മുതല് ഡിസംബര് ആറ് വരെയാണ് അറേബ്യന് ഗള്‍ഫ് കപ്പ് ഫുട്ബാള് മത്സരം.\nമൂന്നു രാജ്യങ്ങളിലേയും ഫുട്‌ബോള് ഫെഡറേഷനുകള് മത്സരത്തില് പങ്കെടുക്കാന് അനുമതി കൊടുത്തതോടെ 24-ാമത് അറേബ്യന് ഗള്‍ഫ് കപ്പ് മത്സരത്തിന് സഊദി, യു.എ.ഇ, ബഹ്‌റൈന് താരങ്ങള് ഖത്തറിലെത്തും.\nഖത്തറിനെതിരെയുള്ള ഉപരോധം അയയാനുള്ള വഴികളാണ് അറേബ്യന് ഗള്‍ഫ് കപ്പിലൂടെ തുറക്കുന്നതെന്നാണ് ശുഭാപ്തി വിശ്വാസികള് പ്രതീക്ഷിക്കുന്നത്. പ്രശ്‌നം പരിഹരിക്കാനുള്ള അനുരഞ്ജന ചര്‍ച്ചകളുമായി മുന്നോട്ടു പോകുമെന്ന് കുവൈത്ത് നേരത്തെ അറിയിച്ചിരുന്നു. ചര്‍ച്ചകള് സജീവമാകുമെന്നാണ് പ്രതീക്ഷിക്കുന്നത്.\nPosted in GCC NEWS, LATEST NEWS, QATAR 2022, QATAR NATIONAL, QATAR NEWS\nTagged അറേബ്യന് ഗള്‍ഫ് കപ്പ് ഫുട്‌ബോള്, ഇറാഖ്, ഉപരോധം, ഒമാന്, കുവൈത്ത്, ഖത്തര്, ബഹറൈന്, മഞ്ഞുരുകുന്നു, യമന്, യു എ ഇ, സഊദി അറേബ്യ\nPrevമൂന്ന് പുതിയ പാര്‍ക്കുകളുടെ നിര്‍മാണത്തിന് തുടക്കം\nNextവേഗത്തില് പുരോഗമിക്കുന്നു; തുമാമയിലെ ‘തലപ്പാവ്’


ഇടുക്കി അണക്കെട്ട് തുറക്കേണ്ടതില്ലെന്ന് കെഎസ്‌ഇബി - Kerala Views\nFeatured, Kerala, News August 2, 2018August 2, 2018 Anusha K P\nഇടുക്കി: ഇടുക്കി അണക്കെട്ട് തുറക്കേണ്ട സാഹചര്യമില്ലെന്ന് കെഎസ്‌ഇബി. മഴയും നീരൊഴുക്കും കുറഞ്ഞ സാഹചര്യത്തിലാണ് അണക്കേണ്ട് തുറക്കേണ്ടതില്ലെന്ന് കെഎസ്‌ഇബി വ്യക്തമാക്കിയത്. കഴിഞ്ഞ മൂന്ന് മണിക്കുറിനുള്ളില് ജലനിരപ്പില് മാറ്റമുണ്ടായിട്ടില്ല. അതേസയമം കലക്‌ട്രേറ്റില് ചേരുന്ന യോഗത്തിന് ശേഷമേ അന്തിമ തീരുമാനം കൈക്കൊള്ളു. വൈദ്യുത മന്ത്രി എം എം മണി ഡാം സന്ദര്‍ശിച്ചശേഷം അദ്ദേഹത്തിന്റെ നേതൃത്വത്തിലാണ് യോഗം ചേരുക\n10 മണി വരെയുള്ള റീഡിങ് അനുസരിച്ച് 2396.12 അടിയാണ് അണക്കെട്ടിലെ ജലനിരപ്പ്. ജലനിരപ്പ് നില്‍ക്കുകയാണ്. 2403 അടിയാണു പരമാവധി സംഭരണശേഷി. സംഭരണശേഷിയുടെ 91.83 ശതമാനം വെള്ളം ഇപ്പോള് അണക്കെട്ടിലുണ്ട്. ജലനിരപ്പ് 2397 അടിയിലെത്തുമ്പോള് ഷട്ടറുകളുടെ ട്രയല് റണ് നടത്താനും, 2399 അടിയിലെത്തുമ്പോള് റെഡ് അലര്‍ട്ട് പുറപ്പെടുവിക്കാനുമായിരുന്നു തീരുമാനം. എന്നാല് ഇപ്പോഴത്തെ സാഹചര്യത്തില് 2400 അടിയിലെത്തിയശേഷം റെഡ് അലര്‍ട്ട് പ്രഖ്യാപിച്ചാല് മതിയെന്നാണ് നിര്‍ദേശം.\nമുമ്പ്, ദിവസേന ഒന്നരയടി മുതല് രണ്ടടി വരെ വെള്ളം ഉയര്‍ന്നിരുന്നു. പദ്ധതി മേഖലയില് ചൊവ്വാഴ‌്ച 15.6 മി. മീറ്റര് മഴ പെയ‌്തെങ്കിലും ബുധനാഴ‌്ച വരണ്ട കാലാവസ്ഥയായിരുന്നു. അണക്കെട്ടിന്റെ വൃഷ്‌ടിപ്രദേശത്തും മഴ കുറവായിരുന്നു. മൂലമറ്റം നിലയത്തില് അഞ്ച‌് ജനറേറ്ററുകളിലൂടെ പരമാവധി വൈദ്യുതോല്‍പദനം നടത്തി ജലനിരപ്പ‌് ക്രമീകരിക്കുന്നുണ്ട‌്. 15.102 ദശലക്ഷം യൂണിറ്റാണ‌് ഉല്‍പാദിപ്പിക്കുന്നത‌്. മഴ കുറഞ്ഞഘട്ടത്തിലും 30 ദശലക്ഷം യൂണിറ്റ‌് വൈദ്യുതി ഉല്‍പാദിപ്പിക്കാനുള്ള വെള്ളം എത്തുന്നുണ്ട‌്. മഴ ശക്തിപ്രാപിച്ച സമയത്ത‌് 90 ദശലക്ഷം യൂണിറ്റുവരെ ഉല്‍പാദിപ്പിച്ചു\nidukki, idukki dam, KSEB\nകത്വ പെണ്‍കുട്ടിക്കായി തെരുവിലിറങ്ങിയ സാമുഹ്യപ്രവര്‍ത്തകന് ബലാത്സംഗക്കേസില് അറസ്റ്റില്\nകരുണാനിധിയെകാണാന് മുഖ്യമന്ത്രി പിണറായി വിജയന് എത്തി\nവാഗമണ്ണില് തൂക്കുപാലം പൊട്ടി വീണ് അപകടം; 15 പേര്‍ക്ക് പരിക്ക്


പയ്യാമ്പലത്ത് അഹിന്ദുക്കൾക്ക് സ്മാരകം വേണ്ട... കലിതുള്ളി ആർഎസ്എസ്, സ്മാരകം പൊളിച്ചു... | Nizar memmorial statue attacked by RSS in Kannur Payyambalam - Malayalam Oneindia\n13 min ago ശബരിമല; നിലപാട് മയപ്പെടുത്താനൊരുങ്ങി സിപിഎം, വിശ്വാസികളുടെ വികാരം മാനിക്കണം, ഒപ്പം നിര്‍ത്തണം\n15 min ago ചിദംബരത്തെ നിർത്തിപ്പൊരിക്കുന്ന 20 സിബിഐ ചോദ്യങ്ങൾ.... കാർത്തി, ഇന്ദ്രാണി, പീറ്റർ! അറിയേണ്ടതെല്ലാം\n17 min ago മോദിക്ക് കോൺഗ്രസിനുളളിൽ പിന്തുണയേറുന്നു, നല്ല കാര്യങ്ങൾ അംഗീകരിക്കണമെന്ന് സിംഗ്വിയും!\n23 min ago ഭർത്താവ് സ്നേഹിച്ച് 'കൊല്ലുന്നു'... ഒരു വഴക്ക് പോലും ഉണ്ടാക്കുന്നില്ല, വിവാഹ മോചനം വേണമെന്ന് യുവതി!\nPublished: November22018, 17:59 [IST]\nകണ്ണൂർ: കേരളത്തിലെ കണ്ണൂർ ജില്ലയിലെ ഒരു കടൽത്തീരമാണ് പയ്യാമ്പലം കടപ്പുറം. ശാന്ത സുന്ദരമായ ഈ കടൽത്തീരത്തിനു സമീപമാണ് സ്വദേശാഭിമാനി രാമകൃഷ്ണപിള്ള, എകെ ഗോപാലൻ, പാമ്പൻ മാധവൻ, കെജി മാരാർ, ഇകെ നായനാർ,അഴീക്കോടൻ രാഘവൻ, സി കണ്ണൻ, ചടയൻ ഗോവിന്ദൻ, സുകുമാർ അഴീക്കോട് എന്നിവരുടെ ശവകുടീരങ്ങൾ. പയ്യാമ്പലത്ത് സംസ്ക്കരിക്കുന്ന പ്രഗൽഭരുടെയെല്ലാം സ്മാരകങ്ങളും ബീച്ചിനടത്തുണ്ട്. മത ജാതി വര്ഡഗ ഭേദമന്യേ എല്ലാ രാഷ്ട്രീയ സാംസ്ക്കാരിക വ്യക്തിത്വങ്ങളുടെയും സ്മാരകം പയ്യാമ്പലത്ത് തലയുയർത്തി നിൽക്കുന്നുണ്ട്.\nസ്മാരകങ്ങൾ കാണാനായി സഞ്ചാരികൾ എത്താറുമുണ്ട്. എന്നാല് ഇപ്പോൾ കണ്ണൂർ പയ്യാമ്പലത്ത് അഹിന്ദുക്കളുടെ സ്മാരകം പാടില്ലെന്ന് സംഘപരിവാറിന്റെ ചട്ടം. ജനതാദൾ നേതാവായിരുന്ന അഡ്വ. നിസാർ അഹമ്മദിന്റെ പയ്യാമ്പലത്തെ സ്മാരകം സംഘവപരിവാർ തകർത്തു. ശനിയാഴ്ച മന്ത്രി മാത്യു ടി തോമസ് ഉദ്ഘാടനം ചെയ്യാനിരിക്കെയാണ് ഒരു സംഘം അക്രമികൾ സ്തൂപം അടിച്ച് തകർത്തത്. പയ്യാമ്പലം കടപ്പുറം ഇനി മുതൽ ഹിന്ദുക്കളുടേത് മാത്രം എന്ന് പ്രഖ്യാപിച്ചാണ് ഹിന്ദു സംഘടനകൾ നിസാർ അഹമ്മദിന്റെ സ്മാരകം പൊളിച്ചതെന്ന് കൈരളി ഓൺലൈൻ റിപ്പോർട്ട് ചെയ്യുന്നു.\nപള്ളിയിൽ കബറടക്കിയ നിസാർ അഹമ്മദിന് പയ്യാമ്പലത്ത് സ്‌മാരകം അനുവദിക്കില്ല എന്ന് ഭീഷണി മുഴക്കി സംഘ പരിവാർ സംഘടനകൾ ഇവിടെ കാവിക്കൊടി നാട്ടിയിരുന്നു. ഇതിന് പിന്നാലെയാണ് അക്രമവും അഴിച്ചുവിട്ടത്. നിസാർ അഹമ്മദിന്റെ സ്‌മാരകം തകർത്തതിനെതിരെ വ്യാപകമായ പ്രതിഷേധമാണ് ഉയരുന്നത്.സംഘപരിവാർ ഫാസിസത്തിനെതിരെ ജനങ്ങൾ രംഗത്തിറങ്ങണമെന്ന് സിപിഎം ആവശ്യപ്പെട്ടു. പയ്യാമ്പലത്തെ കാവി വൽക്കരിക്കാനുള്ള സംഘപരിവാർ നീക്കം അനുവദിക്കില്ലെന്ന് സിപിഎം കണ്ണൂർ ജില്ലാ സെക്രട്ടറി പി ജയരാജൻ പറഞ്ഞു.\nഇക്കഴിഞ്ഞ സെപ്റ്റംബർ ഒന്നിനാണ് ജനതാദൾ എസ് ദേശീയ നിർവാഹക സമിതി അംഗമായിരുന്ന നിസാർ അഹമ്മദ് അന്തരിച്ചത്. മൃതദേഹം പള്ളിയിൽ ഖബറടക്കുകയായിരുന്നു. പിന്നീട് പയ്യാമ്പലത്ത് സ്മാരകം നിർമ്മിക്കാനുള്ള തയ്യാറെടുപ്പിനിടെ പ്രതിഷേധവുമായി സംഘപരിവാർ രംഗത്ത് വന്നിരുന്നു. പള്ളിയിൽ കബറടക്കിയ നിസാർ അഹമ്മദിന് പയ്യാമ്പലത്ത് സ്‌മാരകം അനുവദിക്കില്ല എന്ന് ഭീഷണി മുഴക്കി സംഘ പരിവാർ സംഘടനകൾ ഇവിടെ കാവിക്കൊടി നാട്ടുകയായിരുന്നു.\nനേതാക്കളും കൂട്ടു നിൽക്കുന്നു?\nഅഹിന്ദുവിന് പയ്യമ്പലത്ത് സ്മാരകം നിർമിക്കാൻ അനുവദിക്കില്ല എന്ന് വിഎച്ച്പി ഉൾപ്പെടെയുള്ള സംഘടനകൾ നിരന്തരം ഭീഷണിപ്പെടുത്തിയിരുന്നതായി ജനതാദൾ എസ് നേതാക്കൾ പറഞ്ഞു. ഇക്കാര്യം പി കെ കൃഷ്ണദാസ് ഉൾപ്പെടെയുള്ള ബി ജെ പി നേതാക്കളെ ഇക്കാര്യം അറിയിച്ചിരുന്നുവെന്നും നേതാക്കൾ വ്യക്തമാക്കി. എന്നാൽ ഇപ്പോഴത്തെ അക്രമം കൂടി അയപ്പോൾ നേതാക്കളും ഇതിന് കൂട്ടു നിൽക്കുന്നുവെന്ന് വ്യക്തമായിരിക്കുകയാണ്. സ്മാരകം തകർത്ത സംഭവത്തിൽ കണ്ണൂർ ടൗൺ പോലീസ് കേസെടുത്ത് അന്വേഷണം ആരംഭിച്ചു.\nനവോത്ഥാന നായകരുടെയും സ്വാതന്ത്യ്ര സമരസേനാനികളുടെയും സ്മരണ കുടികൊള്ളുന്ന പയ്യാമ്പലം സ്മൃതി കുടീരം സൌന്ദര്യവല്‍ക്കരിച്ച് സന്ദര്‍ശക കേന്ദ്രമാക്കുമെന്ന് മന്ത്രി കടകംപള്ളി സുരേന്ദ്രന് നേരത്തെ വ്യക്തമാക്കിയിരുന്നു. സ്മൃതിമണ്ഡപങ്ങള് നില്‍ക്കുന്ന ഭാഗം മാലിന്യ കേന്ദ്രവും പാമ്പുകളുടെ താവളവുമായി മാറരുത്. സഞ്ചാരികള്‍ക്കും മറ്റും അവിടെ സമയം ചെലവഴിക്കാനും സ്മൃതിമണ്ഡപങ്ങളില് പുഷ്പം അര്‍പ്പിക്കാനും കഴിയണം. ഇതിനായി പ്രത്യേക പദ്ധതി സമര്‍പ്പിക്കാന് ജില്ലാ ടൂറിസം പ്രമോഷന് കൌണ്‍സിലിന് നിര്‍ദേശം നല്‍കിയിട്ടുണ്ടെന്നും അദ്ദേഹം വ്യക്തമാക്കിയിരുന്നു.\nആദ്യത്തെ ഓപ്പൺ ജിംനേഷ്യം\nഅതേസമയം കടൽ തീരത്ത് ഓപ്പൺ ജിംനേഷ്യവും സർക്കാർ ഒരുക്കിയിട്ടുണ്ട്. കണ്ണൂർ പയ്യാമ്പലം ബീച്ചിൽ എത്തുന്നവർക്ക് തിരമാലകൾ കണ്ടും കടൽ കാറ്റേറ്റും വ്യായാമം ചെയ്യാം. ജില്ലാ ടൂറിസം പ്രമോഷൻ കൗൺസിലാണ് ആധുനിക രീതിയിലുള്ള ജിംനേഷ്യം നിർമിച്ചത്. ആധുനിക രീതിയിലുള്ള കേരളത്തിലെ ആദ്യത്തെ ഓപ്പൺ ജിംനേഷ്യമാണ് കണ്ണൂർ പയ്യാമ്പലം ബീച്ചിൽ തുറന്നത്. പയ്യമ്പലത്തേക്ക് കൂടുതൽ സഞ്ചാരികളെ ആകർഷിക്കുകയും നിത്യജീവിതത്തിൽ വ്യായാമത്തിന്റെ പ്രാധാന്യം എടുത്തു കാട്ടുകയുമാണ് ഇതിലൂടെ ലക്ഷ്യമിടുന്നത്.\nrss janata dal kannur kerala കണ്ണൂര് കേരളം\nNizar memmorial statue attacked by RSS in Kannur Payyambalam\nStory first published: Friday, November 2, 2018, 17:59 [IST]


സിനിമാ സമരം: ഗണേഷിന്റെ പ്രസ്‌താവനയില് ഞെട്ടി സംഘടനകള് | Webdunia Malayalam\nവട്ടീൽ ഇട്ട ഞണ്ടിന്റെ സ്വഭാവമാണ് സിനിമാ സംഘടനകൾക്ക്; സിനിമാ സമരത്തിനെതിരെ വിമര്‍ശനവുമായി ഗണേഷ്‌കുമാര്\nതാരപ്പോരില് ഗണേഷിനോട് മല്ലടിച്ച് ജഗദീഷ് വീണു\nനടന് മുകേഷില് നിന്ന് സഖാവ് മുകേഷിലേക്ക്; പത്തനാപുരത്തെ താരപ്പോരില് ജഗദീഷിനു തോല്‍വി\nയുഡിഎഫ് ഭരണകാലത്ത് ഉമ്മന്‍ചാണ്ടിയെ മുള്‍മുനയില് നിര്‍ത്തിയ ഒരു വിവാദനായകന് പിണറായി സര്‍ക്കാരില് മന്ത്രിയാകാന് സാധ്യത!\nസംസ്ഥാനത്തെ സിനിമാ സമരത്തെ ശക്തമായി എതിര്‍ത്ത് മുന് മന്ത്രിയും കേരളാ കോണ്‍ഗ്രസ് (ബി) നേതാവുമായ കെബി ഗണേഷ്‌കുമാര് എംഎൽഎ രംഗത്ത്.\nസിനിമാ പ്രതിസന്ധിയിൽ സർക്കാർ ഇടപെടരുത്. സംഘടനകള് തന്നെ സൃഷ്‌ടിച്ച പ്രശ്‌നത്തില് സര്‍ക്കാരിന് ഇടപെടേണ്ട ആവശ്യമില്ല. സംഘടനയുടെ തലപ്പത്തുള്ളവരുടെ സ്വാർഥ താത്പര്യങ്ങളാണ് സമരത്തിന് കാരണമെന്നും ഗണേഷ് വ്യക്തമാക്കി.\nസംഘടനയുടെ തലപ്പത്തുള്ളവര്‍ക്ക് പല താല്‍പ്പര്യങ്ങളുണ്ട്. സ്വന്തം സിനിമാ തിയേറ്ററുകളില് ഇല്ലാത്തതും മറ്റുള്ളവരോടുള്ള വിരോധവുമാണ് ഈ പ്രതിസന്ധിക്ക് കാരണം. സിനിമാ സംഘടനകളെ നിയന്ത്രിക്കാൻ നിയമ നിർമാണം നടത്തണമെന്ന് മുഖ്യമന്ത്രി പിണറായി വിജയനോട് ആവശ്യപ്പെടുമെന്നും ഗണേഷ്‌കുമാര് പറഞ്ഞു.\nഅതേസമയം, തിയേറ്ററുകളില് നടക്കുന്ന വിജിലന്‍സ് റെയ്‌ഡിനെതിരെ എക്‍സിബിറ്റേഴ്‌സ് ഫെഡറേഷന് പ്രസിഡന്റ് ലിബർട്ടി ബഷീർ രംഗത്തെത്തി. ബഷീറിന്റേത് ഉൾപ്പടെ സംസ്‌ഥാനത്തെ എ ക്ലാസ് തീയറ്ററുകളിൽ വിജിലൻസ് പരിശോധന നടക്കുന്ന സംഭവത്തോട് പ്രതികരിക്കുകയായിരുന്നു അദ്ദേഹം.\nവിജിലൻസ് റെയ്ഡ് കാണിച്ച് പേടിപ്പിക്കേണ്ടെന്നും റെയ്ഡിൽ തന്റെ തീയറ്ററിൽ എന്തെങ്കിലും അപാകത കണ്ടെത്തിയാൽ എക്‍സിബിറ്റേഴ്‌സ് ഫെഡറേഷനിലെ സ്‌ഥാനം രാജിവയ്‌ക്കുമെന്നും ലിബർട്ടി ബഷീർ പറഞ്ഞു.\nGanesh Cpm Ganesh Kumar Malayalam Cinema Liberty Basheer Pinarayi Vijyan Film Strike Theater Strike In Kerala\nമുതിര്‍ന്ന നേതാവ് വിഎസ് അച്യുതാനന്ദനെതിരായ സിപിഎം പൊളിറ്റ് ബ്യൂറോ കമ്മീഷന് റിപ്പോർട്ട് ...\nകന്നുകാലികൾക്ക് ആധാർ കാർഡോ? പാസ്പോർട്ട് വരെയുണ്ട്, പിന്നെയാ!\nകന്നുകാലികൾക്ക് തിരിച്ചറിയൽ രേഖ നടപ്പിലാക്കുന്നുവെന്ന് നരേന്ദ്ര മോദി സർക്കാർ ...


liquor sale drops due to price hike | മദ്യവില ഉയര്‍ത്തിയ തീരുമാനം തിരിച്ചടിയായി; മദ്യവില്‍പ്പന കുത്തനെ ഇടിഞ്ഞു - Financialviews.in\nമദ്യവില ഉയര്‍ത്തിയ തീരുമാനം തിരിച്ചടിയായി; മദ്യവില്‍പ്പന കുത്തനെ ഇടിഞ്ഞു\nബാംഗ്ലൂര്: മദ്യവില ഉയര്‍ത്തിയ തീരുമാനം തിരിച്ചടിയായി ഡല്‍ഹി, കര്‍ണാടക സര്‍ക്കാരുകള്. നികുതി വരുമാനം സ്വരൂപിക്കാമെന്നുള്ള കണക്കുകൂട്ടലിലായിരുന്നു മദ്യത്തിന്റെ വില ഉയര്‍ത്തിയത്. എന്നാലിത് സര്‍ക്കാരുകള്‍ക്ക് തിരിച്ചടി. ലോക്ക്ഡൗണ് ആയതിനാല് ഇത്രയും വിലയ്ക്ക് മദ്യം വാങ്ങാന് ആളുകളുടെ കൈയില് പണമില്ല. കച്ചവടം വലിയ രീതിയില് തന്നെ കുറഞ്ഞു.\nവരുമാനം വര്‍ധിപ്പിക്കാനാണ് അഡീഷനല് എക്സൈസ് ഡ്യൂട്ടി കൂട്ടാന് സര്‍ക്കാര് തീരുമാനിച്ചത്. എന്നാല് ഇത് പരാജയപ്പെട്ടുവെന്ന് മദ്യശാല ഉടമകള് തന്നെ പറയുന്നു. സംസ്ഥാനത്ത് ആകെയുള്ള 10,050 മദ്യക്കടകളില് 4,880 എണ്ണം മാത്രമേ തുറന്നിട്ടുള്ളു. അതേസമയം, ദില്ലിയിലും കാര്യങ്ങള് വ്യത്യസ്തമല്ല.\nRead more topics: # Liquor, # മദ്യവില്‍പ്പന, # liquor sale, # മദ്യവില, # karnata,


മനുഷ്യജീവിതത്തിന്റെ ഒളിമങ്ങാത്ത കഥാവിഷ്‌കാരങ്ങളാണ് ഭാരതീയ ഇതിഹാസപുരാണങ്ങള്. ആധുനിക കഥാകൃത്തുക്കളെപ്പോലും അമ്പരപ്പിക്കുന്ന രീതിയില് മനുഷ്യരുടെ മാനസികവും സാമൂഹികവുമായ ജീവിതരഹസ്യങ്ങളെ അവ എല്ലാ കാലത്തേക്കുമായി പകര്‍ത്തിവച്ചിരിക്കുന്നു. ആദികാവ്യമായ രാമായണം ഇന്നത്തെ ഏതൊരു വായനക്കാരനും ആസ്വാദ്യകരമാംവണ്ണം പുനരാഖ്യാനം ചെയ്തിരിക്കുന്നു എന്നതാണ് ഈ ഗ്രന്ഥത്തിന്റെ പ്രത്യേകത. സീതാരാമന്‍മാരുടെ അനശ്വരജീവിതകഥ ഒരു മികച്ച നോവലിലെന്നപോലെ നമുക്കു മുന്നില് ഇതള് വിരിയുന്നു. വിവര്‍ത്തനം: ആലത്തൂര് ദാമോദരന് നമ്പൂതിരിപ്പാട്\nISBN : 978-81-264-4795-4\nINR 425.00, 50% Discount\nSYNOPSIS : മനുഷ്യജീവിതത്തിന്റെ ഒളിമങ്ങാത്ത കഥാവിഷ്‌കാരങ്ങളാണ് ഭാരതീയ ഇതിഹാസപുരാണങ്ങള്. ആധുനിക കഥാകൃത്തുക്കളെപ്പോലും അമ്പരപ്പിക്കുന്ന...\tSee more


ജപ്പാൻ പ്രധാനമന്ത്രിക്ക് ഇന്ത്യയിൽ ഊഷ്മള വരവേൽപ്പ്; സ്വീകരിക്കാൻ പ്രധാനമന്ത്രി നേരിട്ടെത്തി – DN News\nHome/News/India/ജപ്പാൻ പ്രധാനമന്ത്രിക്ക് ഇന്ത്യയിൽ ഊഷ്മള വരവേൽപ്പ്; സ്വീകരിക്കാൻ പ്രധാനമന്ത്രി നേരിട്ടെത്തി\nജപ്പാൻ പ്രധാനമന്ത്രിക്ക് ഇന്ത്യയിൽ ഊഷ്മള വരവേൽപ്പ്; സ്വീകരിക്കാൻ പ്രധാനമന്ത്രി നേരിട്ടെത്തി\nരണ്ട് ദിവസത്തെ ഇന്ത്യാ-ജപ്പാന് വാര്‍ഷിക ഉച്ചകോടിയില് പങ്കെടുക്കാനായി ജപ്പാന് പ്രധാനമന്ത്രി ഷിന്‍സോ ആബെയും ഭാര്യ അകി ആബെയും ഇന്ത്യയിലെത്തി. അഹമ്മദാബാദ് വിമാനത്താവളത്തിലെത്തിയ ഇരുവരെയും പ്രോട്ടോക്കോള് മറിടന്ന് ഇന്ത്യന് പ്രധാനമന്ത്രി നരേന്ദ്ര മോദി നേരിട്ടെത്തി സ്വീകരിച്ചു. ഗുജറാത്തിന്റെ സംസ്‌കാരം വിളിച്ചോതുന്ന പരമ്പരാഗത നൃത്ത രൂപങ്ങളുടെയും വാദ്യഘോഷങ്ങളുടെയും അകമ്പടിയോടെയാണ് ആബെയെയും ഭാര്യയെയും വിമാനത്താവളത്തില് എതിരേറ്റത്. ഇതിനു പുറമെ ബുദ്ധ സന്ന്യാസികളും അദ്ദേഹത്തെ സ്വീകരിക്കാന് വിമാനത്താവളത്തില് എത്തി.\nസബര്‍മതി ആശ്രമം വരെ സംഘടിപ്പിച്ചിരുന്ന റോഡ് ഷോയില് ആബെയും ഭാര്യയും മോദിയോടൊപ്പം പങ്കെടുത്തു. തുടര്‍ന്ന് ഗാന്ധിജിയുടെ ഓര്‍മകള് ഉറങ്ങുന്ന സബര്‍മതി ആശ്രമത്തില് ആബെ സന്ദര്‍ശനം നടത്തി. 12ാമത് ഇന്ത്യജപ്പാന് ഉച്ചകോടിയില് പങ്കെടുക്കുന്നതിനൊപ്പം മോദിയുടെ സ്വപ്‌ന പദ്ധതിയായ മുംബൈഅഹമ്മദാബാദ് ബുള്ളറ്റ് ട്രെയിന് പദ്ധതിയുടെ ശിലാസ്ഥാപന ചടങ്ങും ഇരുവരും ചേര്‍ന്ന് ഉദ്ഘാടനം ചെയ്യും. കൂടാതെ, 16ാം നൂറ്റാണ്ടിൽ നിർമിച്ച ‘സിദ്ദി സയ്യിദ്ദീ നീ ജാലി’ പള്ളിയും ആബെ സന്ദർശിച്ചു.\nആഗോള മൂല്യങ്ങളും തന്ത്രപ്രധാന താൽപര്യങ്ങളും ഇന്ത്യയ്ക്കും ജപ്പാനും പ്രധാനപ്പെട്ടതാണ്. ഏഷ്യയിലെ പ്രധാനപ്പെട്ട ജനാധിപത്യ രാജ്യങ്ങളാണിരുവരും. ആഗോള ശക്തികളുമാണ്. ഇന്തോ – പസിഫിക് മേഖലയെയും ലോകത്തെയും സമാധാനത്തിലേക്കും സമൃദ്ധിയിക്കും നയിക്കാൻ ഇന്ത്യയ്ക്കും ജപ്പാനുമാകുമെന്നും ഗുജറാത്തിലെ അഹമ്മദാബാദിൽ ആബെ പറഞ്ഞു. ഇരുരാജ്യങ്ങളും പരസ്പര സഹകരണം വർധിപ്പിക്കുന്നതിന്റെ ഭാഗമായി വിവിധ പദ്ധതികളിലും ഒപ്പുവയ്ക്കും.\nകാരായി രാജന്റെ ജാമ്യം റദ്ദാക്കണമെന്ന് സിബിഐ കോടതിയില്


മഹാരാഷ്ട്ര, ഹരിയാന സംസ്ഥാനങ്ങളിലെ നിയമസഭാ തിരഞ്ഞെടുപ്പ് തിയതികള് പ്രഖ്യാപിച്ചു - TVSAMSKARA\nമഹാരാഷ്ട്ര, ഹരിയാന സംസ്ഥാനങ്ങളിലെ നിയമസഭാ തിരഞ്ഞെടുപ്പ് തിയതികള് പ്രഖ്യാപിച്ചു. രണ്ടുസംസ്ഥാനങ്ങളിലും ഒക്ടോബര് 21ന് തിരഞ്ഞെടുപ്പ് നടക്കും. വോട്ടെണ്ണല് 24ന്. ഒറ്റഘട്ടമായാണ് ഇരു സംസ്ഥാനങ്ങളിലും തിരഞ്ഞെടുപ്പ് നടക്കുക.\nഡല്‍ഹിയില് നടന്ന വാര്‍ത്താസമ്മേളനത്തില് മുഖ്യതിരഞ്ഞെടുപ്പ് കമ്മീഷണര് സുനില് അറോറയാണ് തിയതികള് പ്രഖ്യാപിച്ചത്. നവംബര് രണ്ടിനാണ് ഹരിയാനാ നിയമസഭയുടെ കാലാവധി അവസാനിക്കുന്നത്. മഹാരാഷ്ട്രയുടേത് നവംബര് ഒമ്പതിനും. ഹരിയാനയില് 1.82 കോടി വോട്ടര്‍മാരാണുള്ളത്. മഹാരാഷ്ട്രയില് 8.9 കോടി വോട്ടര്‍മാരുണ്ട്.\nelection HARIYANA legislative election maharshtra sunil arore


മികച്ച നടി രേവതി, ജോജു ജോര്‍ജും ബിജു മേനോനും മികച്ച നടന്മാര്; സംസ്ഥാന ചലച്ചിത്ര അവാര്‍ഡുകള് പ്രഖ്യാപിച്ചു | kerala state film awards announced\nകൃഷാന്ത് സംവിധാനം ചെയ്ത 'ആവാസവ്യൂഹം' ആണ് മികച്ച ചിത്രം.\n27 May 2022 10:58 AM GMT\n52-ാമത് സംസ്ഥാന ചലച്ചിത്ര അവാര്‍ഡുകള് പ്രഖ്യാപിച്ചു. മികച്ച നടിക്കുള്ള അവാര്‍ഡ് രേവതി സ്വന്തമാക്കി. ബിജു മേനോനും ജോജു ജോര്‍ജുമാണ് മികച്ച നടന്മാര്. 'നായാട്ടി'ലെ പ്രകടനത്തിന് ജോജു ജോര്‍ജിനും 'ആര്‍ക്കറിയാം' എന്ന ചിത്രത്തിലെ പ്രകടനത്തിന് ബിജു മേനോനും ആണ് അവാര്‍ഡ്. 'ഭൂതകാലം' എന്ന സിനിമയിലെ പ്രകടനത്തിനാണ് രേവതി പുരസ്കാരത്തിന് അര്‍ഹയായത്. കൃഷാന്ത് സംവിധാനം ചെയ്ത ആവാസവ്യൂഹം ആണ് മികച്ച ചിത്രം. വിനീത് ശ്രീനിവാസന് സംവിധാനം ചെയ്ത 'ഹൃദയം' ആണ് മികച്ച ജനപ്രിയ ചിത്രം. മന്ത്രി സജി ചെറിയാന് ആണ് അവാര്‍ഡുകള് പ്രഖ്യാപിച്ചത്.\nപരിചയ സമ്പന്നരും പുതുമുഖങ്ങളും തമ്മിലുള്ള ഏറ്റുമുട്ടലായിരുന്നു ഇത്തവണത്തെ പ്രത്യേകത. പോയവർഷം 80ഓളം സിനിമകളാണ് പരിഗണിക്കപ്പെട്ടതെങ്കിൽ ഇത്തവണ ജൂറിക്ക് മുന്നിലെത്തിയത് 142 ചിത്രങ്ങളാണ്. അന്തിമ റൗണ്ടിൽ 45ഓളം സിനിമകൾ എത്തിയെന്നാണ് പുറത്തുവന്ന റിപ്പോര്‍ട്ട്.\nതിരക്കഥാകൃത്ത് (അഡാപ്‌റ്റേഷന്) - ശ്യാം പുഷ്‌കരന് - ജോജി, തിരക്കഥാകൃത്ത്- കൃഷാന്ത്- ആവാസവ്യൂഹം, ക്യാമറ- മധു നീലകണ്ഠന്- ചുരുളി, കഥ- ഷാഹി കബീര്- നായാട്ട്, സ്വഭാവനടി- ഉണ്ണിമായ- ജോജി, സ്വഭാവനടന്- സുമേഷ് മൂര് - കള, സംവിധായകന്- ദിലീഷ് പോത്തന് -ജോജി, സ്ത്രീ-ട്രാന്‍സ്‌ജെന്‍ഡര് പുരസ്‌കാരം- അന്തരം, എഡിറ്റ്- ആന്‍ഡ്രൂ ഡിക്രൂസ്- മിന്നല് മുരളി, കുട്ടികളുടെ ചിത്രം- കാടകം- സംവിധാനം-സഹില് രവീന്ദ്രന്.\nമികച്ച ജനപ്രിയ ചിത്രം- ഹൃദയം, നൃത്തസംവിധാനം- അരുണ്‍ലാല് - ചവിട്ട്, വസ്ത്രാലങ്കാരം- മെല്‍വി ജെ- മിന്നല് മുരളി, മേക്കപ്പ്ആര്‍ട്ടിസ്റ്റ്- രഞ്ജിത് അമ്പാടി- ആര്‍ക്കറിയാം, ജനപ്രിയചിത്രം-ഹൃദയം, ശബ്ദമിശ്രണം- ജസ്റ്റിന് ജോസ്- മിന്നല് മുരളി, കലാസംവിധാനം- ഗോകുല്‍ദാസ്- തുറമുഖം, ചിത്രസംയോജകന്- മഹേഷ് നാരായണന്, രാജേഷ് രാജേന്ദ്രന്- നായാട്ട്, ഗായിക-സിതാര കൃഷ്ണകുമാര് - കാണെക്കാണെ, ഗായകന്- പ്രദീപ്കുമാര്- മിന്നല് മുരളി, സംഗീതസംവിധായകന് ബി.ജി.എം- ജസ്റ്റിന് വര്‍ഗീസ്-ജോജി, സംഗീതസംവിധായകന്- ഹിഷാം- ഹൃദയം, ഗാനരചയിതാവ്- ബി.കെ ഹരിനാരായണന്- കാടകം\nബോളിവുഡ് സംവിധായകനും തിരക്കഥാകൃത്തുമായ അഖ്തര് മിര്‍സയായിരുന്നു ഇത്തവണത്തെ ജൂറി ചെയര്‍മാന്. കോവിഡിനെത്തുടര്‍ന്ന് കടുത്ത പ്രതിസന്ധി നേരിട്ട വര്‍ഷമായിരുന്നു കഴിഞ്ഞുപോയത്. ഇതിന് ശേഷം ശേഷം 100 ശതമാനം സീറ്റുകളിലും പ്രേക്ഷകരെ പ്രവേശിപ്പിക്കാന് തുടങ്ങിയിട്ട് കുറച്ചുമാസങ്ങളേ ആയിട്ടുള്ളൂ. ഒടിടി പ്ലാറ്റ്ഫോമുകളാണ് ഇക്കാലയളവില് സിനിമാമേഖലയ്ക്ക് തുണയായത്. ഒടിടിയിലൂടെ പല മികച്ച ചിത്രങ്ങളും പ്രേക്ഷക ശ്രദ്ധ പിടിച്ചുപറ്റിയിരുന്നു.\nTAGS :Kerala State Film Awards 2022 State film awards


malayalam news-djokovic,kitova get world champion award\nബഹ്‌റൈന് എസ്.കെ.എസ്.എസ്.എഫ് 'അലിഫ്' 1433' ക്യാമ്പ് ശ്രദ്ധേയമായി\nലണ്ടന് : അന്താരാഷ്ട്ര ടെന്നീസ് ഫെഡറേഷന്റെ 2011 ലെ വേള്‍ഡ് ചാമ്പ്യന് പുരസ്‌ക്കാരം സെര്‍ബിയയുടെ നൊവാക് ജ്യോക്കോവിച്ചിനും ചെക്ക് റിപ്പബ്ലിക്കിന്റെ വനിതാ താരം പെട്രാ ക്വിറ്റോവയ്ക്കും ലഭിച്ചു. ഈ വര്‍ഷത്തെ ആസ്‌ത്രേലിയന് വിംബിള്‍ഡന്, യുഎസ് ഓപ്പണ് കിരീടങ്ങള് ജ്യോക്കോവിച്ചിന് ലഭിച്ചിരുന്നു. 24 കാരനായ ജ്യോക്കോവിച്ചാണ് നിലവില് ഒന്നാം സ്ഥാനത്ത്.\n2003നു ശേഷം ആദ്യമായാണ് നദാലോ ഫെഡററോ അല്ലാത്ത മറ്റൊരാള്‍ക്ക് വേള്‍ഡ് ചാമ്പ്യന് പുരസ്‌ക്കാരം ലഭിക്കുന്നത്. പുരസ്‌ക്കാരം ലഭിച്ചതില് സന്തോഷമുണ്ട്. തുടര്‍ന്നും ഫോം നിലനിര്‍ത്താനാവുമെന്നാണ് പ്രതീക്ഷയെന്നും അദ്ദേഹം മാധ്യമ പ്രവര്ത്തകരോട് പറഞ്ഞു.\nചെക്ക് റിപ്പബ്ലിക്കിന്റെ വനിതാ താരമായ ക്വിറ്റോവയും ഈ വര്‍ഷത്തെ വിംബിള്‍ഡന് കിരീടം സ്വന്തമാക്കിയിരുന്നു. ചെക്ക് റിപ്പബ്ലിക്കിന്റെ മുന്നേറ്റവും 21 കാരിയായ ക്വിറ്റോവയുടെ മികവിലായിരുന്നു. നിലവില് രണ്ടാം റാങ്കിലാണ് ക്വിറ്റോവ. ഡബിള്‍സില് അമേരിക്കയുടെ ബ്രയാന് സഹോദരന്‍മാര് എട്ടാം തവണയും കിരീടം നിലനിര്‍ത്തി.


ആദ്യകാലസ്മരണകളുമായി അവര് സ്‌കൂളിലെത്തി | kanjirappallyNEWS.com\nആദ്യകാലസ്മരണകളുമായി അവര് സ്‌കൂളിലെത്തി\nചിറക്കടവ്: ചാണകം മെഴുകിയ പള്ളിക്കൂടത്തിന്റെ തറയില് 80 വര്‍ഷങ്ങള്‍ക്കു മുമ്പ് സാറിന്റെ ചൂരലിനു മുമ്പില് ഭയന്ന് ചൂളിനിന്ന കുട്ടികള് ഒരിക്കല്‍കൂടി ഒത്തുചേര്‍ന്നു. പുതുതലമുറ അവരെ സ്‌നേഹത്തോടെ സ്വീകരിച്ചിരുത്തി. ചിറക്കടവ് വെള്ളാള സമാജം സ്‌കൂളിന്റെ 83-ാം വാര്‍ഷികാഘോഷത്തിനാണ് ഓര്‍മകള് പങ്കുവെയ്ക്കാന് പഴയകാല വിദ്യാര്‍ഥികളെത്തിയത്. 83 വര്‍ഷത്തെ ചരിത്രവും പൂര്‍വവിദ്യാര്‍ഥികളുടെ ഓര്‍മ്മകുറിപ്പുകളടങ്ങിയ സ്മരണികയും ഈ വേളയില് പ്രകാശനം ചെയ്തു.\nആദ്യകാല വിദ്യാര്‍ഥികളായ പൊന്‍കുന്നം പുതിയകാവ് ദേവസ്വം പ്രസിഡന്റും ചിറക്കടവ് വടക്കുംഭാഗം എന്.എസ്.എസ് കരയോഗം പ്രസിഡന്റുമായ ഇരിക്കാട്ട് ആര്.സുകുമാരന് നായര്, റിട്ട.കൃഷി ഓഫീസര് വയമ്പൂക്കുന്നേല് വി.എന്.രാമകൃഷ്ണപിള്ള, തങ്കമ്മ നാരായണപിള്ള മണ്ണാറാത്ത്, ഗൗരിയമ്മ കൂത്താടിയില് എന്നിവരെയാണ് പുതിയ തലമുറ സ്വീകരിച്ച് ആദരിച്ചത്.\nവാര്‍ഷിക സമ്മേളനം വാഴൂര് ബ്ലോക്ക് പഞ്ചായത്ത് പ്രസിഡന്റ് കെ.പി.ബാലഗോപാലന് നായര് ഉദ്ഘാടനം ചെയ്തു. മാനേജര് സുമേഷ് ശങ്കര് പുഴയനാല് അധ്യക്ഷത വഹിച്ചു. സ്വാമി ഭൂമാനന്ദ തീര്‍ത്ഥപാദര് അനുഗ്രഹപ്രഭാഷണം നടത്തി. സ്മരണിക പ്രകാശനം എ.ഇ.ഒ. പി.കെ.സരസമ്മ നിര്‍വഹിച്ചു. പൂര്‍വ വിദ്യാര്‍ഥികളെ ബ്ലോക്ക് പഞ്ചായത്തംഗം അമ്മിണിയമ്മ പുഴയനാല് പൊന്നാടയണിയിച്ച് ആദരിച്ചു. പൂര്‍വ അധ്യാപികയായ പി.എന്.പൊന്നമ്മയെ ഗിരീഷ് എസ്.നായര് ആദരിച്ചു.\nസ്‌കൂള് വികസന ഫണ്ട് കൂപ്പണ് നറുക്കെടുപ്പ് എ.ആര്.സാഗര് നിര്‍വഹിച്ചു. വിവിധ സ്‌കോളര്‍ഷിപ്പുകള് കെ.ബി. സാബു, ബി.രവീന്ദ്രന് നായര്, പി.ആര്.ജയകുമാര്, ജിന്‍സ് തോമസ് എന്നിവര് വിതരണം ചെയ്തു. കലാപരിപാടികള് ഡോ.എന് ജയരാജ് എം.എല്.എ. ഉദ്ഘാടനം ചെയ്തു. ഗ്രാമപ്പഞ്ചായത്ത് പ്രസിഡന്റ് ജയാ ശ്രീധര് അധ്യക്ഷത വഹിച്ചു.


UDF Malappuram against LDF കൊവിഡ് വന്നു മരിച്ചാലും ഭരണം മാറണമെന്നാണ് ജനങ്ങൾ ആഗ്രഹിക്കുന്നത്; യുഡിഎഫ് മലപ്പുറം ജില്ലാ ചെയർമാൻ\nകൊവിഡ് വന്നു മരിച്ചാലും ഭരണം മാറണമെന്നാണ് ജനങ്ങൾ ആഗ്രഹിക്കുന്നത്; യുഡിഎഫ് മലപ്പുറം ജില്ലാ ചെയർമാൻ\nകൊവിഡ് വന്നു മരിച്ചാലും ഭരണം മാറണമെന്നാണ് ജനങ്ങൾ ആഗ്രഹിക്കുന്നതെന്ന് യുഡിഎഫ് മലപ്പുറം ജില്ലാ ചെയർമാൻ പിടി അജയമോഹൻ. അതു കൊണ്ടാണ് ജനങ്ങൾ രമേശ് ചെന്നിത്തല നയിക്കുന്ന യാത്രയിലേക്ക് ഒഴുകിയെത്തുന്നത്. യാത്രയിലേക്ക് കൊവിഡ് മാനദണ്ഡങ്ങൾ പാലിച്ചെത്തണമെന്നാണ് പാർട്ടി ആവശ്യപ്പെടുന്നതെന്നും ജില്ലാ ചെയർമാൻ പറഞ്ഞു.\nഅതേസമയം, പ്രതിപക്ഷ നേതാവ് നയിക്കുന്ന ഐശ്വര്യ കേരള യാത്രയിൽ പങ്കെടുത്ത 400 ഓളം പേർക്കെതിരെ പൊലീസ് കേസെടുത്തു. കണ്ണൂർ ഡിസിസി പ്രസിഡന്റിനെതിരെയും കേസെടുത്തിട്ടുണ്ട്. കൊവിഡ് മാനദണ്ഡങ്ങൾ ലംഘിച്ചതിന് തളിപ്പറമ്പ് പൊലീസാണ് കേസെടുത്തത്.\nRead Also : ഐശ്വര്യ കേരള യാത്ര ഇന്ന് വയനാട്, കോഴിക്കോട് ജില്ലകളിൽ\nഐശ്വര്യ കേരള യാത്രയ്ക്കിടെ തളിപ്പറമ്പിൽ വച്ച് നടത്തിയ പൊതുപരിപാടിയിൽ കൊവിഡ് മാനദണ്ഡങ്ങൾ ലംഘിച്ചുവെന്ന പരാതിയെ തുടർന്നാണ് കേസെടുത്തിരിക്കുന്നത്. ശ്രീകണ്ഠാപുരം പൊലീസും കേസെടുത്തിട്ടുണ്ട്. പ്രതിപക്ഷ നേതാവിന്റെ നേതൃത്വത്തിലുള്ള യാത്ര ഇന്നലെ കണ്ണൂർ ജില്ലയുടെ വിവിധ മേഖലകളിൽ പര്യടനം പൂർത്തിയാക്കിയിരുന്നു. പൊതുപരിപാടികളിൽ വലിയ ജനക്കൂട്ടമായിരുന്നു ഉണ്ടായിരുന്നത്.\nയാത്ര ഇന്ന് വയനാട്, കോഴിക്കോട് ജില്ലകളിലായി പര്യടനം നടത്തുകയാണ്. ജനുവരി 31ന് കാസർഗോഡ് കുമ്പളയിൽ നിന്ന് വൈകിട്ട് 5.30 ഓടെയാണ് യാത്ര ആരംഭിച്ചത്. ജില്ലയിലെ പ്രധാന ആരാധനാലയങ്ങൾ സന്ദർശിച്ച ശേഷമായിരുന്നു യാത്ര. കുമ്പളയിൽ നിന്നും മുൻ മുഖ്യമന്ത്രി ഉമ്മൻ ചാണ്ടി യാത്ര ഉദ്ഘാടനം ചെയ്തു.\nStory Highlights – UDF Malappuram District Chairman against LDF


ഒരൊറ്റ പ്രവാസിയുടെ കണ്ണീരും ഇനി വീഴരുത്…യാത്രയും ജോലി സുരക്ഷയുമെല്ലാം ഇനി പക്കാ ലെവല്; അറിയാം മുഖ്യമന്ത്രിയുടെ പുതിയ വാഗ്ദാനങ്ങള്\nപ്രവാസിയും കേരളവുമായുള്ള ബന്ധം ഊട്ടിയുറപ്പിക്കാന് ലോക കേരളകേന്ദ്രം സ്ഥാപിക്കും. നോര്‍ക്കയുടെ പ്രവാസി ഐ.ഡി. കാര്‍ഡ് ഉടമകള്, അവരുടെ കുടുംബാംഗങ്ങള് എന്നിവര്‍ക്ക് ഒമാന് എയര്‍വേസില് യാത്രാക്കൂലിയുടെ ഏഴുശതമാനം ഇളവുലഭിക്കും. ഇത് കൂടുതല് വിമാനക്കമ്ബനികളില് നിന്ന് നേടിയെടുക്കാന് ശ്രമിക്കും. വിശേഷാവസരങ്ങള് പ്രത്യേകമായി മാര്‍ക്ക് ചെയ്ത് ആ ഘട്ടങ്ങളില് കൂടുതല് വിമാനങ്ങള് ആ സെക്ടറില് അനുവദിക്കാമെന്ന് കേന്ദ്ര സിവില് വ്യോമയാന മന്ത്രി കഴിഞ്ഞദിവസം ഉറപ്പുനല്‍കിയിട്ടുണ്ട്. മുന്‍കൂട്ടിത്തന്നെ വിമാനങ്ങള് ഏതൊക്കെയാണെന്ന് അറിയിച്ച് ബുക്കുചെയ്യാന് അവസരം തരുമെന്നാണ് ഉറപ്പുലഭിച്ചതെന്നും മുഖ്യമന്ത്രി പറഞ്ഞു. പ്രവാസി ക്ഷേമത്തിനായി ഒട്ടേറെ പദ്ധതികളാണ് കേരള സര്‍ക്കാര് ആവിഷ്‌കരിച്ചിട്ടുള്ളത്.\nഅതിവിദഗ്ധരായ മലയാളികള് ലോകത്തിന്റെ വിവിധ ഭാഗങ്ങളില് ജോലിചെയ്യുന്നുണ്ട്. അവരുടെ വിജ്ഞാനം നാടിന് ഉപയോഗപ്പെടുത്തുന്നതിന്റെ ഭാഗമായാണ് ലോക കേരളസഭ രൂപംകൊണ്ടത്. അതിന് ഉപസമിതികളുടെ നിര്‍ദേശമായാണ് സംസ്ഥാന വികസനത്തിനുതകുന്ന പദ്ധതികള് ഏറ്റെടുക്കാന് ഒരു കമ്ബനി രൂപവത്കരിക്കുകയും അതില് പ്രവാസി പങ്കാളിത്തം ഉറപ്പുവരുത്തുകയുമെന്നത്. ഇതിന്റെ ഭാഗമായാണ് ഓവര്‍സീസ് കേരളൈറ്റ്‌സ് ഇന്‍വെസ്റ്റ്‌മെന്‍റ് ആന്‍ഡ് ഹോള്‍ഡിങ് ലിമിറ്റഡ് എന്ന നിക്ഷേപ സമാഹരണ കമ്ബനി രൂപവത്കരിച്ചത്.\nസുരക്ഷിതമായ സമ്പാദ്യം പ്രവാസികള്‍ക്ക് ഉറപ്പുവരുത്താനും നാടിന്റെ വികസനത്തിനും കേരള പ്രവാസി ചിട്ടിവഴി സാധിച്ചിട്ടുണ്ട്. നോര്‍ക്ക റൂട്ട്‌സിനു കീഴില് ബിസിനസ് ഫെസിലിറ്റേഷന് സെന്‍റര്, തിരികെവരുന്ന പ്രവാസികള്‍ക്ക് പുനരധിവാസ പദ്ധതി, നോര്‍ക്ക ഡിപ്പാര്‍ട്ട്‌മെന്‍റ് പ്രോജക്‌ട് ഫോര് റിട്ടേണ് എമിഗ്രന്‍റ്‌്‌സ് പദ്ധതി തുടങ്ങി ഒട്ടേറെ പദ്ധതികള് ആവിഷ്‌കരിച്ചിട്ടുണ്ട്.\nപ്രവാസജീവിതം കഴിഞ്ഞ് തിരിച്ചു വരുമ്പോള് ശാരീരിക-സാമ്ബത്തിക വിഷമം അനുഭവിക്കുന്നരുടെ അവശത മുന്‍നിര്‍ത്തി അവരുടെ ക്ഷേമം ഉറപ്പുവരുത്തുന്നതിന് സാന്ത്വനം പദ്ധതിവഴി കഴിഞ്ഞ സാമ്ബത്തികവര്‍ഷം 25 കോടി രൂപ വിതരണം ചെയ്തു. ഈ വര്‍ഷം 1718 ഗുണഭോക്താക്കള്‍ക്ക് പത്തു കോടിയിലേറെയും വിതരണം ചെയ്തു.\nറിക്രൂട്ട്‌മെന്‍റ് നിയമപരവും സുതാര്യവും സുരക്ഷിതവുമാക്കുന്നതിന് നോര്‍ക്ക് റൂട്ട്‌സ് ആസ്ഥാനത്ത് ഒരു റിക്രൂട്ട്‌മെന്‍റ് വിഭാഗം പ്രവര്‍ത്തിക്കുന്നുണ്ട്. കേന്ദ്രസര്‍ക്കാരിന്റെ അംഗീകാരമുള്ള റിക്രൂട്ട്‌മെന്‍റ് ഏജന്‍സിയാണ് നോര്‍ക്ക് റൂട്ട്‌സ്. തൊഴിലാളികള്‍ക്ക് ആവശ്യമായ പരിശീലനംനല്‍കി അംഗീകൃത തൊഴിലാളിയാക്കുന്ന സംവിധാനം സര്‍ക്കാര് ഗൗരവമായി ആലോചിക്കുന്നുണ്ട്.\nഇതിലൂടെ പരിശീലനത്തിന്റെ ഭാഗമായ ജോലിയിലേക്ക് പോകാനുള്ള അവസരം ലഭിക്കും. സര്‍ട്ടിഫിക്കറ്റ് അറ്റസ്റ്റേഷന് നോര്‍ക്ക റൂട്ട്‌സ് മേഖലാ ഓഫീസുകളില് സൗകര്യമൊരുക്കി. വിദ്യാഭ്യാസ സര്‍ട്ടിഫിക്കറ്റുകള് സാക്ഷ്യപ്പെടുത്താന് കേന്ദ്രസര്‍ക്കാര് അധികാരപ്പെടുത്തിയ കേരളത്തിലെ ഏക സ്ഥാപനമാണ് നോര്‍ക്ക റൂട്ട്‌സ്.\nയുഎഇക്കെതിരെ ഖത്തർ നൽകിയ കേസുകൾ പിൻവലിച്ചു\nഗള്‍ഫില് ഒരു മലയാളി കൂടി മരിച്ചു; കൊവിഡ് ബാധിച്ച് മരിച്ച മലയാളികളുടെ എണ്ണം അമ്പതായി


ബാലാ ദേവിക്ക് മുന്നിൽ വീണ് ഗോകുലത്തിന്റെ കിരീട സ്വപ്നത്തിന് അവസാനം - Fanport - Sports News Malayalam\nTuesday, Jul 7, 2020 05:49 PM\nHome Football Women Football ബാലാ ദേവിക്ക് മുന്നിൽ വീണ് ഗോകുലത്തിന്റെ കിരീട സ്വപ്നത്തിന് അവസാനം\nബാലാ ദേവിക്ക് മുന്നിൽ വീണ് ഗോകുലത്തിന്റെ കിരീട സ്വപ്നത്തിന് അവസാനം\nബാലാ ദേവി എന്ന വനിതാ ഫുട്ബോൾ ഇതിഹാസത്തിനെതിരെ ഉള്ള പോരിൽ ഗോകുലം കേരള എഫ് സി പരാജയപ്പെട്ടു എന്ന് പറയാം. ഇന്ന് ഫൈനൽ തേടി മണിപ്പൂർ പോലീസിനെതിരെ സെമിയിൽ ഇറങ്ങിയ ഗോകുലത്തെ തോൽപ്പിച്ചത് ബാലാ ദേവി ഒറ്റയ്ക്കായിരുന്നു. രണ്ടിനെതിരെ നാലു ഗോളുകളുടെ വിജയം മണിപ്പൂർ സ്വന്തമാക്കിയ മത്സരത്തിൽ നാലു ഗോളുകളും നേടിയത് ബാലാ ദേവി തന്നെ.\nഒരു ഘട്ടത്തിൽ 2-1ന് മുന്നിൽ ആയിരുന്നു ഗോകുലം. മണിപ്പൂർ ഒരു ചുവപ്പ് കാർഡ് കാരണം 10 പേരായി ചുരുങ്ങുകയും ചെയ്തിരുന്നു. പക്ഷെ ബാലാ ദേവി ഒറ്റയ്ക്ക് മതിയായിരുന്നു മണിപ്പൂരിന് ഫൈനലിലേക്ക് കടക്കാൻ. ആവേശകരമായായിരുന്നു ഇന്ന് മത്സരം ആരംഭിച്ചത്. ആദ്യ പകുതിയിൽ ഒരു പെനാൾട്ടിയിലൂടെ മുന്നിൽ എത്തിയ മണിപ്പൂരിനെ ഒരു ഓൺ ഗോളിലൂടെ ഗോകുലം വീണ്ടും സമനിലയിലേക്ക് എത്തിച്ചു. ആദ്യ പകുതിയിൽ തുല്യശക്തികളുടെ പോരാട്ടം തന്നെയാണ് കണ്ടത്.\nരണ്ടാം പകുതി ആരംഭിച്ച് രണ്ട് മിനുട്ടുകൾക്കകം ഗോകുലം കേരള എഫ് സി ലീഡ് എടുത്തു. ഒര്യ് ഹാൻഡ് ബാളിന് കിട്ടിയ പെനാൾട്ടി ലക്ഷ്യത്തിൽ എത്തിച്ച് രഞ്ജന ആയിരുന്നു ഗോകുലത്തിന് ലീഡ് നൽകിയത്. ആ ഹാൻഡ് ബാളിന് മണിപ്പൂർ പോലീസ് താരം ചുവപൊ കാർഡ് കാണുകയും ചെയ്തു. ഗോകുലത്തിന് മുൻതൂക്കം ലഭിച്ചു എന്നാണ് കരുതിയത് എങ്കിലും പിന്നീട് ബാലാ ദേവിയുടെ താണ്ഡവമായിരുന്നു.\nമൂന്ന് ഗോളുകൾ ഒന്നിനു പിറകെ ഒന്നായി ബാലാ ദേവി അടിച്ചപ്പോൾ സ്കോർ 4-2. മണിപ്പൂർ പോലീസ് ഫൈനലിൽ. ഗോകുലം ആദ്യ ഫൈനൽ എന്ന ലക്ഷ്യം കാണാതെ നാട്ടിലേക്ക്. ഇന്നത്തെ ഗോളുകളൊടെ6മത്സരങ്ങളിൽ നിന്ന് ബാലാ ദേവിക്ക് മാത്രം 26 ഗോളുകളായി. ബാലാ ദേവിയുടെ തുടർച്ചയായ അഞ്ചാം ഹാട്രിക്കായിരുന്നു ഇത്.\nPrevious articleവിജയ വഴിയിൽ നദാൽ\nNext articleബെയ്ൽ തന്റെ ടീമിന് യോജിക്കുന്ന താരമല്ലെന്ന് സിദാൻ


09 September, 2021 06:58:53 PM\nഇസ്ലാമാബാദ്: അധ്യാപകര് ടീഷര്‍ട്ടുകളും ജീന്‍സുകളും സ്‌കൂളില് ധരിക്കാന് പാടില്ലെന്ന് പാക്കിസ്താന് സര്‍ക്കാര് നിര്‍ദ്ദേശം. പാക്കിസ്താനിലെ ഫെഡറല് ഡയറക്ടറേറ്റ് ഓഫ് എഡ്യുക്കേഷന്റെ (എഫ്ഡിഇ) തിങ്കളാഴ്ച ഇറക്കിയ വിജ്ഞാപനത്തില് വനിതാ അധ്യാപകര് ജീന്‍സും ടൈറ്റ്‌സും ധരിക്കരുതെന്ന് നിർദ്ദേശം. ഇതിന് പിന്നാലെ, പുരുഷ അധ്യാപകര് ജീന്‍സും, ടീഷര്‍ട്ടും ധരിക്കരുതെന്ന അറിയിപ്പും എത്തി. വിദ്യാഭ്യാസത്തിലാണ് ശ്രദ്ധപതിപ്പിക്കേണ്ടതെന്നാണ് എഫ്ഡിഇ പറയുന്നത്.\nസൗഹൃദത്തിന് തയാർ; താലിബാനെ ഔദ്യോഗികമായി അംഗീകരിച്ച് ചൈന\nഅഷ്റഫ് ഗനി രാജ്യം വിട്ടു; അഫ്ഗാൻ ഭരണം പിടിക്കാൻ നേതൃത്വം നൽകിയ ഭീകരര് ഇവര്\nറഷ്യയുടെ അഗ്നിശമന വിമാനം തുർക്കിയിൽ തകർന്നുവീണ് എട്ട് മരണം\nകാണ്ഡഹാറും പിടിച്ച് താലിബാന്; കീഴടക്കിയത് അഫ്ഗാനിസ്ഥാനിലെ രണ്ടാമത്തെ ഏറ്റവും വലിയ നഗരം\nജനാല ചതിച്ചു! കുളിസീന് നാട്ടുകാര് കാണുന്നെന്ന് യുവതി അറിയുന്നത് അയൽക്കാരന്‍റെ കുറിപ്പിലൂടെ\nഅശ്ലീല ചിത്രനിർമ്മാണവും മയക്കുമരുന്നും; നടിയും സിനിമാ നിർമാതാവും അറസ്റ്റിൽ\nപെന്‍റഗൺ മെട്രോ സ്റ്റേഷനു സമീപമുണ്ടായ അക്രമത്തിൽ പോലീസ് ഉദ്യോഗസ്ഥൻ കൊല്ലപ്പെട്ടു\nഅഫ്ഗാൻ പ്രതിരോധമന്ത്രിയുടെ വീടിന് നേരെ താലിബാൻ ആക്രമണം:4പേർ കൊല്ലപ്പെട്ടു\n'സാര്, ക്ലാസ്സിലെ കുട്ടികളെല്ലാം കണ്ടു'; അധ്യാപകന്‍റെ പാന്‍റിലെ 'തുള' ചൂണ്ടികാട്ടി വിദ്യാർഥികൾ\nലൈംഗികപീഡനം മൃഗങ്ങളോടും: ആടിനെ പീഡിപ്പിച്ചു കൊന്ന അഞ്ച് പേർക്കെതിരെ കേസ്\nടെക്‌സസില് വെടിവെപ്പു നടത്തിയ പ്രതിയെ ജനകൂട്ടം കല്ലെറിഞ്ഞു കൊന്നു


ഖാൻ അബ്ദുൽ ഗാഫർ ഖാൻ - വിക്കിപീഡിയ\n(Khan Abdul Ghaffar Khan എന്ന താളിൽ നിന്നും തിരിച്ചുവിട്ടതു പ്രകാരം)\nഅതിർത്തിഗാന്ധി, ബാദ്ഷാ ഖാൻ\nHashtnagar,Utmanzai, Charsadda, ബ്രിട്ടീഷ് രാജ്\nപേഷവാർ, North-West Frontier Province, പാകിസ്താൻ\nഖുദായി കിദമത്ഗർ, നാഷണൽ അവാമി പാർട്ടി, ഇന്ത്യൻ നാഷണൽ കോൺഗ്രസ്, പാകിസ്താൻ സോഷ്യലിസ്റ്റ് പാർട്ടി\nഒരു ഇന്ത്യൻ സ്വാതന്ത്ര്യസമര നേതാവായിരുന്നു 'അതിർത്തിഗാന്ധി' എന്ന പേരിൽ അറിയപ്പെടുന്ന ഖാൻ അബ്ദുൽ ഗാഫർ ഖാൻ.\n2 സ്വാതന്ത്ര്യസമര രംഗത്ത്\n1890-ൽ ഇന്ത്യയുടെ വടക്കുപടിഞ്ഞാറൻ അതിർത്തി സംസ്ഥാനത്തിൽ അഷ്ടനഗർ എന്ന സ്ഥലത്ത് ഉസ്മാൻസായ് ഗ്രാമത്തിൽ ബഹ്റാം ഖാൻ എന്നയാളുടെ നാലാമത്തെ പുത്രനായി ജനിച്ചു. മത പാഠശാലയിൽ നിന്ന് പ്രാഥമിക വിദ്യാഭ്യാസം കരസ്ഥമാക്കിയ ഗാഫർ ഖാൻ പെഷവാറിലെ ഒരു മിഷൻ സ്കൂളിൽ ഉപരിവിദ്യാഭ്യാസം നടത്തി. 1987-ൽ ഇദ്ദേഹത്തിനു ഭാരതരത്നം പുരസ്കാരം ലഭിച്ചു. ഭാരതരത്നം ലഭിക്കുന്ന ആദ്യ വിദേശിയാണ് ഇദ്ദേഹം.\n1919-ൽ റൗലറ്റ് നിയമത്തിനെതിരെ നടന്ന പ്രക്ഷോഭ സമയത്ത് മഹാത്മാ ഗാന്ധിയെ കണ്ടുമുട്ടി. ഗാന്ധി-ഖാൻ സൗഹൃദം നീണ്ട നാളുകൾ തുടർന്നു. അതിനു ശേഷം അദ്ദേഹം കിലാഫത്ത് പ്രസ്ഥാനത്തിൽ അംഗമാവുകയും മഹാത്മാ ഗാന്ധി കിലാഫത്ത് പ്രസ്ഥാനവുമായി അടുത്തു പ്രവർത്തിക്കുകയുണ്ടായി.\n1969-ൽ നെഹ്രു അവാർഡ്\n1987-ൽ ഇന്ത്യയിലെ പരമോന്നത ബഹുമതിയായ 'ഭാരതരത്ന' ഇദ്ദേഹത്തിന് സമ്മാനിക്കപ്പെട്ടു.\nഭാരതരത്നം ലഭിക്കുന്ന ആദ്യ വിദേശിയാണ ഇദ്ദേഹം.(ഇദ്ദേഹം ബ്രിട്ടീഷ് ഇന്ത്യയിലാണു ജനിച്ചതെങ്കിലും,പാക് പൗരനാണ്.)\n1988 ജനുവരി 20ന് അബ്ദുൽ ഗഫാർ ഖാൻ അന്തരിച്ചു.\nഖാൻ അബ്ദുൾ ഗാഫർ ഖാന്റെ ചിത്രങ്ങൾ\nമഹാത്മാഗാന്ധിജിയുമൊത്ത് ഗഫാർ ഖാൻ\nഅബ്ദുൽ ഗഫാർ ഖാൻ\n↑ 1.0 1.1 Abdul Ghaffar Khan, britannica.com\n↑ List of all Bharat Ratna award winners, NDTV\n↑ Who was Badshah Khan, wagingnonviolence.org\n"https://ml.wikipedia.org/w/index.php?title=ഖാൻ_അബ്ദുൽ_ഗാഫർ_ഖാൻ&oldid=3093178" എന്ന താളിൽനിന്ന് ശേഖരിച്ചത്\nജനുവരി 20-ന് മരിച്ചവർ\nഈ താൾ അവസാനം തിരുത്തപ്പെട്ടത്: 19:48, 24 ഫെബ്രുവരി 2019.


രാത്രി പോസ്റ്റുമോര്‍ട്ടം: ശാസ്ത്രം ഏറെ പുരോഗമിച്ചു, ആറു മാസത്തിനുള്ളിൽ തുടങ്ങണമെന്ന് ഹൈക്കോടതി | Post mortem at night should start within six months says high court\nരാത്രി പോസ്റ്റുമോര്‍ട്ടം: ശാസ്ത്രം ഏറെ പുരോഗമിച്ചു, ആറു മാസത്തിനുള്ളിൽ തുടങ്ങണമെന്ന് ഹൈക്കോടതി\nDec 17, 2021, 09:27 AM IST\nഅസ്വാഭാവിക മരണം റിപ്പോർട്ടുചെയ്താൽ ഇൻക്വസ്റ്റും പോസ്റ്റുമോർട്ടവും നടത്തി മൃതദേഹം ബന്ധുക്കൾക്ക് വിട്ടുനൽകേണ്ട ചുമതല സർക്കാരിനായിരിക്കും\nകൊച്ചി: തിരുവനന്തപുരം, ആലപ്പുഴ, കോട്ടയം, തൃശ്ശൂർ, കോഴിക്കോട് മെഡിക്കൽ കോളേജുകളിൽ ആറു മാസത്തിനുള്ളിൽ രാത്രിയിൽ പോസ്റ്റുമോർട്ടം ആരംഭിക്കണമെന്ന് ഹൈക്കോടതി. എല്ലാ സൗകര്യങ്ങളും ഒരുക്കണം. കാസർകോട് ജനറൽ ആശുപത്രിയിലും രാത്രിയിൽ പോസ്റ്റുമോർട്ടം തുടങ്ങണം. ഇതിനാവശ്യമായ ജീവനക്കാർ അടക്കമുള്ള സൗകര്യങ്ങൾ ഒരു മാസത്തിനുള്ളിൽ ലഭ്യമാക്കണം. അസ്വാഭാവിക മരണം റിപ്പോർട്ടുചെയ്താൽ ഇൻക്വസ്റ്റും പോസ്റ്റുമോർട്ടവും നടത്തി മൃതദേഹം ബന്ധുക്കൾക്ക് വിട്ടുനൽകേണ്ട ചുമതല സർക്കാരിനായിരിക്കും. അതിനുള്ള ചെലവ് സർക്കാർ വഹിക്കണമെന്നും ജസ്റ്റിസ് പി.വി. കുഞ്ഞികൃഷ്ണന്റെ ഉത്തരവിൽ പറയുന്നു.\nഅഞ്ചു മെഡിക്കൽ കോളേജുകളിൽ പൈലറ്റ് പദ്ധതിയെന്ന നിലയിൽ രാത്രി പോസ്റ്റുമോർട്ടം ആരംഭിക്കുന്നതിനായി 2015-ൽ സർക്കാർ തീരുമാനിച്ചിരുന്നു. ആവശ്യത്തിന് ഡോക്ടർമാർ അടക്കം ഇല്ലെന്ന കാരണത്താൽ നടപ്പാക്കാനായില്ല. രാത്രി പോസ്റ്റുമോർട്ടത്തിന് അടുത്തിടെ കേന്ദ്ര സർക്കാരും അനുമതി നൽകി. അപ്പോഴും അടിസ്ഥാനസൗകര്യം ഇല്ലാത്തതിനാൽ തടസ്സം ഉണ്ടെന്നായിരുന്നു സർക്കാർ നിലപാട്. ഈ നിലപാട് തള്ളിക്കൊണ്ടാണ് ഉത്തരവ്.\nരാത്രിയിൽ പോസ്റ്റുമോർട്ടം നടത്തുന്നതിനായി അടിസ്ഥാനസൗകര്യം ഒരുക്കണമെന്നാവശ്യപ്പെട്ട് കേരള മെഡിക്കോ ലീഗൽ സൊസൈറ്റി അടക്കം ഫയൽ ചെയ്ത ഹർജി തീർപ്പാക്കിയാണ് കോടതിയുടെ ഉത്തരവ്.\nശാസ്ത്രം ഏറെ പുരോഗമിച്ചെന്ന് കോടതി\nകൊച്ചി: പോസ്റ്റുമോര്‍ട്ടം പകല് വെളിച്ചത്തില് നടത്തണം എന്നത് പണ്ടുകാലം മുതലുള്ള വിശ്വാസമാണെന്ന് ഹൈക്കോടതി. മെഡിക്കല് പുസ്തകങ്ങളും അതിനുള്ള കാരണങ്ങള് നിരത്തുന്നുണ്ട്. എന്നാല്, ശാസ്ത്രം ഏറെ പുരോഗമിച്ചുവെന്ന് രാത്രിയും പോസ്റ്റുമോര്‍ട്ടം നടത്തണമെന്ന് ഉത്തരവിട്ട കോടതി അഭിപ്രായപ്പെട്ടു.\nകോടതിയുടെ മറ്റു നിര്‍ദേശങ്ങള്\nഇന്‍ക്വസ്റ്റും പോസ്റ്റുമോര്‍ട്ടവും സമയബന്ധിതമായി പൂര്‍ത്തിയാക്കുന്നതിനുള്ള സമയം നിശ്ചയിച്ച് ചീഫ് സെക്രട്ടറി ആറു മാസത്തിനുള്ളില് സര്‍ക്കുലര് പുറപ്പെടുവിക്കണം. ഇന്‍ക്വസ്റ്റും പോസ്റ്റുമോര്‍ട്ടവും നടത്തി മൃതദേഹം ബന്ധുക്കള്‍ക്ക് നിശ്ചിത സമയത്തില് കൈമാറേണ്ടത് സര്‍ക്കാരിന്റെ ചുമതലയാണ്. സമയത്തിനുള്ളില് നടത്തുന്നതില് വീഴ്ചയുണ്ടായാല് ജീവനക്കാര്‍ക്കെതിരേ നടപടി സ്വീകരിക്കണം. മൃതദേഹം ആശുപത്രിയിലേക്ക് കൊണ്ടുപോകുന്നതിന്റെ ചെലവും സര്‍ക്കാര് വഹിക്കണം. ഈ കാര്യങ്ങളെല്ലാം സര്‍ക്കുലറില് ഉള്‍പ്പെടുത്തണം. സൗകര്യമുള്ള എല്ലാ ആശുപത്രികളിലും രാത്രിയില് പോസ്റ്റുമോര്‍ട്ടം ആരംഭിക്കുന്നത് സംബന്ധിച്ച് പരിശോധിക്കുന്നതിനായി വിദഗ്ധ സമിതിക്ക് രൂപം നല്‍കണം. സമിതിയുടെ ശുപാര്‍ശ അനുകൂലമാണെങ്കില് സര്‍ക്കാര് നടപടി സ്വീകരിക്കണം.\n'ബി.എം.ഡബ്യു.' വേണമെന്ന് ആവശ്യപ്പെടരുത്\nഎല്ലാ സൗകര്യങ്ങളുമുള്ള എയര് കണ്ടീഷന്‍ഡ് മാരുതിക്കാര് സര്‍ക്കാര് നല്‍കുമ്പോള് രാജകീയ സൗകര്യങ്ങളുള്ള ബി.എം.ഡബ്യു. കാര് വേണമെന്ന് ആവശ്യപ്പെടരുതെന്ന് ഡോക്ടര്‍മാരോട് ഹൈക്കോടതി. രാത്രി പോസ്റ്റുമോര്‍ട്ടത്തിന് മെഡിക്കല് കോളേജുകളില് മതിയായ സൗകര്യമില്ലെന്ന് ഹര്‍ജിയില് ചൂണ്ടിക്കാട്ടിയതാണ് കോടതിയുടെ വിമര്‍ശനത്തിന് കാരണമായത്. ആവശ്യത്തിന് ജീവനക്കാരും ലൈറ്റുമടക്കമുള്ള സൗകര്യങ്ങളും ഇല്ലെന്നതല്ലാതെ ഹര്‍ജിയില് പറയുന്ന മറ്റ് കാരണങ്ങള് അംഗീകരിക്കാനാകില്ല.\nഡോക്ടര്‍മാരുടെയും ഫൊറന്‍സിക് വിദഗ്ധരുടെയും മികച്ച സേവനം കാണാതെയല്ല പറയുന്നത്. അവരുടെ സേവനങ്ങളില് എല്ലാവരും അഭിമാനിക്കുന്നുണ്ട്. പക്ഷേ, സര്‍ക്കാരിന്റെ സാമ്പത്തിക ബുദ്ധിമുട്ടും കാണാതിരിക്കരുത്. - കോടതി അഭിപ്രായപ്പെട്ടു.\nകേന്ദ്രസര്‍ക്കാര് തീരുമാനം ഇങ്ങനെ\nസൂര്യാസ്തമയത്തിന് ശേഷം പോസ്റ്റുമോര്‍ട്ടം നടത്തുന്നതിന് അനുമതി നല്‍കി കേന്ദ്ര ആരോഗ്യമന്ത്രാലയം നവംബര് 15-നാണ് ഉത്തരവ് പുറപ്പെടുവിച്ചത്. നരഹത്യ, ബലാത്സംഗം, ജീര്‍ണിച്ച മൃതദേഹം, ക്രമക്കേട് സംശയിക്കുന്ന സംഭവങ്ങള് എന്നിവയുമായി ബന്ധപ്പെട്ട മൃതദേഹങ്ങള് രാത്രിയില് പോസ്റ്റുമോര്‍ട്ടം ചെയ്യാന് പാടില്ല. എന്നാല്, അയവദാനത്തിനായും അപകടത്തിലോ പ്രകൃതി ദുരന്തങ്ങളിലോ ഒട്ടേറെ പേര് മരിച്ചാലും രാത്രി പോസ്റ്റുമോര്‍ട്ടത്തിന് അനുമതി നല്‍കാം.\nഅഞ്ച് മെഡിക്കല് കോളേജുകളില് രാത്രി പോസ്റ്റുമോര്‍ട്ടം വേണം\nകൊച്ചി: മരണശേഷവും മനുഷ്യന്റെ മൗലികാവകാശങ്ങള് തുടരുന്നുണ്ടെന്ന് ഹൈക്കോടതി. ആറുമാസത്തിനുള്ളില് അഞ്ച് മെഡിക്കല് കോളേജുകളില് രാത്രിയില് പോസ്റ്റുമോര്‍ട്ടം ആരംഭിക്കണമെന്ന് ഉത്തരവിട്ട വിധിന്യായത്തിലാണ് ജസ്റ്റിസ് പി.വി.കുഞ്ഞികൃഷ്ണന് ഇത് വ്യക്തമാക്കിയത്.\nപോസ്റ്റുമോര്‍ട്ടം വൈകുന്നത് മരിച്ചയാളുടെ അവകാശങ്ങളുടെ ലംഘനമാണ്. രാത്രിയില് പോസ്റ്റുമോര്‍ട്ടം ആരംഭിക്കുന്നതിന് സാമ്പത്തിക ബുദ്ധിമുട്ട് തടസ്സമായി പറയാനാകില്ല. അസ്വാഭാവികമരണം സംഭവിച്ചാല് ഇന്‍ക്വസ്റ്റും പോസ്റ്റുമോര്‍ട്ടവും നടത്തി മൃതദേഹം വിട്ടുകിട്ടുന്നതിനായി ബന്ധുക്കള് പോലീസ് സ്റ്റേഷനുകളിലും ആശുപത്രികളിലും കയറിയിറങ്ങേണ്ട സാഹചര്യം ഉണ്ടാകരുത്. അസ്വാഭാവികമരണം സംഭവിച്ചാല് വിവരം പോലീസ് സ്റ്റേഷനില് അറിയിച്ചാല് മതി. ബാക്കിയുള്ള നടപടികളെല്ലാം സര്‍ക്കാര് സ്വീകരിക്കണം. അതിനുള്ള എല്ലാചെലവും സര്‍ക്കാര് വഹിക്കണം. നിലവില് ഇന്‍ക്വസ്റ്റ് തയ്യാറാക്കുന്നതിനും പോസ്റ്റുമോര്‍ട്ടത്തിനും സമയം നിശ്ചയിച്ചിട്ടില്ല. പോലീസ് ഉദ്യോഗസ്ഥര് യഥാസമയം എത്താത്തതാണ് ഇന്‍ക്വസ്റ്റും പോസ്റ്റുമോര്‍ട്ടവും വൈകുന്നതിനുള്ള പ്രധാന കാരണം. അസ്വാഭാവികമരണം റിപ്പോര്‍ട്ട്‌ചെയ്താല് ആദ്യം ഒരു ഉദ്യോഗസ്ഥനെ സ്ഥലത്തുനിര്‍ത്തി പോലീസ് മടങ്ങുകയാണ് ചെയ്യുന്നത്. അതിനുശേഷം ഏറെ വൈകിയാണ് ഇന്‍ക്വസ്റ്റ് തയ്യാറാക്കുന്നത്. ഇതിനൊക്കെ മാറ്റംവേണം.\nഅസ്വാഭാവികമരണമാണെങ്കിലും അന്തസ്സോടെ, ഏറെ വൈകാതെ മൃതദേഹം സംസ്‌കരിക്കണമെന്ന ബന്ധുക്കളുടെയും സുഹൃത്തുക്കളുടെയും ആവശ്യത്തിന് നിയമപരമായ നടപടിക്രമങ്ങള് തടസ്സമായി മാറരുതെന്നും കോടതി അഭിപ്രായപ്പെട്ടു.\nContent Highlights: Post mortem at night should start within six months says high court


'പെണ്ണിന് ബാങ്ക് വിളിക്കാന് പറ്റൂല്ലേ?'; കലോത്സ വേദിയില് വിവാദമായ നാടകം ഇതാണ് (വീഡിയോ)\nസ്‌കൂള് കലോത്സവത്തിലെ നാടകത്തിനെതിരെ മുസ്ലീം വര്‍ഗീയ സംഘടനകള് രംഗത്ത്. കോഴിക്കോട് റവന്യൂ ജില്ലാ കലോത്സവത്തില് അവതരിപ്പിക്കുകയും ഒന്നാം സ്ഥാനവും എ ഗ്രേഡും സ്വന്തമാക്കുകയും ചെയ്ത ‘കിത്താബ്’ എന്ന നാടകത്തിനെതിരെയാണ് ആക്രമണം.\nമുസ്ലീം മതത്തിലെ സ്ത്രീകളുടെ ജീവിതാവസ്ഥയാണ് നാടകത്തിലെ പ്രമേയം. എന്നും ആണുങ്ങള് ഉപയോഗിച്ചതിന്റെ പാതിയാണ് പെണ്ണുങ്ങള്‍ക്ക് വേണ്ടതെന്ന പാട്രിയാര്‍ക്കല് സൊസൈറ്റിയുടെ സ്ത്രീ വിരുദ്ധ കാഴ്ച്ചപ്പാടിനെ ചോദ്യം ചെയ്യുന്ന നാടകമാണ് ‘കിത്താബ്’.\nകലോത്സവത്തില് ആസൂത്രിതമായി ഇസ്ലാം വിരുദ്ധത പ്രമേയമാക്കി നാടകം അവതരിപ്പിച്ചെന്നാണ് ആരോപണം. കഴിഞ്ഞദിവസം എസ്ഡിപിഐ വടകര മണ്ഡലം കമ്മിറ്റിയുടെ നേതൃത്വത്തില് പ്രധാന വേദിയിലേക്ക് പ്രതിഷേധ മാര്‍ച്ച് നടത്തിയിരുന്നു. അതേസമയം വേദിയുടെ ഗേറ്റിന് മുന്നില് വച്ച് മാര്‍ച്ച് പോലീസ് തടഞ്ഞു. കലോത്സവ വേദിയിലേക്ക് വര്‍ഗ്ഗീയ സംഘടനയുടെ മാര്‍ച്ച് ഉണ്ടായതോടെ കലോത്സവത്തിനെത്തിയ കുട്ടികളും അധ്യാപകരും ഭീതിയിലായി.\nമേമുണ്ട ഹയര്‍സെക്കന്‍ഡറി സ്‌കൂള് ഹൈസ്‌കൂള് വിഭാഗത്തില് അവതരിപ്പിച്ച നാടകമാണ് വിവാദമായത്. ഇസ്ലാമിനെ അപകീര്‍ത്തിപ്പെടുത്തുന്ന പരാമര്‍ശങ്ങളാണ് നാടകത്തിലുള്ളതെന്നാണ് വര്‍ഗ്ഗീയവാദികളുടെ ആരോപണം. സോഷ്യല് മീഡിയ വഴി വന് പ്രചാരണമാണ് നാടകത്തിനും സ്‌കൂളിനുമെതിരെ നടക്കുന്നത്. സ്ത്രീകള്‍ക്കും ബാങ്ക് വിളിക്കാന് അവകാശമുണ്ടെന്ന പരാമര്‍ശമാണ് വിവാദമായത്. ഉണ്ണി ആര് എഴുതിയ ‘ബാങ്ക്’ എന്ന കഥയെ അടിസ്ഥാനമാക്കിയാണ് റഫീഖ് മംഗലശേരി രചനയും സംവിധാനവും നിര്‍വഹിച്ച നാടകമാണ് കിത്താബ്. മത്സരത്തില് ഒന്നാം സ്ഥാനവും എ ഗ്രേഡും ലഭിച്ച നാടകം സംസ്ഥാന തലത്തിലേക്ക് തെരഞ്ഞെടുക്കപ്പെടുകയും ചെയ്തു. അതേസമയം തന്റെ കഥയില് മുന്നോട്ട് വയ്ക്കുന്ന രാഷ്ട്രീയം ഉപയോഗിക്കുമ്പോഴും കഥയുമായി യാതൊരു ബന്ധവുമില്ലാത്ത കാര്യങ്ങളാണ് നാടകത്തിലുള്ളതെന്നാണ് താന് അറിഞ്ഞതെന്ന് ഉണ്ണി പറയുന്നു. കഥ നാടകമാക്കാനുള്ള അനുമതിയും വാങ്ങിയിട്ടില്ല. കിതാബില് വേഷമിട്ട റിയ പര്‍വിന് ആണ് മികച്ച നടി.\nസ്‌കൂള് കലോത്സവത്തില് അവതരിപ്പിച്ച നാടകം മതവിരുദ്ധമെന്ന് ആരോപിച്ച് വിദ്യാര്‍ത്ഥികള്‍ക്കു നേരെ ആക്രമണവും നടന്നു. എസ്.ഡി.പി.ഐ – മുസ്ലീം ലീഗ് പ്രവര്‍ത്തകരാണ് അക്രമം നടത്തിയെന്ന് ആരോപണം. കോഴിക്കോട് ജില്ലാ സ്‌കൂള് കലോത്സവത്തില് മേമുണ്ട ഹൈസ്‌കൂള് അവതരിപ്പിച്ച നാടകത്തിനെതിരെയാണ് വര്‍ഗീയ സംഘടനകള് പ്രതിഷേധവുമായി രംഗത്തെത്തിയത്. മര്‍ദ്ദനത്തില് മൂന്ന് കുട്ടികള്‍ക്ക് പരിക്കേറ്റു.


ഹസ്സ അല് മന്‍സൂരിക്ക് യു.എ.ഇയില് വീരോചിത വരവേല്‍പ് | Malayalam News\nഹസ്സ അല് മന്‍സൂരിക്ക് യു.എ.ഇയില് വീരോചിത വരവേല്‍പ്\nഅബുദാബി- യു.എ.ഇയുടെ പെരുമ വാനോളമുയര്‍ത്തിയ ആദ്യ ബഹിരാകാശ സഞ്ചാരി ഹസ്സ അല് മന്‍സൂരിക്ക് നാട്ടില് വീരോചിത വരവേല്‍പ്. രാജ്യാന്തര സ്‌പേസ് സ്റ്റേഷനില് എട്ട് ദിവസം ചെലവഴിച്ച് തിരിച്ചെത്തിയ ഹസ്സയെ സ്വീകരിക്കാന് അബുദാബി കിരീടാവകാശി ശൈഖ് മുഹമ്മദ് ബിന് സായിദ് അല് നഹ്‌യാന് നേരിട്ടെത്തി. ബഹിരാകാശ യാത്രക്ക് ഹസ്സയോടൊപ്പം തയാറായ സുല്‍ത്താന് അല് നെയാദിയും ഒപ്പമുണ്ടായിരുന്നു.\nഅബുദാബിയിലെ അല് ബതീന് എക്‌സിക്യൂട്ടീവ് എയര്‍പോര്‍ട്ടില് ശനിയാഴ്ച വൈകിട്ടാണ് ഹസ്സ വിമാനമിറങ്ങിയത്. ഹസ്സയും സംഘവും പ്രസിഡന്റിന്റെ വിമാനത്തില്‍നിന്ന് താഴേക്കിറങ്ങുമ്പോള് സൈനിക വിമാനങ്ങള് നീലാകാശത്ത് വര്‍ണാഭിഷേകം നടത്തി. ആകാശത്ത് വിരിഞ്ഞ യു.എ.ഇ പതാകയുടെ പശ്ചാത്തലത്തിലാണ് ഹസ്സ ഭൂമിയില് കാല് കുത്തിയത്.\nയു.എ.ഇ പതാക കഴുത്തില് ചുറ്റിയാണ് ഹസ്സ വിമാനമിറങ്ങിയത്. വ്യോമസഞ്ചാരികളുടെ നീലക്കുപ്പായമണിഞ്ഞെത്തിയ അദ്ദേഹത്തെ ആശ്ലേഷത്തോടെയാണ് ശൈഖ് മുഹമ്മദ് സ്വീകരിച്ചത്. ബഹിരാകാശത്തേക്ക് താന് കൊണ്ടുപോയ യു.എ.ഇ പതാക ഹസ്സ അദ്ദേഹത്തിന് സമ്മാനിച്ചു. ഹസ്സയുടെ മക്കളും ബൊക്കെകളുമായി പിതാവിനെ സ്വീകരിക്കാനെത്തിയിരുന്നു.\nരണ്ട് സഞ്ചാരികളേയും പാരമ്പര്യസംഗീതത്തിന്റെ പശ്ചാത്തലത്തിലാണ് ആളുകള് ഹര്‍ഷാരവത്തോടെ സ്വീകരിച്ചത്. ഹസ്സയുടേയും സുല്‍ത്താന്റേയും കൂറ്റന് ചിത്രങ്ങളാല് വിമാനത്താവളം അലങ്കരിച്ചിരുന്നു. യു.എ.ഇയുടെ ബഹിരാകാശ പര്യവേഷണം സ്വപ്നം കണ്ട രാഷ്ട്രപിതാവ് ശൈഖ് സായിദിന്റെ ഛായാചിത്രവും വിമാനത്താവളത്തില് സ്ഥാപിച്ചിരുന്നു.\nGulf UAE hassa uae in space


Abdul Kalam, Film, Hindi, Movie, Dreams, UNISEF, അബ്ദുള് കലാം, ചലച്ചിത്രം, രാഷ്ട്രപതി, സ്വപ്നം, പ്രസംഗം, സിനിമ, യുനിസെഫ് - Malayalam Filmibeat\n1 min ago സ്വന്തം മകളുടെ വിവാഹത്തില് പങ്കെടുത്തില്ല! കാരണം തുറന്നുപറഞ്ഞ് സായികുമാര്\n41 min ago ഷെയ്ൻ അന്ന് എന്നോട് പറഞ്ഞത് നുണ! ഉണ്ടായത്.... തുറന്നടിച്ച് നിർമാതാവ്\nഅബ്ദുള് കലാം വെള്ളിത്തിരയില്\n| Published: Thursday, November 26, 2009, 14:46 [IST]\nമുംബൈ: മുന് രാഷ്ട്രപതിയും ശാസ്ത്രജ്ഞനുമായ ഡോക്ടര് എപിജെ അബ്ദുള് കലാം സിനിമയില് അഭിനയിക്കുന്നു.\nമേം കലാം ഹൂം( ഞാന് കലാം) എന്ന ഹിന്ദി ചിത്രത്തിലാണ് അദ്ദേഹം അഭിനയിക്കുന്നത്. ഇന്ത്യയിലെ യുവാക്കള് നല്‍കുന്ന മഹത്തായ ഒരു സന്ദേശം ഉള്‍ക്കൊള്ളുന്ന ചിത്രത്തില് ഏറെ താല്‍പര്യത്തോടെയാണ് കലാം അഭിനയിക്കുന്നത്.\nചിത്രത്തെക്കുറിച്ച് കേട്ടപ്പോള് അദ്ദേഹം ഏറെ താല്‍പര്യം കാണിക്കുകയും അഭിനയിക്കാന് സമ്മതം അറിയിക്കുകയും ചെയ്യുകയായിരുന്നുവെന്ന് ചിത്രത്തില് കലാമിനൊപ്പം അഭിനയിക്കുന്ന ഗുല്‍ഷന് പറയുന്നു.\nരാഷ്ട്രപതിയുടെ സ്വപ്‌നത്തെക്കുറിച്ചുള്ള പ്രസംഗത്തില് ആകൃഷ്ടനായ ഒരു ബാലന്റെ കഥയാണ് ചിത്രത്തിന്റെ ഇതിവൃത്തം.\nമാധവ് പാണ്ഡേയയാണ് ചിത്രം സംവിധാനം ചെയ്യുന്നത്. രാജസ്ഥാനിലാണ് ഇതിന്റെ ചിത്രീകരണം. കാന് മേളയുള്‍പ്പെടെയുള്ള അന്താരാഷ്ട്ര ചലച്ചിത്രമേളകളിലെല്ലാം ഈ ചിത്രം പ്രദര്‍ശിപ്പിക്കണമെന്ന ആഗ്രഹത്തിലാണ് സംവിധായകന്.\nയുനിസെഫിന്റെ പങ്കാളിത്തത്തോടെ ഇന്‍ഡോ-ഫ്രഞ്ച് സ്ഥാപനമായ സ്‌മൈല് ഫൗണ്ടേഷനാണ് ചിത്രം നിര്‍മ്മിക്കുന്നത്.\nബിഗ് ബി അബ്ദുള് കലാമാവുന്നു\nസ്വന്തം സൈന്യത്തെ വിചാരണ ചെയ്യുന്ന ഇസ്രായേൽ ചലച്ചിത്രം\nചെകുത്താന് ഓടിപ്പോയ ഐ എഫ് എഫ് കെ രാവ്... സാത്താന് സ്ലേവ് റിവ്യൂ കാണാം\nഭീമനാകാന് മോഹന്‍ലാല് മാത്രം, മറ്റാര്‍ക്കും കഥാപാത്രത്തോട് നീതി പുലര്‍ത്താനാവില്ല; വിഎ ശ്രീകുമാര്\n'അകലെയൊരു കാടിന്റെ നടുവിലൊരു പൂവ്', രാമന്റെ ഏദന്‍തോട്ടത്തിലെ വീഡിയോ ഗാനം പുറത്ത്\nപൃഥ്വിരാജിന്റെ ആടുജീവിതം അലമാരയില് വച്ചു പൂട്ടിയോ??\nRead more about: abdul kalam അബ്ദുള് കലാം ചലച്ചിത്രം പ്രസംഗം യുനിസെഫ് രാഷ്ട്രപതി സിനിമ സ്വപ്നം dreams film hindi movie unisef\nStory first published: Thursday, November 26, 2009, 14:46 [IST]